
Βαβυλωνία Οριζόντια Διακίνηση 


Ο σημερινός τρόπος διακίνησης 
από το πρακτορείο Τύπου καθι- 


ΣΗΜΕΙΑ ΔΙΑΚΙΝΗΣΗΣ 


στά αδύνατη τη διανομή του πε¬ 
ριοδικού στα περίπτερα, εξαιτίας 
υπερβολικών χρεώσεων. Για το 
λόγο αυτό, αναζητήστε το περιο¬ 
δικό, όπου κι αν βρίσκεστε, στο 
βιβλιοπώλη της γειτονιάς σας, ο 
οποίος μπορεί να το προμηθεύε¬ 
ται από τα παρακάτω πρακτορεία 
βιβλίων: Φυτράκης, Χριστάκης, 
Τζεβελέκου, Προμηθευτική. 

Για συνδρομές και οποιαδήποτε 
άλλη πληροφορία μη διστάσετε 
να επικοινωνήσετε μαζί μας: 
ηίθΠΊθΐ: νννννν.030γΙοηΐ3.9Γ 
ΕιτιθΝ: ίηίο@030γΙοηΐ3.9Γ 
ΡαοθόοοΚ: 

Περιοδικό Βαβυλωνία 
Τηλ.: 6974 546230 

Πλατεία Αγ. Δημητρίου, Πετρούπολη 


Αθήνα: Νοδοίωδ (Θεμιστοκλέους 66), Βο¬ 
τανικός Κήπος (πλατεία Αγ. Δημητρίου, Πε¬ 
τρούπολη), Συνεργείο-Ηλιούπολη (Ηρώων 
Πολυτεχνείου και Μ. Αντύπα). Βιβλιοπωλεία: 
Ναυτίλος (Χαρ. Τρικούπη 28), Πολιτεία 
(Ασκληπιού 1-3), Πρωτοπορία (Γραβιάς 
3-5), Εναλλακτικό (Θεμιστοκλέους 37), Ια- 
νός (Σταδίου 24), Ελευθεριακή Κουλτούρα 
(Ερεσσού 52), Ελεύθερος Τύπος (Βαλτετσίου 
53), ΒοΙοιϊδ (Μπόταση 6), ΕΡΕΕ ΤΗΙΝΚΙΝΟ 
ΖΟΝΕ (Σκουφά 64), Χριστάκης (Ιπποκρά- 
τους 12), Τζεβελέκου (Ζαλόγγου 6), Γράμ¬ 
ματα και λέξεις (Αγ. Αρτέμιος, Καφαντάρη 
47), Διεθνές (Πανδοσίας 5, Άνω Πατήσια). 
Περίπτερα: πλατεία Εξαρχείων, πλατεία 
Κάνιγγος, κέντρο τύπου στη Βαλτετσίου 
(απέναντι απ’ τον Ελεύθερο Τύπο), Μπό¬ 
ταση (απέναντι απ’ το 3οΐ3Πδ), Ναυαρίνου 
(απέναντι απ’ το πάρκο), Μεσολογγίου, Πε- 
ρικλέους23-Καλλιθέα, Καφενείοντο Παγκάκι 
(Γεωργάκη Ολυμπίου 17-19), ΒοοΙοΐο ΒοοΙ< 
Β3Ζ33Γ (Λ. Κηφισίας 90) 

Πειραιάς: Βιβλιοπωλείο Τσαμαντάκης (Κα- 
ραολή & Δημητρίου 43) 

Θεσσαλονίκη: Μικρόπολις (Βενιζ. και Βασ. 
Ηρακλείου 18), Σχολείο για τη μάθηση της 
ελευθερίας (Μπιζανίου και Βας. Γεωργίου 
γωνία). Βιβλιοπωλεία: Πρωτοπορία (Λ. Νίκης 
3), Κεντρί (Δ. Γούναρη 22), Μπαρμπουνάκης 
(Αριστοτέλους 4), Ιανός (Αριστοτέλους 7), 
Βιβλιοπωλείο Ραγιά (Ερμού 44), Βιβλιοπω¬ 
λείο Γιάφκα (Γ. Παλαμά 21) 

Πάτρα: Πρωτοπορία (Γ εροκωστοπούλου 31 - 
33), Βιβλιοπωλείο Ι_θχϊδ (Μαιζώνος 38-40) 
Ηράκλειο: Βιβλιοπωλείο Αναλόγιο (Ρούσου 
Χούρδου 8) 

Λάρισα: Βιβλιοπωλεία Παιδεία (Κανάρη 
11 ,Μεγ. Αλεξάνδρου 6) 

Βόλος: Βιβλιοπωλείο Παιδεία-Ευστα- 
θίου (ΔονΔαλεζίου 2) 

Ιωάννινα: Βιβλιοπωλείο Αναγνώστης 
(Πυρσινέλλα 11), Βιβλιοπωλείο Παιδεία 
(Φ. Τζαβέλα 8) 

Χανιά: Βιβλιοπωλείο Το Βιβλίο (Πλ. 
Κολοκοτρώνη 29) 

Λαμία: Βιβλιοπωλείο ΟΙΩΝΟΣ (Κολο¬ 
κοτρώνη 11) 

Καβάλα: Βιβλιοπωλείο Εκλογή (Ομό¬ 
νοιας 133) 

Αλεξανδρούπολη: Ελευθερουδάκης 
(Αδριανουπόλεως 4 α ) 

Σέρρες: Βιβλιοπωλείο Επικαιρότητα- 
Φωτίου (Μεραρχίας 41) 

Τρίκαλα: Βιβλιοπωλείο Επιλογή (Ια- 
κωβάκη 5) 

Δράμα: Βιβλιοπωλείο Ειρμός (Γεωργίου 
Ζερβού 6), Βιβλιογνώση (Προύσσης 
32) 

Ξάνθη: Ανοιχτός Κοινωνικός Χώρος 
«Χ3Π3άυ» (Σπάρτης και Ζαλάχα 1, Σα- 
μακώβ), Καφέ-Μπαρ «Το καφενείο» 
(Γεωργίου Σταύρου 4) 

Κέρκυρα: Βιβλιοπωλείο Πλους (Νικη¬ 
φόρου Θεοτόκη 91) 

Κοζάνη: Συνεταιριστικό Βιβλιοπωλείο 
(Ρήγα Φεραίου 10) 

Φλώρινα: Βιβλιοπωλείο «Το μαγαζί 
σας» I. Νικολάίδης (Στ. Δραγούμη 12) 
Καρδίτσα: Βιβλιοπωλείο Παιδεία (Ηρώ¬ 
ων Πολυτεχνείου 6-8) 

Αγρίνιο: Βιβλιοπωλείο Επίκουρος (Πλ. 
Σουλίου), Βιβλιοπωλείο Αλ. Μοσχονά 
(Αναστασιάδη 2) 

Σύρος: Βιβλιοπόντικας (Άνδρου 10, 
Ερμούπολη) 

Ρέθυμνο: Βιβλιοπωλείο Το πλαίσιο, (Κ. 
Γερακάρη 104) 

Πρέβεζα: Βιβλιοπωλείο Ατραπός (Χρ. 
Κοντού 13, Σαϊτάν Παζάρ) 

Άρτα: Η πολυθρόνα του Νίτσε (Φιλελ¬ 
λήνων 26) 

Τρίπολη: Βιβλιοπωλείο Ώρα (Ουάσιν- 
γκτον 21) 

Σημείωση: Όποιος ελεύθερος κοινωνι¬ 
κός χώρος ή επαγγελματίας (βιβλιοπω- 
λείο-σημείο λιανικής πώλησης) προμη¬ 
θεύεται συστηματικά το περιοδικό μας, 
ας κάνει τον κόπο να στείλει τα στοιχεία 
του στο μέιλ μας για να αναγραφούν 
στη σελίδα των σημείων διακίνησης 
του περιοδικού. 

Με την Κοινωνική Αντιεξουσία 


Δ είτε τον σύγχρονο κοινωνικό 
πόλεμο σαν αγώνα μποξ ανά¬ 
μεσα στο κεφάλαιο/κράτος και την 
κοινωνική αντιεξουσία για την κυκλο¬ 
φορία και συσσώρευση κοινωνικής 
δύναμης. 

Για να επιλύσει την κρίση του το 
σύμπλεγμα κεφάλαιο/κράτος τραβά 
ένα αριστερό κροσέ στις κυριαρ¬ 
χούμενες τάξεις με τη μείωση των 
μισθών και τους άλλους τρόπους 
αύξησης της άντλησης της υπερα¬ 
ξίας. Τα κοινωνικά υποκείμενα των 
κυριαρχούμενων ανταπαντούν με 
ένα δεξί κροσέ γενικών απεργιών 
και λοιπών τρόπων ανυπακοής γύρω 
από την αναπαραγωγή της μισθωτής 
εργασίας. 

Εδώ κάπου τελειώνει η ανάλυση 
των “ορθόδοξων” μαρξιστών για 
την κριτική της πολιτικής οικονομίας, 
μία ανάλυση πάντοτε ελλιπής αλλά 
σίγουρα τώρα πια εντελώς απαρχαι¬ 
ωμένη. Εδώ κάπου αρχίζει η δική μας 
κριτική της πολιτικής οικονομίας, μία 
μακροκοινωνική πολιτική οικονομία 
για το πώς τόσο το κεφάλαιο/κράτος 
όσο και η κοινωνική αντιεξουσία 
κυκλοφορούν και συσσωρεύουν την 
κοινωνική τους δύναμη, μια αντιε- 
ξουσιαστική κριτική της πολιτικής 
οικονομίας. 

Έτσι, το κεφάλαιο/κράτος τραβά ένα 
δεξί κροσέ, απαλλοτριώνοντας μικρή 
ιδιοκτησία και αυξάνοντας τη φορο¬ 
λογία των κυριαρχούμενων τάξεων. 
Η κοινωνική αντιεξουσία τραβά ένα 
αριστερό κροσέ, απαντώντας με 
κινήματα υπεράσπισης της μικρής 
ιδιοκτησίας και άρνησης πληρωμών. 
Το κεφάλαιο/κράτος χτυπά κάτω από 


τη μέση δεξιά, απαλλοτριώνοντας 
δημόσιους χώρους και αναγκαίους 
για την κοινωνική αναπαραγωγή 
φυσικούς πόρους. Η κοινωνική αντι¬ 
εξουσία χτυπά κάτω από τη μέση 
αριστερά, απαντώντας με κινήματα 
υπεράσπισης/αποκατάστασης του 
δημόσιου χαρακτήρα του κοινωνι¬ 
κού πλούτου. Το κεφάλαιο/κράτος 
επιτίθεται με την καταστολή, την 
κατάσταση εξαίρεσης για τα επι¬ 
κίνδυνα κοινωνικά υποκείμενα και 
τον σύγχρονο ολοκληρωτισμό. Η 
κοινωνική αντιεξουσία αντεπιτίθε- 
ται με την κατάκτηση συλλογικών 
δημοκρατικών δικαιωμάτων και την 
προσπάθεια ανατροπής των κρατι¬ 
κών δομών από θεσμίσεις άμεσης 
δημοκρατίας. Το κεφάλαιο/κράτος 
επιτίθεται διαδίδοντας το εμπόρευμα 
σε κάθε πτυχή της ζωής. Η κοινωνική 
αντιεξουσία ανταπαντά με τη διάδοση 
των κοινών και των νέων μορφών 
ζωής, που αναδύονται μέσα από 
τα κινήματα. 

Προσθέστε όσα άλλα χτυπήματα 
επιθυμείτε. Το ότι μέχρι τώρα τρώμε 
ξύλο πολύ περισσότερο από όσο δί¬ 
νουμε δεν αποτελεί λόγο απογοήτευ¬ 
σης αλλά συνθήκη της κυριάρχησής 
μας. Θα ξέρουμε ότι σημειώνουμε 
κάθε φορά νίκες, όταν ζούμε όλο και 
περισσότερο σε χώρους συλλογικής 
απελευθέρωσης και αυτονομίας, 
όταν καλύπτουμε όλο και περισσό¬ 
τερες από τις ανάγκες μας από τη 
σφαίρα των κοινών. 

Έτσι, μαίνεται σήμερα ο κοινωνικός 
πόλεμος στην Ευρώπη. Και η ση¬ 
μερινή συγκυρία αποτελεί κρίσιμη 
καμπή της κοινωνικής σύγκρουσης 
όχι μόνο στην Ελλάδα αλλά και στην 


Ευρώπη, καθώς τώρα κορυφώνονται 
όλες οι αντιφάσεις και τα αδιέξοδα 
του συστήματος. Σε αυτή τη συγκυρία 
οι επερχόμενες βουλευτικές εκλογές 
θα αποτελέσουν μια μόνο στιγμή 
στην συμπύκνωση του κοινωνικού 
ανταγωνισμού. Αμέσως μετά ξεκινά 
μία πυκνή χρονική περίοδος, όπου 
οι νέες συνθέσεις θα γίνουν σε κλίμα 
μεγάλης κοινωνικής πόλωσης. 

Τα ανταγωνιστικά κινήματα, κομμάτι 
των οποίων αποτελούμε, μπορεί 
μέχρι σήμερα να μην στάθηκαν 
στο ύψος των περιστάσεων, αλλά 
σίγουρα δεν έχασαν ευκαιρία να 
αναμετρηθούν με την κυριαρχία και 
μπόλιασαν αποφασιστικά την κοινω¬ 
νία με τον σπόρο της ελευθερίας. 
Στις συγκρούσεις που έπονται, τα 
κινήματα καλούνται να ανασυγκρο¬ 
τηθούν, να πάρουν θέσεις μάχης, 
να εκμεταλλευθούν στο έπακρο όλες 
τις αντιφάσεις και τις ρωγμές του 
συστήματος για τη διεύρυνση της 
συλλογικής μας δύναμης έναντι του 
κεφαλαίου και του κράτους και να 
καθορίσουν τις εξελίξεις σε απελευ¬ 
θερωτική κατεύθυνση. 

Για πολλά έτη όλοι εμείς δώσαμε 
δεκάδες αγώνες μαζί με την κοι¬ 
νωνία, με όλες τις αντιφάσεις μας 
προσπαθήσαμε, κερδίσαμε ό,τι 
έχει κερδηθεί, γιατί τίποτα δεν μας 
χαρίστηκε, συντριβήκαμε από το 
άτεγκτο της κυριαρχίας και ξανα- 
ξεκινήσαμε. Σύντροφοι, αυτός ο 
αγώνας δεν τελειώνει ποτέ. Τώρα 
όμως δεν υπάρχει χρόνος να κοι¬ 
τάξουμε πίσω. Τώρα είναι η στιγμή 
της ανασυγκρότησης, της επίθεσης, 
της εξόδου προς το μέλλον. 

Αντώνης Μπρούμας 







ΠΕΡΙΕΧΟΜΕΝΑ 


ΑΣΤΙΚΗ ΜΗ ΚΕΡΔΟΣΚΟΠΙΚΗ 
ΕΤΑΙΡΕΙΑ ΓΙΑ ΤΗΝ ΕΠΙΚΟΙΝΩΝΙΑ 
ΚΑΙ ΤΟΝ ΠΟΛΙΤΙΣΜΟ 
νννννν.ΐ33ΐ3γΙθηί3.9Γ 

Στο τεύχος αυτό συνεργάστηκαν: 
Γιώργος Παπαχριστοδούλου, Φιλήμονας 
Πατσάκης, Νίκος Ιωάννου, Νίκος 
Κατσιαούνης, Γρηγόρης Γκοντόρας, 

Σωτήρης Σιαμανδούρας, Θοδωρής 
Καρυώτης, Απόστολος Στασινόπουλος, 
Κώστας Χαριτάκης, Αλ. Σχισμένος, ίη- 
ίοθΐιΐ.ΟΓςι, Γιώργος Κτενάς, Αποστολής 
Στασινόπουλος, Εύα Πλιάκου, Μαργαρίτα 
Σταυροπούλου, Γ. Ραουζαίος, Αντώνης 
Μπρούμας, Δανάη Κασίμη, Σωκράτης 
Αβραμόπουλος, Ρούλα Καντά 

Επιτρέπεται η αναδημοσίευση των κειμένων με 
την παράκληση να αναγράφεται η πηγή τους. 



Νο Ρ353Γ3Π 21, Ϊ6Γ ΠΙ6 νοΙΙβΐΓθ 75011 Ρβτΐδ 


Βλέπω διάφορους ανίδεους και μάλιστα "αναρχικούς" 
που ξαφνικά κάνουν κριτική στη ΟΙίθγΠθ Ηθόάο, προ¬ 
φανώς ετεροπροσδιοριζόμενοι. Λοιπόν, αυτό το σκίτσο 
του ΚθίδθΓ, που ίδρυσε και το Ηθγθ-Κιιϊ και τη (ΖΙίβγΙιθ 
Η θόάο, όταν το Ηθγθ-Κιιϊ απαγορεύτηκε, να μην το 
ξαναχρησιμοποιήσετε, αφού δεν σας κάνει. 

«Ούτε Θεός ούτε Αφέντης» λέει, να εξηγούμαστε. - Στα 
διλήμματα απαντάμε τον εαυτό μας. 

Σωτ. Σιαμανδούρας 


Περιεχόμενα 

ΤΙίθγθ Ιδ Νο ΑΙΐθΐΎίοτίνθ! 

Γιώργος Παπαχριστοδούλου.σελ. 5 

Βαθιά Κρίση Αντιπροσώπευσης 

Φιλήμονας Πατσάκης.σελ. 7 

Πέρα από την αποανάπτυξη 

Νίκος Ιωάννου.σελ. 9 

Η Δημοκρατία ως μείζον κοινωνικό διακύβευμα 

Νίκος Κατσιαούνης.σελ. 12 

Συνέντευξη με την Αππθ <3θ&νθΙ 53&θΙθ για το ΟυΡ της Ισπανίας 

Μετάφραση: Γρηγόρης Γκοντόρας.σελ. 14 

Ροάοπιοδ: Συνέντευξη με Ακτιβιστή - Μέλος του Κόμματος. σελ. 18 

Υποσημείωση για τον ΣΥΡΙΖΑ και τα κοινωνικά κινήματα 

Σιαμανδούρας Σωτήρης.σελ. 20 

Ροάθίποδ: Ανάμεσα στην «αριστερή ηγεμονία» 

και την «έφοδο» των κοινωνικών κινημάτων στους θεσμούς 

Θοδωρής Καρυώτης.σελ. 22 

Στρατόπεδα Συγκέντρωσης Μεταναστών: 

Τα όρια του συναισθηματισμού και η κατάσταση εξαίρεσης 

Αποστολής Στασινόπουλος.σελ. 26 

Ποιοι και Γιατί Εχθρεύονται την Αυτοδιαχείριση; 

Κώστας Χαριτάκης.σελ. 29 

Το Φέργκιουσον συνέβη και συμβαίνει μέχρι να μην ξανασυμβεί 

Αλ. Σχισμένος.σελ. 32 

Συνέντευξη: ΟοορθΐΈΐινα ΙηϊοςμϋΙ ΟθϊθΙθπθ. σελ. 35 

ΟΙιαΗίο ΗθάΒο:Το διακύβευμα της ελευθερίας απέναντι 
σε κάθε μορφή ολοκληρωτισμού 

Νίκος Κατσιαούνης.σελ. 38 

Δεν είμαστε ΟΗβγΜο Ηθόάο: 

ένας ανακυκλούμενος βρώμικος πόλεμος 

Ιηίθ3υΐ.θΓ9.σελ. 39 

Ναι! Εμείς είμαστε Σαρλί 

Αλ. Σχισμένος.σελ. 41 

Να κλείσουμε το μάτι στα επόμενα 20 χρόνια; 

Γιώργος Κτενάς.σελ. 42 

Τα κοινά απορρίμματα και η κοινωνική διαχείριση 

Αποστολής Στασινόπουλος.σελ. 43 

Αλληλογραφία Πάνεκκουκ/ Καστοριάδη(1953 - 1954): 

3ο Γράμμα από τον Πάνεκκουκ προς τον Καστοριάδη 

Μετάφραση: Εύα Πλιάκου.σελ. 44 

Μπορεί το θέατρο να"προστατευθεί" 
από την πραγματικότητα; 

Μαργαρίτα Σταυροπούλου.σελ. 47 

Ιηΐο ΙΙίθ νΥοοάδ: Όταν τα παραμύθια σοβαρεύουν 

Γ. Ραουζαίος.σελ. 48 

5οΙουρ: Συνέντευξη στη Βαβυλωνία 
με Αφορμή την Έκδοση του Κόμικ «Αϊβαλί» 

Α. Μπρούμας.σελ. 49 

«Καλά εσύ σκοτώθηκες νωρίς» ...και δεν πρόλαβες 
να χάσεις την ιδεολογία σου! 

Δανάη Κασίμη.σελ. 50 

ΤΙΐθΓΘ 1$ Νο 

ΑΙίθπίδΙϊνβ! 


Γιώργος Παπαχριστοδούλου 





Το νεοφιλελεύθερο θατσερικό δόγ μα 

που κραυγάζει την έλλειψη εναλλα¬ 

κτικής λύσης απέναντι στο κυρίαρχο, 
κερδοσκοπικό καπιταλιστικό μοντέλο 

επιβάλλεται τα τελευταία τριάντα 

χρόνια διά πυρός και σιδήρου αφήνο¬ 

ντας βαθιές, παγκόσμιες πληγές στο 
σώμα της κοινωνίας και της φύσης: 

Ποινικοποιηση της φτώχειας, ταύτιση 

της ζωής με την οικονομική απολαβή, 

δ ημοκρατίες α λα καρτ (κατά βάση 

ολιγαρχίες), καθεστώτα εκτάκτου 

ανάγκης που καταπατούν κεκτημένα 

δικαιώματα, λεηλασία των φυσικών 

πόρων, ιδιωτικοποίηση των κερδών, 

κοινωνικοποίηση των ζημιών. 
Πρώτα από όλα, ένα παλιό εργαλείο, 


θεμέλιο της κάθε εξουσίας: φόβος. 

Άλλοτε με την απειλή της φυσικής 

άλλοτε της οικονομικής εξόντωσης. 

Ένα σαράκι που τρώει τα σωθικά 

του ανθρώπου ώσπου να εξεγερθεί. 

Αξιοπρεπώς. 

Όπως απέδειξε ο κρατούμενος αναρ¬ 

χικός Νίκος Ρωμανός, στο πρόσωπο 
του οποίου συμπυκνώθηκε το προη¬ 

γούμενο δίμηνο ο πολύχρονος αγώνας 
των κρατουμένων στα ελληνικά κο¬ 

λαστήρια για μία ζωή με αξιοπρέπεια. 
Το ευρύτατο κύμα αλληλεγγύης που 

ξεδιπλώθηκε σε όλη τη χώρα και το 

εξωτερικό ανέδειξε μια δυναμική για 

υπέρβαση του καθεστώτος εξαίρεσης 

στο οποίο κυκλικά τοποθετούνται 


κομμάτια της κοινωνίας επειδή έτσι 

αποφασίζει η πολιτική και οικονομική 

ολιγαρχία. 

Άνεργοι, δανειολήπτες, μετανάστες 

απεργοί κι έγκλειστοι σε στρατόπεδα 

συγκέντρωσης, απλήρωτοι εργαζόμε¬ 

νοι, οροθετικές που καταδικάζονται 
στην ανυπαρξία, μικροεπαγγελματί- 

ες, νεολαία χωρίς μέλλον, στρατιές 

αποκλεισμένων με κοινό άξονα: την 

καταπίεση. Αυτό αποτέλεσετη βάση 

για την επικράτηση του ΣΥΡΙΖΑ στις 

κοινοβουλευτικές εκλογές η οποία 

υπ ήρξε φυσικό επακόλουθο άλλων 

τριών παραγόντων: της κατάρρευσης 

του ΠΑΣΟΚτο οποίο διαχειρίστηκε 

επιτυχώς τους κραδασμούς της με- » 

ταπολίτευσης, της αδυναμίας του 

δικομματικού πολιτικού συστήματος 

να διαχειριστεί αποκλειστικά με εργα¬ 

λείο τον φόβο την διάχυτη δυσφορία 
της διαλυμένης μεσαίας τάξης καθώς 

και των απελευθερωτικών σπόρων 

που άφησαν οι κοινωνικοί αγώνες, 

παρόλες τις δομικές αδυναμίες τους, 

παρόλο τον αποκλεισμό της κοινωνίας 

από τη λήψη των πολιτικών αποφά¬ 

σεων. 

Η δομική καπιταλιστική κρίση η οποία 

πρώτα από όλα στην Ελλάδα είναι 

κρίση θεσμών, κρίση δημοκρατίας 

έφερε στο προσκήνιο τον λαό, με τις 

αντιφάσεις και τις αρετές του. Επανέ¬ 

φερε τον φόβο, τα ταπεινά ένστικτα, 
τον ατομικισμό, έναν διάχυτο θρή¬ 

νο για τον χαμένο παράδεισο του 
απατηλού καταναλωτισμού, αλλά 

και τη δυνατότητα της κοινωνικής 

ελευθερίας μέσα από δομές άμεσης 

δ ημοκρατίας, μαζί με την αποστοί- 

χιση από τις κομματικές διαδικασίες, 

την έμπρακτη κριτική στο κυρίαρχο 

μοντέλο «ανάπτυξης». 

Παρότι: «(...) στην περίπτωση της 
Ελλάδας, στην οποία είναι έκδηλη η 
ανάθεση των αποφάσεων σε κέντρα 
εκτός της κοινωνίας και του κοινο¬ 
βουλίου, στην εξωθεσμική τρόικα. 
Στο πλαίσιο αυτό οι εκλογές δεν συ- 
νιστούν ουσιαστικό όργανο πολιτικής 
και αντιπροσώπευσης. Δεν λύνουν 
τα θεμελιώδη προβλήματα.Το κύριο 
που καταφέρνουν είναι να τα συ¬ 
γκαλύπτουν, να τα οξύνουν ή να τα 
μεταθέτουν. Το μόνο που επιτρέπουν 
οι εκλογές είναι η διαχείριση της εξου¬ 
σίας προς όφελος των κομμάτων, των 
ισχυρών και της ολιγαρχικής ελίτ» (Γ. 
Οικονόμου, ΕφΣυν, 20/1/2015). 

Εντούτοις, η συμμαχία που αναλαμ¬ 
βάνει την διακυβέρνηση σηματοδοτεί 
μία σαφέστατη ήττα του νεοφιλελεύ¬ 

θερου υποδείγματος που επικρατεί 
στην ΕΕ με επίκεντρο το επιθετικό 

γερμανικό κεφάλαιο. Εάν η περίφη μ η 

διαπραγμάτευση παραμείνει αποκλει¬ 

στικά στο θέμα του χρέους, αυτού του 
τρομακτικού εργαλείου για την εξάρ¬ 

τηση των κοινωνιών, τότε κινδυνεύει 
να παρασύρει μαζί της τα κομμάτια 

της κοινωνίας που την εμπιστεύτηκαν. 


να περιορίσει τον κοινωνικό ορίζοντα 

σε έναν αδιέξοδο οικονομισμό. 

Η συμμαχία αυτή ωστόσο βρίσκεται 

μακριά από κοινωνικές διεργασίες 

κι αυτό διότι τα κομματικά επιτελεία 

παράγουν αποκλειστικά προτάσεις 

για την κατάκτηση της εξουσίας και 

την αυτοσυντήρησή τους στο κοινο¬ 

βουλευτικό παιχνίδι. 

Όπως πολλάκις έχει γραφεί στην «Β» η 

πολιτική, η πρόταση διεξόδου παρά- 

γεται εντός κοινωνίας κι ύστερα την 

ενσωματώσουν, συνήθως με διάθε¬ 

ση να την εξατμίσουν, τα κομματικά 
επιτελεία. 

Με την κοινωνική σύγκρουση ανάμε¬ 

σα στους από κάτω και τους πάνω να 
μαίνεται, οι πρόσφατες εκλογές απο- 

τέλεσαν μια στιγμή στην συμπύκνωση 
του κοινωνικού ανταγωνισμού. 
Τώρα έπεται μία πυκνή περίοδος 
έντονης κοινωνικής πόλωσης στην 
οποία το δίλημμα θα πάψει να είναι 
μνημόνιο-αντιμνημόνιο, τρόικα- 
όχι τρόικα. Δημοκρατία ή όχι; Τι 
δημοκρατία; Ούτε κρατικό ούτε 
ιδιωτικό. Τι σημαίνει δημόσιο; Τι 
χαρακτηριστικά πρέπει να έχει ο 
δημόσιος κοινωνικός έλεγχος στα 
κοινά, δημόσια αγαθά;Τι σημαίνει 
«ανάπτυξη»; Ενέργεια από τι και για 
ποιον; Αυτοδιαχείριση και κοινωνι¬ 
κός έλεγχος. 

Πρόκειται για μερικά από τα ερω¬ 
τήματα που δεν τέθηκαν στην προ¬ 
εκλογική περίοδο, δεν χώρεσαν 
στην κάλπη (κι ούτε θα χωρέσουν) 
επειδή σε αυτά τα ερωτήματα κα¬ 
λείται πρώτιστα να απαντήσει η 
κοινωνία. Απαντήσεις έχουν ήδη 
ιχνηλατήσει κοινωνικά κινήματα 
τα οποία τώρα καλούνται να αρ- 
νηθούν τον ρόλο ενός πρόθυμου 
συμπληρώματος του κυβερνητικού 
προγράμματος και της κομματικής 
γραφειοκρατίας. 

Καλούνται οι διάσπαρτες κινήσεις 
των από κάτω να θέσουν εκ νέου το 
θέμα της κοινωνικής αντιεξουσίας 
και των δομών άμεσης δημοκρα¬ 
τίας στο κοινωνικό πεδίο, κι όχι 
κυβερνητικό. 

Διευρύνοντας και δημιουργώντας 
δημόσιες σφαίρες διάλογου και 


λήψης πολιτικών αποφάσεων. Ώστε 
να αποτελέσουν πειστικούς, βιω¬ 
ματικούς πόλους μιας άλλης ζωής 
πέρα από τα κέρδη, πέρα από την 
κρατική, εμπορευματική, κομμα¬ 
τική, συνδικαλιστική διαμεσολά- 

βπ σ π· 

Εντός των διεργασιών και των κινή¬ 
σεων που αναπτύσσουν οι από κάτω 
στην Ευρώπη. Όχι για να διασωθεί 
το ευρώ, το εργαλείο για την οικονο¬ 
μική κυριαρχία των πολιτικών ελίτ. 
Για μία εναλλακτική πολιτική πέρα από 
το κράτος, το έθνος και το κεφάλαιο, 
για αγώνες που θα ξεπερνούν τα εθνι¬ 
κά σύνορα και θα συνενώνονται στο 
όραμα για έναν κόσμο ελευθερίας και 
αυτοοργάνωσης. 

Στη βάση ερωτημάτων που θέτει 
το Ββγοηά Ευτορβ - αηΐίουΐΙιοΓίΐα 
τιαη ρΐαΐίοητι αραιπΒΐ ^αρ^ΐαI^5ηη 
(«Πέρα από την Ευρώπη/Αντιεξουσια- 
στική πλατφόρμα ενάντια στον καπιτα¬ 
λισμό»): «Πρέπει να ανακαλύψουμε τα 
όρια των καπιταλιστικών διαδικασιών 
εντός και εκτός Ευρώπης. Πρέπει να 
αντλήσουμε πληροφορίες για τους κρα¬ 
τικούς οργανισμούς και τις επιχειρήσεις 
που δρουν διεθνώς: ποιες οι λειτουργίες 
τους και πώς σχετίζονται με την οργά¬ 
νωση της ροής του κεφαλαίου και της 
εξουσίας που παράγει την παρούσα 
κρίση και λιτότητα; Περαιτέρω πρέπει να 
κατανοήσουμε την τοπική κατάσταση 
σε κάθε χώρα. Πώς επηρεάζουν και 
αλλάζουν οι πολιτικές λιτότητας την 
καθημερινή ζωή; Πώς οργανώνονται 
οι άνθρωποι ενάντια στις μειώσεις των 
μισθών και την αυξανόμενη ανεργία; 
Μετασχηματίζονται οι κλασικοί αμυ¬ 
ντικοί αγώνες σε επιθετικούς; Επίσης, 
πώς γίνεται αυτό;». 

Η εκλογική αποδοκιμασία λοιπόν της 
ληστρικής λιτότητας που λεηλατεί 
φυσικούς πόρους και ανθρώπους 
κερδοσκοπώντας επάνω στα συντρίμ¬ 
μια χρειάζεται να συνοδευτεί από 
μια ταυτόχρονη δημιουργία ενός 
κόσμου που θα αρνείται το ρόλο του 
παθητικού καταναλωτή ιδεών και 
προϊόντων, θα ξεπερνά την εκλογική 
ανάθεση, επιδιώκοντας μια οικολογι¬ 
κή κοινωνία λιτής αφθονίας. ΤΓιθγθ Ιδ 
Νο ΑΙΐθΠΊ3ΐΐνθ! 

Βαθιά Κρίση 

Αντιπροσώπευσή 


Φιλήμονας Πατσάκης 



Η διαδικασία για εκλογή προέδρου 
της Δημοκρατίας ήταν μια εμφα- 
τική επισήμανση της βαθιάς κρίσης 
που περνάει η μεταπολεμική συνθήκη 
συναίνεσης. Είναι μια κρίση αναπα¬ 
ραγωγής του συστήματος που αγγίζει 
το σύνολο των θεσμών και καθιστά 
έωλο κάθε μακροχρόνιο σχεδιασμό. 

Σε αυτή την κρίση είναι φανερό ότι η 
διέξοδος του φόβου είναι καθοριστικός 
παράγοντας δόμησης του εξουσιαστι¬ 
κού μηχανισμού. Ο κόσμος δείχνει να 
ολισθαίνει προς μια Χομπσιανή λογική 
του πολέμου όλων εναντίων όλων 
χωρίς όμως η ευθύνη να βαραίνει τη 
φύση του ανθρώπου. Όλο αυτό είναι 
η επιλογή της εξουσίας μέσα από τον 
αβέβαιο σχεδιασμό της. Η μάχη της 
ζωής ενάντια στον θάνατο που ήταν 
το εύστοχο διακύβευμα του κινήμα¬ 
τος για τον Ρωμανό, είναι σήμερα 
ένα ζωτικό στοιχείο για την πολιτική 
συγκρότηση της αντίστασης. Ζούμε 
σε έναν κόσμο δυνατοτήτων, αλλά 
εμείς έχουμε επιλέξει τη δυνατότητα 
της ελευθερίας να μπορεί να ορίσει 
τους όρους της ζωής. 

Μέσα μας βαθιά νιώθουμε τη δύναμη 
της συνήθειας που μας βάζει σε μια 
ανακουφιστική διάθεση. Όμως, μέσα 
σε όλα αυτά που συμβαίνουν είναι 
φανερό ότι αναδύεται έντονη και η 
διάθεση της άρνησης του υπάρχοντος. 
Πώς μπορεί να αντέξει αυτή η κοινωνία 
του Λόγου, του ορθολογισμού και της 
διαρκούς προόδου την αλήθεια που 
αντιπροσωπεύει η βεβαιότητα ότι η >1 

Η αρχή ιπ5 συνειδητο- 
ποίησηδ ότι η λέξη δη¬ 
μόσιο δεν ταυτίζεται με 
το κρατικό και ότι απέχει 
πάρα πολύ από την ιδι¬ 
ωτική διαχείριση είναι 
η αρχή των διαρκών 
συγκρούσεων για τον 
επαναπροσδιορισμό των 
κοινών αγαθών 
ωδ αυτό που είναι, 
κοινών δηλαδή. 


επόμενη γενιά θα ζήσει χειρότε¬ 
ρα από την προηγούμενη; Πώς 
μπορεί να σηκώσει το βάρος ότι 
η δημοκρατία, που τόσο εκθείαζε, 
μετατρέπεται σε έναν σύγχρονο 
ολοκληρωτισμό; Χωρίς τις βεβαιότη¬ 
τες που καταρρέουν, το τοπίο είναι 
τόσο θολό που η ανασφάλεια και ο 



Υπάρχει, πέραν του βαθιά 
αντιδραστικού τοπίου, μια 
αυτόνομη και πλουραλιστική 
δυνατότητα ανασυγκρότη- 
σηδ από τα κάτω, που θα 
μπορούσε σιγά-σιγά να 
οριοθετήσει νέα συλλογικά 
υποκείμενα. Τέτοιεδ διαδι- 
κασίεδ ήδη βλέπουμε στιδ 
διάσπαρτεδ εναλλακτικέδ 
κοινωνικέδ κατασκευέδ εξι- 
σωτικήδ αυτοδιεύθυνσηδ, 
και στον διάλογο για την 
σχέση του ατόμου και τηδ 
κοινωνίαδ με τα κοινά. 


φόβος γίνονται το μόνο συναίσθημα 
που η εξουσία προάγει ελπίζοντας 
στην αναπαραγωγή της. Αυτό όμως 
μας φτάνει; Καθώς διαλύεται και η 
ευκολία με την οποία τοποθετού¬ 
σαμε τον εαυτό μας απέναντι στη 
φύση, ως κυρίαρχο, είναι φανερό 
ότι όλες οι σημασίες είναι πλέον 
και πάλι στο τραπέζι του διαλόγου, 
ενός διαλόγου δύσκολου και βίαιου, 
απολύτως απαραίτητου όμως για να 
βρεθεί η διέξοδος προς το καινούρ¬ 
γιο, μακριά από την αναγκαιότητα 
της αυθεντίας του κράτους. Η αρχή 
της συνειδητοποίησης ότι η λέξη 
δημόσιο δεν ταυτίζεται με το κρατικό 
και ότι απέχει πάρα πολύ από την 
ιδιωτική διαχείριση είναι η αρχή 
των διαρκών συγκρούσεων για τον 
επαναπροσδιορισμό των κοινών 
αγαθών ως αυτό που είναι, κοινών 
δηλαδή. Το φως, το νερό, ο αέρας, 
η πλατεία δεν τους ανήκουν και η 
νομική τους διάσταση πρέπει να 
επαναπροσδιοριστεί, διότι τα κοινά 
αυτά μπορούν να συγκροτήσουν 
τις κοινότητες που έρχονται, την 
αίσθηση του αυτοπροσδιορισμού 
και τη διεύρυνση της έννοιας της 
αλληλεγγύης ώστε να περιλαμβάνει 
το σύνολο των όρων της ζωής. Το 
κράτος δεν μπορεί να ορίσει τους 
όρους της ζωής, μια διαφορετική 
αντίληψη είναι πλέον εφικτή. 

Η κρίση αντιπροσώπευσης δεν 
επιδέχεται φτιασιδώματα διότι είναι 
δομική. Δεν υπάρχουν αξονικοί 
ανταγωνισμοί ανάμεσα σε δύο πα¬ 
ρατάξεις, ο άλλος κόσμος που θα 
ήταν εφικτός δεν έχει σκιαγραφηθεί 
και κυρίως δεν μπορεί να συντελε- 
στεί χωρίς να λαμβάνει υπόψη του 
τους νέους κοινωνικούς όρους συ¬ 
γκρότησης του σήμερα. Εκεί όμως, 
βαθιά στον κοινωνικό ιστό διακρί- 
νονται μικρότερες αντιθέσεις μέσα 
σε μια βαλλόμενη καθημερινότητα, 
όπου η εξουσία και ο βάρβαρος 


πολιτισμός που εκκολάπτεται αμ¬ 
φισβητούνται και μετριάζεται η επί¬ 
δρασή τους, από πρακτικές αλληλο¬ 
βοήθειας, εξισωτικές λογικές, νέες 
συσσωματώσεις. Υπάρχει, πέραν 
του βαθιά αντιδραστικού τοπίου, 
μια αυτόνομη και πλουραλιστική 
δυνατότητα ανασυγκρότησης από 
τα κάτω, που θα μπορούσε σιγά- 
σιγά να οριοθετήσει νέα συλλογικά 
υποκείμενα. Τέτοιες διαδικασίες ήδη 
βλέπουμε στις διάσπαρτες εναλλα¬ 
κτικές κοινωνικές κατασκευές εξι- 
σωτικής αυτοδιεύθυνσης, και στον 
διάλογο για την σχέση του ατόμου 
και της κοινωνίας με τα κοινά. Σε 
όλα αυτά όμως πρέπει να μπο¬ 
ρέσουμε να αμφισβητήσουμε τον 
πολιτισμό του φόβου. Το οριστικό 
τέλος των τρομονόμων, η αντίληψη 
ότι οι αντιμεταναστευτικοί νόμοι 
δημιουργούν ζώνες όπου ζουν άν¬ 
θρωποι χωρίς προστασία χωρίς κα¬ 
νένα δικαίωμα, η κατάργηση νόμων 
που επιτρέπουν στα δικαστήρια να 
απαγορεύουν απεργίες, η επέκταση 
των θεσμών του ασύλου σε όσο 
περισσότερους χώρους, η οριστική 
κατάργηση των ΜΑΤ, δεν είναι και 
δεν μπορούν να είναι θεσμικές πα¬ 
ραχωρήσεις αλλά βαθιά ριζωμένες 
κοινωνικές απαιτήσεις απάρνησης 
που θα απαγορεύουν στην εξουσία 
να δρα ως αυθεντία Η αναγνώριση 
ότι η λέξη άνθρωπος έχει χάσει 
τη διαφωτιστική της ερμηνεία δεν 
είναι αρκετή. Το θέμα δεν είναι να 
αντιλαμβανόμαστε τα κενά, αλλά 
να απαντήσουμε στο ερώτημα, 
«τι θα τα καλύψει;». Η δυνατότητα 
της ελευθερίας να παράγει τους 
υλικούς όρους της διαβίωσης είναι 
μια κρίσιμη παράμετρος του σήμε¬ 
ρα, που γίνεται ορατή σε διάφορα 
εγχειρήματα αυτοοργάνωσης και 
αυτονομίας. Αυτά δεν μπορούν να 
εκχωρηθούν σε κανέναν, αποτελούν 
τις ορατές διόδους απεγκλωβισμού 
από την κρίση του σήμερα. 





ΠΟΛΙΤΙΚΗ 



Πέρα από την 

αποανάπιυζη 

- Νίκος Ιωάννου 



Εισήγηση στο ννοΓΚδΙιορ 
του ΒΙοοΚυργ της Φραν¬ 
κφούρτης «Οθ9ΓοννΙΐΊ-3η 
3ΠΐΪ03ρϊΐ3ΐϊδΙ ρθΓδρθθίίνθ?» 
Βλ. Σχισμένος Αλέξανδρος 
- Ιωάννου Νίκος: «Μετά τον 
Καστοριάδη, Δρόμοι της Αυ¬ 
τονομίας στον 21ο αιώνα», 
Αθήνα 2014 , εκδ. Εξάρχεια. 


Η ταύτιση της εξουσίας με το 
κράτος εγκλωβίζει τη σκέψη 
των σύγχρονων διανοητών, με 
αποτέλεσμα την ελλιπή ανάγνω¬ 
ση από μεριάς τους της νέας κοι¬ 
νωνικής κίνησης. Όταν έχεις στο 
μυαλό σου την εξουσία μόνο ως μια 
μορφή κράτους και την οικονομία 
ως έναν ξεχωριστό τομέα όπου 
το κράτος θα προσπαθεί να την 


ελέγχει, έστω και με μια αναδια¬ 
νεμητική γραφειοκρατία, τότε είναι 
αρκετά δύσκολο να ανιχνεύσεις 
νέα νοήματα που βρίσκονται έξω 
από αυτόν τον ταυτοτικό πυρήνα. 
Ακόμη και στις παραγκουπόλεις 
των μεγαπόλεων του Νότου, όπου 
οι άνθρωποι προσπαθούν σε έναν 
άγριο καπιταλισμό των αποκλει¬ 
σμών να επαναδημιουργήσουν τον » 








δημόσιο χώρο, οι δέσμιοι της ντε- 
τερμινιστικής τυφλότητας βλέπουν 
μια εναλλακτική οικονομία, και στις 
δομές που προκύπτουν σε αυτόν 
τον δημόσιο χώρο βλέπουν ένα 
νέο κράτος. Η εμμονή σε αυτή την 
ταύτιση της εξουσίας με το κράτος 
οδηγεί ακόμη και αυτούς που ξεφεύ¬ 
γουν από τον οικονομισμό, όπως 
τον Λατούς, σε προτάσεις για ένα 
διευρυμένο δημοκρατικό κράτος 
χωρίς να ξεφεύγουν ούτε κατά το 
ελάχιστο από την κληρονομιά του 
ηγεμονικού λόγου. Η εμμονή σε μια 
οικονομία και παραγωγή ως ξεχω¬ 
ριστούς τομείς, όπως η πράσινη 
οικονομία, η κοινωνική και αλλη¬ 
λέγγυα οικονομία ή με οποιοδήποτε 
πρόσημο θελήσουμε να βάλουμε 
-αν επικρατούσε- θα μπορούσε 
να οδηγήσει σε γραφειοκρατικο- 
ποίηση και εν τέλει στη σύνθλιψη 
των όποιων εγχειρημάτων. 

Η αποανάπτυξη, όπως τη διατύπω¬ 
σε ο Σερζ Λατούς, δεν είναι παρά 
ένα υποερώτημα ενός σημαντικού 
πολιτικού ερωτήματος της εποχής 
μας. Αυτό το πολιτικό ερώτημα 
ανακύπτει διαρκώς σε κάθε νέα 
κοινωνική κίνηση και δεν είναι τίποτε 
άλλο από το πολιτικό ερώτημα της 
εξουσίας. Ποιος κατέχει την εξουσία; 
Ποιος έχει τη δύναμη της πολιτι¬ 
κής απόφασης; Σήμερα, σε όλα τα 
σημεία του πλανήτη, όπου και αν 
έχουμε τη δημιουργία κοινωνικών 
κινημάτων επί του συγκεκριμένου, 
όπου και αν οι άνθρωποι επιχειρούν 
την οργάνωση της ζωής τους έξω 
από το καπιταλιστικό ρολόι (όπως 
το περιέγραφε ο ΚαΜ ΡοΙβηγϊ), το 
δικαίωμα στην απόφαση για ό,τι 
αφορά τις δραστηριότητές τους είναι 
το κεντρικό πολιτικό διακύβευμα. 

Η νέα δηλαδή πολυεπίπεδη κοι¬ 
νωνική κίνηση φέρει νοήματα και 
σημασίες μπροστά στα οποία η 
κριτική στην ανάπτυξη μοιάζει με 
κάτι τετριμμένο. Για να εξηγήσω 
τι εννοώ με αυτό, θα χρειαστεί να 
πάμε σαράντα χρόνια πίσω, στη 
δεκαετία του 1970, την εποχή που 
σχεδόν ολοκληρώνεται μια περίο¬ 
δος του καπιταλισμού με το τέλος 
της χρυσής τριακονταετίας για να 
περάσουμε σε μια νέα δυναμική 


φάση, αυτή της παγκοσμιοποιη- 
μένης οικονομίας και παραγωγής. 
Πάμε στην εποχή που η ανάπτυξη 
έχει ήδη αποδώσει τα μέγιστα και 
ο υπερκαταναλωτισμός έχει γίνει 
πλέον τρόπος ζωής. Το ερώτημα 
που κυριαρχεί στους κύκλους των 
σοφών είναι αν μπορεί να υπάρξει 
ένα μοντέλο ανάπτυξης χωρίς τις 
ολέθριες επιπτώσεις αυτού που 
ακολουθήθηκε ως τότε. Υπάρχει, για 
παράδειγμα, σοσιαλιστικό μοντέλο 
ανάπτυξης; Στη σημερινή εποχή 
το ερώτημα αυτό γίνεται: Υπάρχει 
πράσινη ανάπτυξη; Σήμερα βέβαια 
η ανάπτυξη ψάχνει πρόσημο, κυρί¬ 
ως για να υπάρξει, ενώ τότε έψαχνε 
τον τρόπο να παγκοσμιοποιηθεί, με 
τον αντίλογο να περιορίζεται στις 
εναλλακτικές εκδοχές της. Τότε ο 
Κορνήλιος Καστοριάδης διατυπώνει 
την άρνησή της ως την καταστρο¬ 
φή της. Απορρίπτει κάθε είδους 
ανάπτυξη. Την εντάσσει ως αξία 
στον ηγεμονικό λόγο του κυρίαρχου 
συστήματος. Ενός συστήματος που 
υπερασπίζεται την ορθολογικότητα, 
εννοώντας την ορθολογικότητα αυ¬ 
τού του ίδιου του συστήματος. Μια 
δήθεν αυταπόδεικτη ηγεμονία. Δεν 
μιλά όμως για κάποια «άλλη» οικο- 



Σήμερα, σε όλα ία σημεία 
ίου πλανήτη, όπου και 
αν έχουμε τη δημιουργία 
κοινωνικών κινημάτων 
επί του συγκεκριμένου, 
όπου και αν οι άνθρωποι 
επιχειρούν την οργάνωση 
τπ5 ζωήε τουε έξω από το 
καπιταλιστικό ρολόι (όπωε 
το περιέγραφε ο ΚαΗ 
ΡοΙαηγϊ), το δικαίωμα στην 
απόφαση για ό,τι αφορά 
τΐ5 δραστηριότητέε τουε 
είναι το κεντρικό πολιτικό 
διακύβευμα. 


νομία ο Καστοριάδης, παρά για τον 
περιορισμό της και την υποταγή της 
στις υπόλοιπες δραστηριότητες. 
Αυτό που προτείνει δεν είναι απλώς 
ο αυτοπεριορισμός που ο Λατούς 
μετονόμασε σε αποανάπτυξη, αλλά 
μια πολιτική πρόταση ριζικού με¬ 
τασχηματισμού της κοινωνίας. 
Προτείνει την Άμεση Δημοκρατία 
η οποία αποκλείει τη μεταβίβαση 
των εξουσιών σε εκπροσώπους- 
προτείνει την άμεση εξουσία των 
ανθρώπων πάνω σε όλες τις πλευ¬ 
ρές της κοινωνικής ζωής και οργά¬ 
νωσης, αρχής γενομένης από την 
παραγωγική εργασία. 

Η αποανάπτυξη του Λατούς μάς 
περιγράφει μια εφαρμογή του αυ- 
τοπεριορισμού του Καστοριάδη 
και της συμβιωτικότητας του Ιβάν 
Ίλιτς σε έναν εντελώς φανταστικό 
συνδυασμό. Ο αυτοπεριορισμός 
του Καστοριάδη προϋποθέτει την 
Άμεση Δημοκρατία την οποία ο 
Λατούς παραδέχεται θεωρητικά, 
στην πράξη όμως την προσπερνά 
ως ανεφάρμοστη. Χρησιμοποιεί 
τη συμβιωτικότητα του Ίλιτς ως 
σωσίβιο στην πρότασή του - μια 
συμβιωτικότητα όμως που αποτελεί 
περισσότερο ηθικό παρά πολιτικό 
διακύβευμα. Καταλήγει σε μια ολίγη 
δημοκρατία με ένα νέο «κοινωνικό 
συμβόλαιο» χωρίς ανάπτυξη. 

Η ανάπτυξη όμως δεν γεννήθηκε 
στη βάση κάποιου παλαιότερου 
κοινωνικού συμβολαίου το οποίο 
συμβόλαιο θα πρέπει τώρα να 
αλλάξουμε. Η ανάπτυξη είχε κα¬ 
θολική σημασία στον σύγχρονο 
κόσμο. Όμως σήμερα βιώνουμε την 
υποχώρηση του φαντασιακού της 
μέσα από την ανάδυση νέων ση¬ 
μασιών και νοημάτων που φέρουν 
τα στοιχεία του αυτοπεριορισμού 
αναζητώντας τον νέο δημόσιο χώρο 
και χρόνο έξω από το πεδίο της 
γραμμικής επέκτασης, έξω από το 
πεδίο της συνεχούς οικονομικής 
ανάπτυξης. 

Ο Καστοριάδης το 1974 πιστεύει 
ότι σε όλους τους τομείς της ζωής, 
τόσο στο «αναπτυγμένο» όσο και 
στο «μη αναπτυγμένο» τμήμα του 
κόσμου, τα ανθρώπινα όντα βρί¬ 
σκονται σε μια πορεία διάλυσης των 




παλιών σημασιών και ίσως σε μια 
πορεία δημιουργίας καινούργιων. 
Εντοπίζει καθοριστικές αλλαγές στο 
άτομο της εποχής εκείνης μιλώντας 
για τη χειραφέτηση των νέων, ακόμη 
και των παιδιών. 

Σήμερα παρατηρούμε την αποκα¬ 
θήλωση όλων των αυθεντιών, είτε 
μιλάμε για τον ηγεμονικό λόγο στην 
πολιτική είτε μιλάμε για τον ηγεμο¬ 
νικό λόγο στην επιστήμη. Επίσης, 
παρατηρούμε την υποχώρηση του 
φαντασιακού της ανάπτυξης που 
πολύ εκλεπτυσμένα οι οικονομολό¬ 
γοι αποκαλούν μείωση της ζήτησης. 
Η παγκοσμιοποίηση της οικονομίας 
της παραγωγής και η ανάδυση 
νέων βιομηχανικών χωρών όπως 
της Κίνας, της Ινδίας και της Βραζι¬ 
λίας άλλαξε τα χαρακτηριστικά όχι 
μόνο της παραγωγής αλλά και της 
κατανάλωσης. 

Το παραγωγικό μοντέλο της Κίνας, 
αυτού του παγκόσμιου εργοστασί¬ 
ου, έγινε το κυρίαρχο μοντέλο της 
παραγωγής στον κόσμο. Όμως 
αυτό το μοντέλο θέλει μια παραγω¬ 
γή για την παραγωγή. Το παραγό- 
μενο προϊόν αποσυνδέεται από τον 
«μύθο» του. Ο καπιταλισμός δεν 
αναπαράγεται αλλά ανατυπώνεται 
σαν ταινία βερσιόν που ξεχνά γιατί 
έγινε η πρώτη έκδοση. Ο κατανα¬ 
λωτής πλέον δεν αισθάνεται ότι 
κατακτά έναν καταναλωτικό μύθο 
όταν αγοράζει ένα ανατυπωμένο 
προϊόν στην Κίνα. Το ίδιο όμως 
συμβαίνει και όταν αγοράζει ένα 
οριτζινάλε προϊόν. 

Όμως, ακόμη και στην Κίνα, όπου 
η βίαιη επιβολή του πιο αχαλίνωτου 
καπιταλισμού διέλυσε τον κοινωνικό 
ιστό αυτής της τεράστιας χώρας, 
αλλά και στην Ινδία που συνέβη 
ακριβώς το ίδιο, δημιουργούνται κοι¬ 
νοτικές μορφές ζωής που αντιστέκο¬ 
νται σε αυτή την ολέθρια οικονομική 
επέκταση. Το ίδιο συμβαίνει και στη 
Λατινική Αμερική με το παράδειγμα 
της ΟΑΧΑΚΑ και τις σύγχρονες κοι¬ 
νότητες των παρυφών των μεγάλων 
αστικών κέντρων. 

Περιγράφοντας ο Σερζ Λατούς τη 
νέα αυτή κοινωνική κίνηση στη 
διευρυμένη της μορφή, δηλαδή 
στους μεγάλους πληθυσμούς των 



πόλεων του Νότου όπου «οι άν¬ 
θρωποι αγωνίζονται να επινοήσουν 
και να δημιουργήσουν μια επισφα¬ 
λή αλλά αξιοπρεπή ζωή, χάρη σε 
στρατηγικές οι οποίες στηρίζονται 
στην ανάπτυξη ενός δικτύου κοι¬ 
νωνικών σχέσεων και στο πνεύμα 
του δώρου και της αμοιβαιότητας», 
επισημαίνει ότι αυτή η «εναλλακτική 
λύση» συνίσταται στην αυτοοργά- 
νωση, στην «καπατσοσύνη» και 
στην παραοικονομία. Το ίδιο όμως 
συμβαίνει και στον Ευρωπαϊκό Νότο 
στις νέες κινήσεις των από τα κάτω 
για την οργάνωση της ζωής τους και 
φυσικά εδώ η παραοικονομία είναι 
ένα παλαιό χαρακτηριστικό. Στην 
Ελλάδα της δεκαετίας του ’δθ, η 
παραοικονομία άγγιζε ή και ξεπερ- 
νούσε το 60% ενώ ακόμη και την 
περίοδο του εκσυγχρονισμού δεν 
κατόρθωσε να περιοριστεί έστω στα 
μισά. Αποτελεί δε μια πεπατημένη 
μέθοδο την οποία τα άτομα των 
νέων δικτύων χρησιμοποιούν για 
να υπάρξουν. Δεν θα μπορούσε 
να επινοηθεί κάτι άλλο για την επί¬ 
τευξη των σκοπών τους. Άλλωστε, 
αυτό που θέλουν είναι να ξεφύγουν 
όσο γίνεται από το καθεστώς της 
οικονομίας. Για να κατανοήσουμε 
αυτή τη συμπεριφορά, θα φέρω 
ένα παράδειγμα όπου σε κάποια 
απομακρυσμένα χωριά της ελλη¬ 
νικής επικράτειας, τα οποία είχαν 
μια τοπική γεωργική οικονομία την 
εποχή του μεσοπολέμου, οι πολι- 
τευτές που πήγαιναν να γυρέψουν 
ψήφους δεν έπαιρναν ούτε μία αν 
έκαναν το λάθος και έταζαν την 
οδική σύνδεση με τα αστικά κέ¬ 
ντρα. Οι χωρικοί φοβόντουσαν τον 
«φόρο» και τον έλεγχο που τους 
έβγαζε από την κανονικότητά τους. 
Κατά έναν αντίστοιχο τρόπο, τα 
άτομα που δημιουργούν αυτή τη 
νέα κοινωνική κίνηση αναζητούν 
και προσπαθούν να δημιουργή¬ 
σουν μια άλλη κανονικότητα, έναν 
άλλον χρόνο. Ξεπερνούν έτσι τους 
επικριτές της ανάπτυξης για τη δι¬ 
άσωση του πλανήτη αλλά και την 
ειλικρινή, κατά τα άλλα, θέση της 
αποανάπτυξης του Λατούς, αφού 
κανένα είδος κοινωνίας δεν μπορεί 
να βρει τη δικαιολόγησή του έξω 
από τον εαυτό του. Οι νέες σημασίες 
και τα νοήματα που εμπεριέχονται 


σε μια σημαντική και πολυεπίπεδη 
κοινωνική κίνηση της εποχής μας 
προαναγγέλλουν την αρχή ενός 
μετασχηματισμού της κοινωνίας, 
θέτοντας τα στοιχεία που θα ορί¬ 
σουν τον εαυτό της. 

Τα στοιχεία αυτά δεν είναι οικο¬ 
νομικά στοιχεία. Θα μπορούσαμε 
να τα τοποθετήσουμε εν συντομία 
ως έξης: 

• Ανάδυση της συλλογικότητας 
«δίκτυο ατόμων» όπου το άτομο 
εκθέτει την πρότασή του σε έναν 
μικρό πρωτόλειο δημόσιο χώρο 
χωρίς απαραίτητα να έχει γεωγρα¬ 
φικό προσδιορισμό (παράδειγμα, οι 
διαδικτυακές κοινότητες). 

• Το χειραφετημένο άτομο του 21ου 
αιώνα κατευθύνεται προς την αυτο¬ 
νομία του, όχι δημιουργώντας πολι¬ 
τικό κόμμα ή κίνημα, αλλά θέτοντας 
σε κίνηση λειτουργίες που αφορούν 
καθημερινές δραστηριότητες των 
ανθρώπων. 

• Κύριο χαρακτηριστικό αυτής της 
κοινωνικής κίνησης είναι μια περι¬ 
ορισμένη οικονομία και η προσπά¬ 
θεια για υποταγή της στις υπόλοιπες 
δραστηριότητες. 

• Η συλλογικότητα των ατόμων 
προσπαθεί να δημιουργήσει τον 
δικό της χρόνο ελέγχοντας η ίδια 
τη χρονικότητα των δραστηριοτή¬ 
των της. 

• Η αναζήτηση νέων νοημάτων για 
την εργασία και τη παραγωγή. Οι 
άνθρωποι προσπαθούν να τις εν¬ 
σωματώσουν κατά κάποιον τρόπο 
στις υπόλοιπες δραστηριότητες. Οι 
άνθρωποι αναζητούν τον χώρο και 
τον χρόνο. 

Δεν έχουμε να κάνουμε με ένα 
ολοκληρωμένο εναλλακτικό μο¬ 
ντέλο. Αυτό θα το δούμε μάλλον 
όταν θα έχει εφαρμοστεί και δεν 
γνωρίζουμε αν θα είναι ένα ή και 
κανένα μοντέλο. Μέχρι στιγμής 
γνωρίζουμε ότι έχουμε σπέρματα 
του δημόσιου χώρου που δεν είναι 
παρά η προϋπόθεση της ΑΜΕΣΗΣ 
ΔΗΜΟΚΡΑΤΙΑΣ. Το νέο πολιτικό 
κίνημα που θα εκφράσει την άνοδο 
του προτάγματος της ατομικής και 
συλλογικής αυτονομίας δεν είναι 
παρά το πράττειν αυτού του ίδιου 
του προτάγματος. 




ΦΑΚΕΛΟΣ: ΕΚΛΟΓΕΣ, ΑΝΤΙΠΡΟΣΩΠΕΥΣΗ & ΔΗΜΟΚΡΑΤΙΑ 



Η Δημοκρατία ω$ 

μείζον κοινωνικό διακύβευμα 

- Νίκος Κατσιαούνης 

Ο ι σύγχρονες «Δημο¬ 
κρατίες» αποδεικνύουν 
πλέον σήμερα με τον 
πιο έμπρακτο τρόπο ότι βασική 
προϋπόθεση άμυνας και συντή¬ 
ρησης της «Δημοκρατίας» είναι η 
αυτοκατάργησή της. Και για να το 
καταλάβει αυτό κανείς δεν χρειά¬ 
ζεται να ανατρέξει στη Βαϊμάρη 
αλλά θα μπορούσε να αναζη¬ 
τήσει τις ρίζες του στους όρους 
συγκρότησης των σύγχρονων 
νεωτερικών δημοκρατιών. Αλλά 
τι κάνει μετά τη «Δημοκρατία» να 
διατηρεί τις σημασιολογικές της 
συνδηλώσεις, εφόσον αποβάλει 
κάθε έννοια ελευθερίας; 

Η κυριαρχία σήμερα προσπαθεί 
να μας πείσει ότι η μόνη εφικτή 
οδός είναι αυτή που ακολουθείται 
από την ίδια. Πέρα από αυτή το 
χάος. Αλλά, βέβαια, όταν οι «Δη¬ 
μοκρατίες» θέτουν το δίλημμα 
αυτό, τότε το χάος είναι ήδη πα¬ 
ρόν και συμπαρασύρει τα πάντα 
στη δίνη του ολοκληρωτισμού. 

Η σημερινή κατάσταση αρχίζει να 
θέτει πολλές από τις σημασίες και 
τα νοήματα της συγκρότησης των 
κοινωνιών εκ νέου σε διάλογο 
και επαναδιαπραγμάτευση. Ή 
τουλάχιστον έτσι πρέπει να γίνει. 
Το ζήτημα της δημοκρατίας είναι 
ένα από αυτά. Από τις θολές 
και άνευ νοήματος πλέον δυνά¬ 
μεις του κέντρου έως και αυτές 
της αριστερός, προσπαθούν να 
πείσουν ότι το ζήτημα της δημο¬ 
κρατίας πρέπει να μπει σε προ¬ 
τεραιότητα. Βέβαια, αρνούνται 
να δουν ότι αυτή η συγκεκριμένη 
«δημοκρατία» που θέλουν να 
υπερασπιστούν αποτέλεσε μία εκ 
των αιτιών της ανθρωπολογικής 
κρίσης που βιώνουμε σήμερα. 
Η αντιπροσώπευση αποτέλεσε 
και αποτελεί μία σημαντική αλ¬ 
λοτρίωση της ίδιας της κοινωνί¬ 


ας στη βάση της κοινωνικής και 
φαντασιακής θέσμισης που η ίδια 
δημιουργεί. 

Είναι πολύ πιθανόν τους επόμε¬ 
νους μήνες να δούμε κυβερνήσεις 
της Αριστερός σε χώρες της Ευ¬ 
ρώπης, αρχής γενομένης από την 
Ελλάδα και μετέπειτα την Ισπανία. 
Παρόλο που αυτά τα δύο κόμματα 
(Συριζα και Ποδέμος) βάζουν ως 
πρωτεύον επίδικο τη δημοκρατία, 
στην ουσία έχουν απολέσει κάθε 
έννοια που θα μπορούσε να την 
ενισχύσει. Ειδικά όταν επικαλού¬ 
νται την Άμεση Δημοκρατία ως 
προταγματική τους αιχμή. Γιατί 
τίποτα, ακόμη και στις εσωτερικές 
δομές που δημιουργούν, δεν ενι¬ 
σχύει μια ουσιαστική δημοκρατική 
παρέμβαση, αφού δεν ενισχύει τη 
συμμετοχή. 

Από τις απαρχές της νεωτερικότη- 
τας μέχρι και σήμερα υπήρχαν και 
υπάρχουν κινήσεις που έχουν ως 
πρόταγμα την(άμεση)δημοκρα- 


Η κυριαρχία σήμερα 
προσπαθεί να μαε πεί¬ 
σει όχι η μόνη εφικτή 
οδόε είναι αυτή που 
ακολουθείται από την 
ίδια. Πέρα από αυτή το 
χάσε. Αλλά, βέβαια, 
όταν οι «Δημοκρατίεδ» 
θέτουν το δίλημμα αυτό, 
τότε το χάοδ είναι ήδη 
παρόν και συμπαρασύ- 
ρει τα πάντα στη δίνη 
του ολοκληρωτισμού. 



τία. Και γνωρίζουν καλά, μετά 200 
χρόνια ιστορίας, ότι για να δημι- 
ουργηθούν οι δομές μιας άμεσης 
και συμμετοχικής δημοκρατίας 
απαιτείται μια ουσιαστική αλλαγή 
τόσο στις δομές της κοινωνικοπο- 
λιτικής θέσμισης όσο στο σημασι- 
ολογικό και φαντασιακό επίπεδο 
των κοινωνιών. Η δημοκρατία 
είναι εκ διαμέτρου αντίθετη με 
την ανάθεση. Είναι εκ διαμέτρου 
αντίθετη με την αντιπροσώπευση. 
Με την εν λευκώ επιταγή. Γι αυτό 
και σε πολλές κινήσεις από τα 
κάτω που συγκροτούνται σήμε¬ 
ρα η αμεσότητα της συμμετοχής 
αποτελεί απαράβατο όρο και προ¬ 
τασιακό διακύβευμα. Και φυσικά 
το γενεσιουργό πρόπλασμα μιας 
αμεσοδημοκρατικής συγκρότησης 
σε ευρύτερο κοινωνικό πλαίσιο. 
Πολλά μοντέλα για το πώς μπορεί 
να δομηθεί μέσα σε μια κοινωνία 
ένα ουσιαστικό δημοκρατικό σύ¬ 
στημα έχουν παρουσιαστεί τις 
τελευταίες δεκαετίες. Μοντέλα 
με δευτεροβάθμια και τριτοβάθ¬ 
μια όργανα λήψης αποφάσεων, 
εκπροσώπηση των κοινωνικών 
αιτημάτων και ενίσχυση της συμ¬ 
μετοχής στη λήψη των αποφά¬ 
σεων. Προφανώς κανένας δεν 
περιμένει η κοινωνία να αποτε- 
λέσει μια απέραντη συνέλευση. 
Αυτή η ιδέα φαντάζει σαν την πα- 
ρελθοντική έποψη ότι η κοινωνία 
θα μεταβληθεί σε ένα απέραντο 
εργοστάσιο που όλα θα λειτουρ¬ 
γούνε αρμονικά. Όμως το βασικό, 
που εξετάζουμε και σε αυτό το 
αφιέρωμα, είναι ότι δεν μπορεί 
να υπάρξει δημοκρατία χωρίς την 
ισότητα όλων και ισότητα χωρίς 
ελευθερία. Τόσο των ατόμων όσο 
και των κοινωνικών συνόλων. 
Εάν κάτι σπάσει από τον κρίκο, 
τότε η δημοκρατία παύει να έχει 
νόημα. 




ΦΑΚΕΛΟΣ: ΕΚΛΟΓΕΣ, ΑΝΤΙΠΡΟΣΩΠΕΥΣΗ & ΔΗΜΟΚΡΑΤΙΑ 



Συνέντευξη με την Αηηβ ΒαΙιπβΙ $3ΐ)3ίβ 

για ίο ευρ τη$ Ισπανίας 

- Μετάφραση: Γρηγόρης Γκοντόρας 




Η Αηπ3 (ΒοβπθΙ δθβθίθ ανήκει στο 
ΟΙΙΡ (03πάϊά3ίυΓ3 ά'υπϊίαί Ρορυΐ3Γ 
- «Υποψηφιότητα για τη λαϊκή ενό¬ 
τητα», σε ελεύθερη μετάφραση). 
Από το 2003 ως το 2011 διετέλεσε 
δημοτικός σύμβουλος στον δήμο 
53 ΙΙθπ, έναν δήμο 7000 κατοίκων 
που ανήκει στην περιφέρεια της 
Καταλονίας. Σήμερα είναι ο συντο¬ 
νιστής της βουλευτικής ομάδας του 
ΟΙΙΡ. Το ΟΙΙΡ κατάφερε να εκλέξει 3 
βουλευτές στο κοινοβούλιο της Κα¬ 
ταλονίας στους 135 που το απαρτί¬ 
ζουν συνολικά. 


Μπορείς να περιγράφεις τον χα¬ 
ρακτήρα της πολιτικής οργάνω¬ 
σης που ανήκεις καθώς και τους 
στόχους του; 

Το ΟΙΙΡ προϋπήρχε μέσα στο κί¬ 
νημα της αριστερός που τασσόταν 
υπέρ της ανεξάρτητης Καταλονίας, 
γνώρισε περιόδους καταστολής και 
ένοπλης δράσης. Αργότερα, και συ¬ 
γκεκριμένα τη τελευταία δεκαετία, 
υπήρξε η ανάγκη συμμετοχής στους 
δημοτικούς θεσμούς. Έχει λοιπόν 
έναν χαρακτήρα κοινωνικό ο οποίος 
υπήρχε στο κίνημα από τις αρχές 
στις ρίζες του. Όμως η συμμετο¬ 
χή μας στις εκλογές κρίνεται κατά 
περίπτωση μετά από ανταλλαγή 
απόψεων. Δεν θεωρούμε δηλαδή ότι, 
για μια πολιτική οργάνωση που πρε¬ 
σβεύει τα ιδανικά μας, είναι θέσφατο 
η συμμετοχή μας στις εκλογές. Όσον 


αφορά στους στόχους, ανέκαθεν 
ήμασταν υπέρ της ανεξαρτησίας 
της Καταλονίας. Προσδιοριζόμα¬ 
στε από τον χώρο μεταξύ άκρας 
αριστερός και αντικαπιταλιστικής 
αριστερός. Βέβαια, σε αυτό το φά¬ 
σμα συμπεριλαμβάνονται διάφορες 
πολιτικές αποχρώσεις, όπως μαρξι¬ 
στές, κομμουνιστές και άτομα που 
προέρχονται από τον ελευθεριακό 
χώρο. Τέλος αυτοπροσδιοριζόμαστε 
ως φεμινιστές. Οι στόχοι μας επο¬ 
μένως πηγάζουν από τα παραπάνω 
πολιτικά πλαίσια. 

Με βάση ποια κριτήρια ενσωματώ¬ 
νονται μέλη στην οργάνωση; 

Τα μέλη μπορούν μόνο να υφίστανται 
εφόσον έχουν ήδη ενεργή δράση 
στον δήμο. Δεν υπάρχει περίπτωση 
να στρατευτεί κάποιος με το ΟΙΙΡ 
χωρίς να έχει εμπειρία της πραγμα¬ 
τικότητας στον δήμο του. Το γεγονός 
λοιπόν της ύπαρξης πυρήνων στους 
διάφορους δήμους είναι και η αρετή 
τού να έχεις μια πολιτική οργάνωση 
που λειτουργεί με συνελεύσεις και 
επομένως με έμφαση σε δημοκρα¬ 
τικές εσωτερικές διαδικασίες. 

Ποιο είναι το πρόγραμμά σας και 
ποιες οι αλλαγές, τόσο ποσοτικές 
όσο και ποιοτικές, που θέλετε να 
προωθήσετε; 

Όπως σας είπα, έχουμε επικεντρωθεί 
στους δήμους και ως εκ τούτου ο 
προσανατολισμός μας είναι κυρίως 
στην τοπική αυτοδιοίκηση. Κάθε πυ¬ 
ρήνας δίνει καταρχήν προτεραιότητα 
στο πρόγραμμα που αφορά τη κάθε 
τοπική κοινωνία, έχοντας παράλλη¬ 
λα ως μέλημα το να μην υπάρχουν 
σχέσεις ανταγωνισμού μεταξύ των 
δήμων, αλλά ένα πλαίσιο σύνεργα- 

αίας. Έχουμε θέσει φυσικά κόκκινες 
γραμμές σε διάφορες συνεργασίες, 
όπως παραδείγματος χάριν με την 
άκρα δεξιά ή με τους υπέρμαχους 
της πολιτικής για ενωμένη Ισπανία 
(υηϊοηϊδιηο). Δεν έχουμε εμπειρία 
άσκησης εξουσίας, έχουμε αποκτήσει 
όμως πολύ χρήσιμες εμπειρίες από 
την παρουσία μας στο καταλανικό 
κοινοβούλιο (με 3 βουλευτές στους 
135 συνολικά). Έχουμε σαφώς τη 
μικρότερη δύναμη με ελάχιστο πραγ¬ 
ματικό αντίκτυπο. Αυτό όμως που 
έχουμε επιτύχει είναι κυρίως στο 
ιδεολογικό πεδίο. Προσπαθούμε 
πάντα να θέτουμε νέα ζητήματα 
στην υπάρχουσα πολιτική ατζέντα 
και να καθορίζουμε τα θέματα που 
αφορούν τη λεγόμενη αριστερά, 
που δεν λειτουργεί ως τέτοια πολ¬ 
λές φορές. Μέχρι τώρα, οι έννοιες 
φεμινισμός, μαρξισμός, η έννοια 
της οικονομικής μαφίας ως ανώτερο 
στάδιο του καπιταλισμού δεν είχαν 
ακουστεί. Μιλάμε επίσης για τη λεη¬ 
λασία των κοινωνικών κατακτήσεων, 
τα βασανιστήρια, τον ρόλο της κα¬ 
θολικής εκκλησίας και την πολιτική 
κληρονομιά του Φράνκο. 

Τι έχετε καταφέρει μέχρι τώρα 
μέσω της συμμετοχής σας στους 
θεσμούς της πολιτικής εκπρο¬ 
σώπησης; 

Θα έλεγα ότι έχουμε κατορθώσει να 
υπάρξει μια μεγαλύτερη συνοχή των 
πολιτικών κινημάτων. Το γεγονός 
ότι οργανωνόμαστε για να αναλύ¬ 
σουμε την πραγματικότητα και να 
επιχειρήσουμε να κάνουμε προτά¬ 
σεις για να την αλλάξουμε, έχει σαν 
αποτέλεσμα να δημιουργείται μια 
γενιά αγωνιζομένων, που με κάποιον 
τρόπο αναλαμβάνουν επιπλέον ευ¬ 
θύνες, εκτός αυτών που αφορούσαν 
στους αγώνες τους μέσα από τους 
κοινωνικούς χώρους («Αθήναια», 
στα Ισπανικά) και τα στέκια αλλη¬ 
λεγγύης, το φοιτητικό κίνημα κ.λπ. 
Πιστεύουμε ότι κατόπιν τούτων έχει 
υπάρξει μια μορφή αναγνώρισης των 
κινημάτων, καθώς και των ατόμων 
που αγωνίζονται και αφιερώνονται 
στο να καταγγείλουν το σημερινό 
πολιτικό σύστημα και να δημιουργή¬ 
σουν εναλλακτικές. Φαίνεται ότι όσο 
δεν υπήρχε κανενός είδους αντιπρο¬ 
σώπευση, δεν φαινόταν η σημερινή 
ενθαρρυντική κατάσταση. 



Ποια είναι η σχέση του ΟΙΡ με 
το ευρύτερο αντικαπιταλιστικό 
κίνημα; Έχει έναν ρόλο συμπλη¬ 
ρωματικό, ή προσπαθεί απλά να 
λειτουργήσει ως ένα καινοτόμο 
προοδευτικό κόμμα; 

Απαντάμε ότι δεν πορευόμαστε ούτε 
μπροστά, ούτε πίσω από τα κοινω¬ 
νικά κινήματα. Προερχόμαστε από 
αυτά και γι’ αυτό δεν μπορούμε να 
διαφοροποιήσουμε τη στάση μας. 
Συνεχίζουμε να έχουμε διπλή ή και 
τριπλή δράση. Είμαστε μέλη των 
συνδικάτων του κινήματος ΟΚΙΙΡΑ 
(κίνημα κατάληψης κτηρίων), της 
αντιφασιστικής πλατφόρμας και 
ταυτόχρονα μέλη του ΟϋΡ. Επο¬ 
μένως, δεν αντιλαμβανόμαστε τη 
συμμετοχή μας ως κάτι το ξεχωριστό. 
Ταυτόχρονα όμως δεν έχουμε την 
απλουστευμένη σκέψη ότι αντιπρο¬ 
σωπεύουμε στο σύνολό τους τα κοι¬ 
νωνικά κινήματα ούτε το αντίστροφο. 
Γι’ αυτό, όταν υπάρχει μία σημαντική 
κινητοποίηση, μια γενική απεργία για 
παράδειγμα, η ίδια η παρουσία στον 
δρόμο είναι αυτή που δίνει νόημα 
στην ύπαρξη του ΟϋΡ στη Βουλή. 
Όλος αυτός ο παλμός, οι συλληφθέ- 
ντες, οι χτυπημένοι αντιπροσωπεύ¬ 
ουν το ΟϋΡ εκείνη τη στιγμή με τον 
καλύτερο δυνατό τρόπο. Ο δυναμική 
των κινημάτων σίγουρα πρέπει να 
συνεχίσει να υφίσταται. Η αυτονομία 
του κινήματος πρέπει να γιγαντωθεί 
και οι απαιτήσεις βαραίνουν κυρίως 
εμάς, στο να μην εξαπατήσουμε 
δηλαδή και τους απογοητεύσουμε. 
Αυτό θα το καταφέρουμε με το να 
βρισκόμαστε πάντα εκεί και να μην 
ξεχνάμε από πού ερχόμαστε. Με 
έχουν ρωτήσει αρκετές φορές αν 
θα μπορούσα να αφήσω τη θέση 
του βουλευτή. Απαντώ λοιπόν πως 
ναι. Προέρχομαι από τα κινήματα και 
έχω ανάγκη να γυρίσω για άλλη μια 
φορά στο δρόμο. Η απάντηση αυτή 
θεωρήθηκε ως προσβολή απέναντι 
στο πολιτικό σύστημα. Στην πραγ¬ 
ματικότητα είναι μια αρετή που έχει 
αυτή η μορφή αγώνα. Αν προέρχε¬ 
σαι από τον δρόμο θες συνεχώς να 
επιστρέφεις σ’ αυτόν. 

Πώς αντιμετωπίζετε τα προβλή¬ 
ματα που δημιουργούν στη λει¬ 
τουργία σας οι συστημικοί θεσμοί, 
εφόσον θέλετε να λειτουργείτε 
με ριζοσπαστικές δημοκρατικές 


εσωτερικές διαδικασίες; 

Το πλάνο όσον αφορά στον δήμο και 
την αυτοδιοίκηση είναι διαφορετικό. 

Αν εξαιρέσουμε δήμους με μεγάλο 
πληθυσμό, οι δήμοι της Καταλονίας 
έχουν ήδη δομές στους θεσμούς τους 
που επιτρέπουν διαπερατότητα στο 
θέμα της συμμετοχής. Για μένα, το 
στοιχείο που διαστρεβλώνει την έν¬ 
νοια της δημοκρατίας είναι ο θεσμός 
του κοινοβουλίου. Εκεί οι αποφάσεις 
που παίρνονται είναι κομμένες και 
ραμμένες για κάποιους οικονομι¬ 
κούς και πολιτικούς παράγοντες, 
τους οποίους κανείς δεν βλέπει. 

Η δυνατότητα λοιπόν κάποιου να 
επέμβει στον δημόσιο διάλογο, δεν 
είναι με διαφανείς διαδικασίες, αφού 
η πολιτική ατζέντα ανταποκρίνεται 
σε λογικές που δεν είναι αυτές των 
προγραμμάτων των κομμάτων. Αν 
λοιπόν ενθαρρύναμε αυτόν τον κοι¬ 
νοβουλευτισμό, θα είχαμε τον ίδιο 
ρόλο που είχε και η αριστερά όλο 
αυτόν τον καιρό που είχε παρουσία 
στη Βουλή. Η κυβέρνηση έτσι, όντας 
συνηθισμένη σε μια πελατειακή λο¬ 
γική απέναντι στους θεσμούς και 
την κοινωνία, συνιστά στον κοινω¬ 
νικό ιστό ότι είναι επιφορτισμένη 
στο να μεταφέρει τις απαιτήσεις 
του και να τις διευθετεί. Όλο αυτό 
λογικά δημιουργεί μια παραίτηση. 
Στον κάθε έναν που απευθύνεται 
στο κοινοβούλιο για να ζητήσει κάτι 
είμαστε αρνητικοί. Πιστεύουμε ότι 
ξοδεύουν χρόνο που θα μπορούσαν 
να οργανωθούν στον δρόμο και 
εκεί να διεκδικήσουν. Άλλωστε, εκεί 
είναι που έχουν σημειωθεί όλες οι 
κοινωνικές κατακτήσεις. Από αυτό 
λοιπόν το διαστρεβλωμένο σύστημα, 
η δεξιά επωφελείται και ευελπιστεί 
φυσικά να συνεχίσουν οι θεσμοί να 
έχουν αυτόν τον άχρηστο ρόλο. Σε 
αυτό έχει συνεισφέρει και η αριστερά 
γιατί λανθασμένα πιστεύει πως η 
σημερινή λειτουργία του κοινοβου¬ 
λίου έχει δύναμη επιρροής. Πρέπει 
να εργαστούμε στο να αλλάξουμε 
αυτές τις λογικές. Ο κόσμος πρέπει 
να καταλάβει ότι η κυριότερη μορφή 
επιρροής είναι αυτή που οργανώ¬ 
νεται από τον ίδιο τον λαό. 

Υπάρχει κάποιος εσωτερικός μη¬ 
χανισμός ούτως ώστε να αποφευ¬ 
χθούν περιστατικά διαφθοράς και 
συγκεντρωτισμού της εξουσίας » 





από μέλη του ΟΙΡ; 

Δεν υπάρχει μηχανισμός, αλλά κά¬ 
ποια μέτρα που μας καλύπτουν αυτή 
τη στιγμή, όπως η ύπαρξη ορίου στον 
μισθό και η μη δυνατότητα ενασχόλη¬ 
σης κάποιου μέλους σε παραπάνω 
από μία θέση. Αυτό δεν σημαίνει ότι 
αποκλείεται η περίπτωση κάποιου 
ατόμου να επωφεληθεί. Πάντως η 
γενικότερη αίσθηση είναι πως αν 
κάποιος θέλει να κάνει πολιτική κα- 
ριέρα δεν επιλέγει το ΟϋΡ για να το 
κατορθώσει. Στο θέμα της διαφθοράς 
επίσης δεν έχουμε κάποιο συμβάν, 
διότι δεν έχουμε και τόση εμπειρία 
διαχείρισης. Φυσικά, πολλοί από 
μας είμαστε γιοι κομμουνιστών που 
έζησαν την προδοσία του κομμουνι¬ 
στικού κόμματος. Επομένως, σαφώς 
και έχουμε υπόψη μας τα συνήθη 
εμπόδια που μπορεί να διαφθείρουν 
μια δύναμη με αριστερές πολιτικές 
θέσεις, και τελικά αυτή να απογοη¬ 
τεύσει τις προσδοκίες. Πιστεύω ότι 
θα εργαστούμε ώστε να μη φτάσουμε 
σε τέτοιες καταστάσεις. 

Δήλωσες πως είστε υπέρ της 
ανεξαρτησίας της Καταλονίας. 
Μπορείς να μου δικαιολογήσεις 
γιατί; Πώς η δική σας Θεώρηση 
για ανεξαρτησία συνδέεται με την 
αντί καπιταλιστική πάλη; Με άλλα 
λόγια, υπάρχουν αντιθέσεις μετα¬ 
ξύ του να είσαι ελευθεριακός και 
να συμμετέχεις στον αγώνα για 
εθνική ανεξαρτησία; 

Θα αρχίσω από το τέλος. Δεν υπάρ¬ 
χουν 3 ρποπ αντιθέσεις. Όπως είδαμε 
τα δύο τελευταία χρόνια, και η δεξιά 
εμφανίζεται να υιοθετεί το αίτημα για 
ανεξαρτησία. Παρόλο λοιπόν που 
φαινομενικά υπάρχει συμφωνία σε 
αυτόν τον σκοπό, υπάρχουν σαφείς 
αντιθέσεις, λόγω της πολιτικής που 
εφαρμόζει και προωθεί, όπως είναι 
η ιδιωτικοποίηση των κοινωνικών 
υπηρεσιών και αγαθών. 

Είμαστε υπέρ της ανεξαρτησίας όχι 
επειδή είμαστε Καταλανοί, ούτε πι¬ 
στεύουμε ότι οι Καταλανοί είναι κα¬ 
λύτεροι από τους Ισπανούς. Επίσης 
δεν πιστεύουμε ότι επειδή ήρθαμε 
πρώτοι σε αυτή τη γη έχουμε πε¬ 
ρισσότερα δικαιώματα. Θεωρούμε 
την ιδιότητα αυτή σαν μια συλλογική 
ταυτότητα αντίστασης. Συνδέεται 
στενά με τον αγώνα που έδωσε ο 


καταλανικός λαός, συγκεκριμένα η 
εργατική τάξη και οι αγρότες - που 
αποτελούν και την πλειοψηφία της 
χώρας. 

Είμαστε λοιπόν υπέρ της ανεξαρτη¬ 
σίας γιατί για εμάς είναι ένα εργαλείο 
για να ανατρέψουμε την υπάρχουσα 
κοινωνική κατάσταση. Είναι ένας 
ακόμα τρόπος για να μπορούμε 
να αποφασίζουμε για όλους τους 
τομείς της κοινωνίας καθώς και για 
τη μορφή οργάνωσής της, χωρίς 
να περιοριζόμαστε μόνο στα οικο¬ 
νομικά. 

Οποιαδήποτε διαδικασία με εθνικό 
προσδιορισμό δεν περιλαμβάνει 
κάποιου είδους συμβιβασμούς 
μεταξύ των τάξεων; 

Όχι στον βαθμό που και η ισπανική 
εθνική ταυτότητα είναι μοιρασμένη με 
την ολιγαρχία. Συγκεκριμένα, το να 
προσδιορίζομαι ως Ισπανίδα δεν θα 
με κάνει πιο αντικαπιταλίστρια. Και 
η καταλανική ιδιότητα επίσης είναι 
σαν οποιαδήποτε εθνική ταυτότητα 
και συνεπώς θα μοιράζεται και από 
κοινού με την ολιγαρχία της Κατα¬ 
λονίας. Πάντως όταν εγκαταλείπεις 
τον εθνικό σου προσδιορισμό αυτό 
που μένει είναι η εθνική ταυτότητα 
του ευρύτερου κράτους. Και ειδι¬ 
κά στην περίπτωση του ισπανικού 
κράτους, όπου σήμερα διατηρούνται 
ακόμα μηχανισμοί από την εποχή 
του Φράνκο, όπως η δυνατότητα 
καταστολής και υποτίμησης της 
γλώσσας και της κουλτούρας. Λο¬ 
γικές συγκεντρωτισμού και ομογε- 
νοποίησης δηλαδή. Έχοντας υπόψη 
αυτή τη φριχτή πραγματικότητα, δεν 
μπορείς παρά να ξεσηκωθείς εναντί¬ 
ον της. Πρέπει να το κάνεις βέβαια 
πάντα έχοντας ταξική θεώρηση της 
κοινωνίας, την οποία θεωρώ πως 
κατέχουμε σε συνδυασμό με μια 
φεμινιστική οπτική. Πολλές φορές 
λοιπόν κάποιοι αναρχικοί σύντροφοι 
μου λένε ότι ο απώτερος στόχος είναι 
να δημιουργήσουμε ένα κράτος. Στην 
πραγματικότητα ευελπιστούμε πως 
δεν θα γίνει ακριβώς έτσι. Μακάρι να 
δημιουργήσουμε καινούργιες μορφές 
που να ξεφεύγουν από το κλασσικό 
μοντέλο του κράτους όπως το γνω¬ 
ρίζουμε, δηλαδή καταπιεστικό και 
συγκεντρωτικό. Μακάρι λοιπόν στον 
αγώνα για να δημιουργήσουμε ένα 


κράτος να δημιουργήσουμε κάτι που 
δεν μοιάζει καθόλου με κράτος. 

Υπάρχει μία κοσμοθεωρία πίσω 
από τις πρακτικές σας; Παρα¬ 
δείγματος χάριν, ο κοινοτισμός η 
ελευθεριακός κοινοτισμός, ή απλά 
ειπλέξατε τις εκλογές ως μέσο για 
να βελτιώσετε την υπάρχουσα 
πολιτική κατάσταση; 

Θα λέγαμε τον κοινοτισμό, ως τρόπο 
οργάνωσης στις τοπικές κοινωνίες. 
Επομένως ο κόσμος του ΟϋΡ εργά¬ 
ζεται για να πάρει μέρος στις εκλογές, 
αλλά ταυτόχρονα πηγαίνει στα Αθή- 
ναια και τους κοινωνικούς χώρους 
όπου αγωνίζεται προστατεύοντας 
έτσι τη γλώσσα και την κουλτούρα. Οι 
εκλεγέντες με το ΟϋΡ όταν αρχίζουν 
τη δράση τους στους δήμους κουβα¬ 
λούν και αυτή την οπτική, του τι είναι 
δήμος, δηλαδή, στη ριζοσπαστική 
του έννοια. Στην Καταλονία θεωρώ 
ότι υπάρχει μια κουλτούρα αρκετά 
αντιιεραρχική. Αυτό. 

Τι διαφορές έχετε με το Οθηθίτιοδ , 
που προέκυψε επίσης από τα κάτω 
και παίρνει μέρος στις περιφερει¬ 
ακές εκλογές; Υπάρχουν σημεία 
σύγκλισης; 

Όπως σας είπα, η πολιτική ιστορία 
του ΟϋΡ ξεκινάει από μακριά. Δεν 
μπορείς λοιπόν να το ορίσεις σαν 
οργάνωση αν δεν έχεις κατανοήσει 
την υποδομή της καταλανικής αντι- 
καπιταλιστικής αριστερός που αγω¬ 
νίζεται για την ανεξαρτησία. Επίσης 
στρατευθήκαμε σε εποχές με αρκετές 
αντιξοότητες. Ποτέ δεν μας έχουν 
στηρίξει οι ακαδημαϊκοί και οι διανο¬ 
ούμενοι, δεν ενδιαφέρθηκαν ούτε στο 
ελάχιστο. Αντίθετα όλοι οι πολιτικοί 
επιστήμονες και κοινωνιολόγοι τώρα 
άρχισαν να ενδιαφέρονται για τη 
δυνατότητα αλλαγής του υπάρχοντος 
συστήματος μέσω των θεσμών. Το 
ΟθΠθΐηοδ αντίθετα είχε την ευτυχή 
συγκυρία να εκπροσωπείται από 
άτομα σημαντικά σε ακαδημαϊκό 
επίπεδο. 

Εμείς θεωρούμε τους εαυτούς μας 
πιο ταπεινούς. Δεν πιστεύουμε, για 
παράδειγμα, ότι μπορούμε να κερ¬ 
δίσουμε τον δήμο της Βαρκελώνης, 
διότι η ίδια η κοινωνία της Βαρκε¬ 
λώνης δεν είναι προετοιμασμένη 
για μια κοινωνική επανάσταση. Θα 







ήταν ευχάριστο να μπορούσαμε να 
αυξήσουμε τη θεσμική μας εκπρο¬ 
σώπηση ή και να νικήσουμε χωρίς 
να χρειαστεί να δημιουργήσουμε και 
την ανάλογη δυναμική στο δρόμο. Δεν 
μπορούμε όμως να καταλάβουμε πώς 
είναι εφικτό κάτι τέτοιο, το να προ- 
σπεραστεί δηλαδή αυτό το εμπόδιο 
του να έχεις αντιπροσώπευση ισχυρή 
και παράλληλα τη μεγαλύτερη δυνατή 
δύναμη στο κίνημα που αναπτύσσεται 
στο δρόμο. Θεωρούμε τους εαυτούς 
μας ελάχιστα αισιόδοξους επειδή δεν 
έχουμε τη στήριξη και τη βοήθεια τόσο 
επιφανών προσώπων. Πιστεύουμε 
ότι δεν έχει έρθει η στιγμή για να 
κάνουμε σύμπραξη με τη καταλανι- 
κή αριστερά. Αυτό γιατί αποτελούν 
κληρονόμους του κομμουνιστικού 
κόμματος και είναι υπεύθυνοι για 
πολλές άσχημες καταστάσεις στη 
πόλη της Βαρκελώνης. Κάτι τέτοιο 
θα επανίδρυε και θα νομιμοποιούσε 
έναν πολιτικό χώρο που κανονικά θα 
έπρεπε να του κουνάμε το δάχτυλο 
λέγοντάς τους ότι είναι υπόλογοι για 
όλη αυτή τη συναίνεση με τις πολιτικές 
της δεξιάς. Θα ήταν σαν να ξεχνάμε 
ότι το καπιταλιστικό σύστημα στη 
χώρα μας έχει επιβιώσει χάρη στην 


αριστερά. Θα δημιουργούταν έτσι 
ένα χάσμα μεταξύ των πολιτικών 
οργανώσεων και των κινημάτων και 
του κόσμου που αγωνίζεται και που 
θέλουν να αντιπροσωπεύουν. 

Λένε ότι το Ροάθπιοε είναι η και¬ 
νούργια ελπίδα στην κεντρική 
πολιτική σκηνή. Συμφωνείτε με 
αυτή την άποψη και γιατί; 

Συμφωνούμε με την άποψη ότι 
ανοίγει ένας ευρύτερος πολιτικός 
κύκλος που περικλείει αρκετό κόσμο 
με όρεξη να συμμετάσχει σε συλ¬ 
λογικές πολιτικές διαδικασίες. Αυτό 
είναι πολύ σημαντικό αφού πάντα 
είμαστε συμπαθούντες με τα άτομα 
που διαθέτουν ένα κομμάτι από τον 
χρόνο τους για να δημιουργήσουν 
κάτι συλλογικό. Το Ροάθΐηοδ βέβαια 
έχει μία σύνθεση συγκεκριμένη κα¬ 
θώς και μία σαφή ιδέα για το πώς θα 
αποκτήσει την εξουσία σε σύντομο 
χρονικό διάστημα. Όλο αυτό έχο¬ 
ντας μία δομή συγκεντρωτική, κάτι 
που δυσχεραίνει τις εσωτερικές 
διαδικασίες. Αφού το να είναι όσο 
το δυνατό πιο δημοκρατικές άρα 
και πιο αργές, επηρεάζει το πόσο 
τελεσφόρο και αποδοτικό θα είναι 


το πλάνο απόκτησης και διαχείρισης 
της εξουσίας. Σε κάθε περίπτωση, αυτό 
που μας ανησυχεί είναι το ότι επανα¬ 
φέρουν στον πολιτικό διάλογο, μεταξύ 
άλλων, μια μετάβαση του ισπανικού 
κράτους, αφήνοντας σε δεύτερη μοίρα 
το δικαίωμα του αυτοπροσδιορισμού 
των ιστορικών εθνοτήτων μέσα στην 
Ισπανία. Εφόσον το πολιτικό υποκείμενο 
συνεχίζει να είναι το ισπανικό κράτος, 
λογικό είναι ότι στη διαδικασία του να 
κερδηθούν ψήφοι δεν μπορεί να γίνει 
κουβέντα υπέρ της ανεξαρτησίας των 
Καταλανών ή των Βάσκων. Όσον αφορά 
την αντικαπιταλιστική οπτική, έχουμε το 
παράδειγμα του νΐοοπί Ναναιτο, ένα 
από τα πιο αναγνωρισμένα πρόσωπα 
στους ακαδημαϊκούς κύκλους σχετικά 
με την οικονομία, με γνωστές απόψεις 
γύρω από την οικονομική διαχείριση. 
Ποτέ δεν έχει διαχωρίσει τις θέσεις του 
από τις οικονομικές πολιτικές στήριξης 
της εργατικής τάξης, άλλωστε δεν ανήκε 
και ποτέ. Το να επιλέγονται τέτοια άτομα 
λοιπόν ως επικεφαλής του οικονομικού 
σχεδιασμού, είναι τουλάχιστον ανησυ¬ 
χητικό. Όλα αυτά τα δηλώνω χωρίς να 
έχω ιδιαίτερες γνώσεις στα οικονομικά, 
αλλά κυρίως από την οπτική ενός απλού 
πολιτευόμενου από τα κάτω. 















ΦΑΚΕΛΟΣ: ΕΚΛΟΓΕΣ, ΑΝΤΙΠΡΟΣΩΠΕΥΣΗ & ΔΗΜΟΚΡΑΤΙΑ 



Ρθ(ΐ6ΐιιο$: 

Συνέντευξη με Ακτιβιστή - Μέλο$ 

του Κόμμαιοε 


Β: Μπορείς να μας περιγράφεις τη σχέση 
σου με τα κοινωνικά κινήματα καθώς και 
τη συμμετοχή σου στο ΡοάειτιοΒ; 

-Ιοδθ: Λέγομαι ϋθ5θ ϋυΐδ 631 x 13 103190 
και συμμετείχα στο κίνημα 15Μ των 
Ισπανών αγανακτισμένων κατά τα έτη 
2010-2011. Πιο πριν συμμετείχα σε κινή¬ 
ματα και οργανώσεις αλληλεγγύης προς 
τους λαούς της Λατινικής Αμερικής. 
Με την εμφάνιση του Ροάθΐηοδ έναν 
χρόνο πριν ενθουσιάστηκα, γιατί επι¬ 
τέλους δημιουργήθηκε ένα κόμμα, για 
να αντιπροσωπεύσει την αγανάκτηση 
στους δρόμους και να μεταφέρει την 
αλλαγή από τη βάση της κοινωνίας στην 
κεντρική πολιτική σκηνή. 

Β: Πώς προέκυψε το ΡοάειτιοΒ και ποια 
η σχέση του με το κίνημα των Ισπανών 
Αγανακτισμένων; 

.Ιοδθ: Το κίνημα των αγανακτισμένων 
ήταν ένα αυθόρμητο πραγματικό λα¬ 
ϊκό κίνημα ενάντια στις αδικίες του 
συστήματος, το οποίο όμως δεν είχε 
συγκεκριμένους πολιτικούς στόχους. 
Το Ροάθΐηοδ προέκυψε από το κίνημα 
των αγανακτισμένων αλλά είναι κάτι 
διαφορετικό. Έτσι, ακόμη και σήμερα 
υπάρχουν άνθρωποι, που πιστεύουν στις 
γενικές συνελεύσεις και απορρίπτουν 
το Ροάθΐηοδ, οι οποίοι συνεχίζουν να 
συμμετέχουν στους αγανακτισμένους, 
αν και έχουν χάσει τη δυναμική τους. 
Εντούτοις, κάποια στιγμή μία ομάδα 
ακαδημαϊκών στη Μαδρίτη ξεκίνησαν 
ένα τηλεοπτικό πρόγραμμα σε μία τοπι¬ 
κή αριστερή τηλεόραση, τηνΤΕΕΕίΙΑ, με 
διαλόγους για θέματα, που συζητούνταν 
στις γενικές συνελεύσεις των αγανα- 
κτισμένων. Αυτό το πρόγραμμα έγινε 
πολύ δημοφιλές. Στη συνέχεια, ο κύκλος 
αυτών των ακαδημαϊκών ήρθε σε επαφή 
με ένα ριζοσπαστικό αντικαπιταλιστικό 


κόμμα της τροτσκιστικής αριστερός και 
έτσι αποκρυσταλλώθηκε το Ροάθΐηοδ. 
Μάλιστα, η δομή των κύκλων υιοθετή¬ 
θηκε αυτούσια από τη δομή του αντι- 
καπιταλιστικού αυτού κόμματος. Έτσι, 
το Ροάθΐηοδ κατέβηκε στις ευρωεκλο¬ 
γές και εξέλεξε πέντε ευρωβουλευτές, 
μεταξύ αυτών και βουλευτές από το 
αντικαπιταλιστικό κόμμα. 

Β: Πώς οργανώνεται η συμμετοχή των 
πολιτών και η λήψη των αποφάσεων στο 
Ροάβινο5; 

.Ιοδθ: Στο Ροάθΐηοδ μέχρι πρότινος 
συνυπήρχαν δύο αντιπαρατιθέμενες 
κατευθύνσεις για τη λειτουργία του 
κόμματος, αυτή της συγκρότησής του 
ως κίνημα και αυτή της λειτουργίας 
του ως παραδοσιακό κόμμα. Ακολου¬ 
θώντας την πρώτη κατεύθυνση, πολλά 
μέλη έχουν οργανώσει από τα κάτω το 
κόμμα σε «κύκλους» σε κάθε γειτονιά, 
οι οποίοι ουσιαστικά αποτελούν συμ¬ 
βούλια πολιτών, στα οποία μπορούν να 
συ μ μετέχουν τόσο μέλη όσο και μη μέλη 
του κόμματος. Οι «κύκλοι» είναι τα κύτ¬ 
ταρα του κόμματος. Κάθε «κύκλος» έχει 
σχετική αυτονομία ως προς τον τρόπο 
οργάνωσης και λήψης των αποφάσεων. 
Τα τοπικά συμβούλια σχηματίζουν δευ¬ 
τεροβάθμια συντονιστικά συμβούλια 
σε επίπεδο πόλεων και περιφερειών, 
αποστέλλοντας σε αυτά τις «φωνές» 
τους [εκπροσώπους].Τα δευτεροβάθμια 
συντονιστικά συμβούλια δεν έχουν 
αποφασιστικές αρμοδιότητες. Μέχρι 
τώρα έχουν δημιουργηθεί συντονιστικά 
σε επίπεδο περιφερειών αλλά όχι σε 
εθνικό επίπεδο. 

Β: Πώς ακριβώς φιλοδοξεί να οργανώσει 
το κόμμα η άλλη κατεύθυνση; 

-Ιο5θ:Η άλλη κατεύθυνση πρεσβεύει 


την οργάνωση του κόμματος με παρα¬ 
δοσιακά χαρακτηριστικά, δηλαδή με 
γενικό γραμματέα, ένα μικρό πολιτικό 
γραφείο και μία ευρύτερη κεντρική 
επιτροπή. Αυτή η δομή δημιουργήθη- 
κε με παράδοξο τρόπο από τη στιγμή 
της γέννησης του Ροόθΐηοδ. Σήμερα, 
η επίσημη δομή έχει ως εξής: υπάρχει 
ένας ηλεκτρονικά εκλεγμένος γενικός 
γραμματέας, ο ΡθβΙο Ι 9 ΙΘ 5135 , ένα μη 
εκλεγμένο πολιτικό γραφείο με συμ¬ 
βουλευτικές αρμοδιότητες και μία ηλε¬ 
κτρονικά εκλεγμένη 82μελής κεντρική 
επιτροπή. Σε ηλεκτρονικό δημοψήφι¬ 
σμα, που διεξήχθη τρεις μήνες πριν, ο 
Ρ30Ιο Ι9ΐθ5ΐ35 κατέθεσε την παραπάνω 
πρόταση ως πρόταση για την επίσημη 
λειτουργία του κόμματος με εκβιαστικό 
τρόπο, λέγοντας πως θα αποχωρήσει 
αν δεν γίνει δεκτή. Έτσι, 80% των ψη- 
φισάντων επέλεξαν τη λειτουργία του 
Ροάθΐηοδ ως παραδοσιακού κόμματος. 
Δεδομένου ότι για τη συμμετοχή στην 
ψηφοφορία χρειάζεται απλώς η δημι¬ 
ουργία ενός προσωπικού λογαριασμού 
στον ιστότοπο του κόμματος, γίνεται 
αντιληπτό ότι ο περισσότερος κόσμος 
που ψήφισε αυτή την πρόταση δεν είναι 
τα μέλη του κόμματος, που κάνουν από 
τα κάτω δουλειά στην κοινωνία, αλλά 
κυρίως πολίτες φίλα προσκείμενοι στο 
κόμμα, που ψήφισαν από τους κανα¬ 
πέδες τους. 

Β: Και πώς συνυπάρχουν αυτή τη στιγμή 
οι δύο αυτές ανατιθέμενες κατευθύνσεις 
εντός του κόμματος; 

.Ιοδθ: Πριν έξι μήνες ήμασταν πεπεισμέ¬ 
νοι πως το κόμμα θα οργανωνόταν από 
τα κάτω με βάση τους κύκλους, οι οποίοι 
θα αποκτούσαν σοβαρές αποφασιστι¬ 
κές αρμοδιότητες παράλληλα με τις 
πιο γραφειοκρατικές "παραδοσιακές" 






δομές του γενικού γραμματέα, του 
πολιτικού γραφείου και της κεντρικής 
επιτροπής. Εντούτοις, μετά το δημο¬ 
ψήφισμα οι κομματικές δομές των 
κύκλων υποβαθμίστηκαν σε καθαρά 
συμβουλευτικού χαρακτήρα. Έτσι, 
καθώς το κόμμα "πλησιάζεΓπρος την 
εξουσία, η εξουσία εντός του κόμματος 
συγκεντροποιείται επικίνδυνα από 
την ανάγκη για τη γρήγορη λήψη των 
αποφάσεων αλλά και εξαιτίας της τερά¬ 
στιας δημοφιλίας του ΡθάΙο Ι99ΐ θδί35 / 
όπως αυτή έχει αναδειχθεί μέσω των 
συστημικών ΜΜΕ. Αυτή η τάση συγκε- 
ντροποίησης δημιουργεί φυγόκεντρες 
τάσεις σε πολλούς ακτιβιστές. 

Β: Ποια η σχέση του ΡοάειτιοΒ με τα 
κοινωνικά κινήματα; 

.Ιοδθ: Έχουμε μία πολύ σαφή θέση σε 
σχέση με τα κινήματα. Δεν θέλουμε 
να τα αντικαταστήσουμε αλλά να τα 
υποστηρίξουμε. Κατεβαίνουμε στις 
διαδηλώσεις μαζί με τα κινήματα, αν 
μάλιστα το απαιτούν οι καταστάσεις, 
από σεβασμό κατεβαίνουμε όχι ορ¬ 
γανωμένα αλλά χωρίς τα πανό ή τα 
διακριτικά του κόμματος. Όπου ως 
μέλη του Ροάθΐηοδ συμμετέχουμε σε 
κινήματα, λειτουργούμε υποστηρικτικά 


και όχι με σκοπό να κυριαρχήσουμε. 
Το ίδιο το κόμμα χρησιμοποιεί όλα τα 
διαθέσιμα πολιτικά μέσα, που έχει, για 
την υποστήριξη των κινημάτων στην 
κεντρική πολιτική σκηνή. 

Β: Γιατί η δημοφιλία του ΡοάβιτιοΒ έχει 
τόσο γρήγορα εκτιναχθεί; 

.Ιοδθ: Βασική αιτία είναι η πολύ δύσκολη 
κατάσταση στη χώρα.Το κλειδί όμως της 
επιτυχίας του Ροάθΐηοδ είναι η διάχυτη 
κοινωνική συναίνεση για τη συστημική 
αδικία, που χτίστηκε μέσα από το κίνη¬ 
μα των αγανακτισμένων, την οποία το 
Ροάθΐηοδ κατάφερε να εκπροσωπήσει 
στην κεντρική πολιτική σκηνή με μία 
εξαιρετικά αποτελεσματική επικοινω- 
νιακή μηχανή.Το μήνυμα, που ξεκίνησε 
στις πλατείες, πλέον διαχέεται μέσω του 
Ροάθίτιοδ σε όλη τη χώρα. Το μήνυμα 
αυτό, όπως αποκρυσταλλώνεται στον 
λόγο του Ροάθΐηοδ, έχει τα εξής χαρα¬ 
κτηριστικά: (α) Δεν έχουμε δημοκρατία, 
(β) η πολιτική και οικονομική εξουσία 
ξεπουλά τη χώρα, (γ) τα συστημικά 
κόμματα βρίσκονται σε άλλον πλανήτη 
σε σχέση με το τι γίνεται στην κοινωνία, 
(δ) η διαφθορά στους πολιτικούς κύ¬ 
κλους είναι διάχυτη και τα κυβερνώντα 
κόμματα έχουν φτιάξει κανόνες για την 


ατιμωρησία της και (ε) πρέπει να ξε¬ 
φορτωθούμε όλο το παλιό πολιτικό 
προσωπικό. Μερικές από τις βασικές 
πολιτικές θέσεις του Ροάθΐηοδ για 
την αλλαγή έχουν ως εξής: (α) όσοι 
εκπροσωπούν το Ροάθΐηοδ δε μπο¬ 
ρούν να πληρώνονται με πάνω από 
τρεις φορές τον βασικό μισθό, (β) 
θα πρέπει αντίστοιχα μετά τη λήξη 
της θητείας τους να επιστρέφουν 
στην παλιά τους δουλειά και να μην 
προσληφθούν σε ιδιωτικές επιχειρή¬ 
σεις σχετικές με το αντικείμενο της 
δημόσιας δράσης τους, πράγμα που 
κατά κόρον συμβαίνει στην Ισπανία, 
(γ) έχουμε θεσμούς ανακλητότητας 
οποιοσδήποτε εκλεγμένου εκπρο¬ 
σώπου του Ροάθΐηοδ, ακόμη και του 
ΡθόΙο Ι9ΐθ5ΐ35, (δ) είμαστε υπέρ του 
δημόσιου χαρακτήρα βασικών το¬ 
μέων της οικονομίας, και (ε) ζητάμε 
άμεση αναδιάρθρωση του δημόσιου 
χρέους για τη διάσωση σε ό,τι έχει 
απομείνει από το κράτος πρόνοιας. 
Αυτό που, τέλος, έχω να προσθέσω 
είναι πως σήμερα το Ροάθΐηοδ -μέσα 
στις αντιφάσεις του- αποτελεί μία 
ελπίδα μέσα στο σκοτάδι, στο οποίο 
βρίσκεται η Ισπανία. 

Υποσημείωση για τον 


ΣΥΡΙΖΑ 


και ία κοινωνικά κινήματα 


Μ ε τον ΣΥΡΙΖΑ ασχοληθήκαμε 
στο προηγούμενο τεύχος. Και 
με τις εκλογές να πλησιάζουν, όλα 
τα κομμάτια είναι καλά σφηνω¬ 
μένα στη θέση τους και ελάχιστα 
μπορούμε να παρέμβουμε στις 
εξελίξεις για το επόμενο χρονικό 
διάστημα. Επιπλέον, το πολιτικό 
παιχνίδι έχει πλέον τόσους αγνώ¬ 
στους που είναι παρακινδυνευμένη 
κάθε πρόβλεψη. Όταν το παιχνίδι 
ξεφεύγει από τους κανόνες δημο¬ 
κρατικού ελέγχου και διαφάνειας, 
όταν ξεφεύγει από τα χέρια του 
λαϊκού παράγοντα, και παίζεται σε 
διαδρόμους και κλειστές αίθουσες, 
τότε παίζεται με τους όρους της 
σχολής του Σικάγο: τους κανόνες 
τους βάζει ο δεσμοφύλακας, και οι 
φυλακισμένοι που δεν καταδίδουν 
χάνουν με μαθηματική ακρίβεια. 
Το μοναδικό αντίδοτο σε αυτή τη 
λογική είναι ένα παίγνιο όπου τους 
κανόνες τους βάζουν οι φυλακισμέ¬ 
νοι, εμείς οι ίδιοι συλλογικά. Μόνο 
σε αυτές τις συνθήκες -ανοιχτές, 
δημοκρατικές, συλλογικές- κερδίζει 
η συνεργασία τις ατομικές επιλο¬ 
γές. Περιορισμένοι στον ρόλο του 
φυλακισμένου, δεν μπορούμε να 
έχουμε άποψη, γιατί δεν έχουμε 
συνολική εικόνα, και οι απόψεις 
μας δεν έχουν κάτι να εκφράσουν 
πέρα από την αγωνία του παίκτη. 
Έχουν δηλαδή ψυχολογική αξία και 
δείχνουν απλώς τις προτιμήσεις του 
καθενός. Αυτό δεν αλλάζει μέχρι 
ν’ ανοίξουμε πάλι, συλλογικά, τον 
δημόσιο χώρο. Συνεπώς, ένα-τόσο 
σύντομο- κείμενο για τις συνέπειες 
της κατάστασης της εσωκομματικής 


δημοκρατίας στη σχέση του ΣΥΡΙΖΑ 
με τα κοινωνικά κινήματα, μόνο ως 
υποσημείωση μπορεί να θεωρηθεί, 
υποσημείωση για το μέλλον, υπό¬ 
μνηση που μπορεί και ποτέ να μη 
βρει παραλήπτη. 

Το κύριο πολιτικό διακύβευμα των 
εκλογών είναι -πράγματι είναι- η 
δημοκρατία στη χώρα αλλά και στην 



Ωστόσο, ο ΣΥΡΙΖΑ δεν 
είναι τέτοιο κόμμα. Είναι 
ένα κόμμα πυραμιδοειδέε 
και προσωποκεντρικό, 
όπου ακόμη και οι ρηιέε, 
συλλογικέ^, συνεδριακέε 
αποφάσειε, ακόμη και ίο 
ίδιο ίο καιασιαιικό, τίθε¬ 
νται διαρκώε υπό αίρεση, 
χωρίε τα κομματικά μέλη 
να διαθέτουν ουσιαστικό 
τρόπο παρέμβασηε. Στιε 
συνθήκεε αυτέε, με αυτή 
την κομματική αρχιτεκτο¬ 
νική, η εσωκομματική δη¬ 
μοκρατία περιορίζεται σε 
ιδιότυπο Ιοόόγϊηο), όπου 
τον λόγο έχουν περίπου 
ανεξέλεγκτα ορατά και μη 
κέντρα εξουσίαε εντόε και 
εκτόε κόμματοε. 


- Σιαμανδούρας Σωτήρης 

Ευρώπη. Γι’ αυτό και αποτελεί, ως 
αίτημα, την κύρια συγκολλητική 
ουσία των δυνάμεων που στηρί¬ 
ζουν τον ΣΥΡΙΖΑ. Ωστόσο, ενώ 
η «δημοκρατία», ως αφηρημένο 
αλλά και υλικό σημαίνον, αποτελεί 
στην παρούσα συγκυρία ένα ικανο¬ 
ποιητικό σημείο σύγκλισης για τις 
ετερογενείς κοινωνικές δυνάμεις 
που συγκροτούν τον ΣΥΡΙΖΑ ως 
ηγεμονικό πόλο εξουσίας, η έτσι 
δομημένη ηγεμονική τάξη είναι κα¬ 
ταδικασμένη να βρίσκεται διαρκώς 
υπό αίρεση.(1) Με απλά λόγια, 
σε περίπτωση νίκης του ΣΥΡΙΖΑ, 
δεν ανοίγει μπροστά μας κανένα 
βασίλειο της ελευθερίας αλλά ο 
δημόσιος χώρος ως πεδίο σύγκρου¬ 
σης των επιμέρους κοινωνικών 
συμφερόντων, τα οποία η επίκληση 
της «δημοκρατίας» μόνο εντελώς 
πρόσκαιρα και επιφανειακά μπορεί 
να συνενώσει. Πίσω από το πλήθος 
που θα αθροιστεί στις κάλπες στις 
25 Γενάρη, σοβούν ανεπίλυτες οι 
αντιθέσεις των κοινωνικών τάξεων, 
οι νέες φαντασιακές σημασίες που 
κομίζει η οικολογία, η οριζόντια και 
ανοιχτή λογική των χειραφετητικών 
κινημάτων. Οι αντιθέσεις αυτές, οι 
ελπίδες και τα οράματά μας, είναι 
το πραγματικό περιεχόμενο πίσω 
από το αφηρημένο σημαίνον. Αυτό 
το πραγματικό περιεχόμενο θα 
κληθούμε να υπερασπιστούμε. Το 
ερώτημα είναι ποιος είναι ο καλύ¬ 
τερος τρόπος. 

Η προφανής και κατ’ εμέ βέλτιστη 
θεωρητικά απάντηση σε μια τέτοια 
κατάσταση θα ήταν από μέσα. Σε 
ένα κόμμα των μελών, κόμμα με 






μηχανισμούς δημοκρατικού ελέγ¬ 
χου όλων των αιρετών, κόμμα με 
ανακλητότητα, με κυκλική εναλλαγή, 
με οριζόντια επικοινωνία, κόμμα με 
ανοιχτούς τους διαύλους επικοι¬ 
νωνίας με τα κοινωνικά κινήματα, 
κόμμα της εν σώματι δημοκρατίας, 
κόμμα που να παράγει την ενότη¬ 
τα μέσα από την πολλαπλότητα, 
την ενότητα θεωρίας και πράξης, 
«βάσης» και «κορυφής», κόμμα¬ 
τος και εργαζομένων. Ωστόσο, ο 
ΣΥΡΙΖΑ δεν είναι τέτοιο κόμμα. 
Είναι ένα κόμμα πυραμιδοειδές και 
προσωποκεντρικό, όπου ακόμη και 
οι ρητές, συλλογικές, συνεδριακές 
αποφάσεις, ακόμη και το ίδιο το 
καταστατικό, τίθενται διαρκώς υπό 
αίρεση, χωρίς τα κομματικά μέλη να 
διαθέτουν ουσιαστικό τρόπο πα¬ 
ρέμβασης. Στις συνθήκες αυτές, με 
αυτή την κομματική αρχιτεκτονική, η 
εσωκομματική δημοκρατία περιορί¬ 
ζεται σε ιδιότυπο Ιοόόγϊηρ, όπου τον 
λόγο έχουν περίπου ανεξέλεγκτα 
ορατά και μη κέντρα εξουσίας εντός 
και εκτός κόμματος. 

Αυτή η κομματική αρχιτεκτονι¬ 
κή δεν επιτρέπει στα επιμέρους 
περιεχόμενα να αμφισβητήσουν 
ουσιαστικά την παγιωμένη εντός 
του ηγεμονικού σχηματισμού ιε¬ 
ράρχηση, λειτουργεί κατασταλτικά, 
πειθαρχεί την κομματική βάση και 
διακινδυνεύει να καταναλώσει αντί 
να απελευθερώσει τις συσσωρευ- 
μένες δυναμικές. Κινδυνεύουμε 
δηλαδή να έχουμε το αντίστροφο 
από το επιθυμητό αποτέλεσμα: 
αντί η εκλογική νίκη να οδηγήσει 
σε ένα καθεστώς πλουραλιστικής 
δημοκρατίας υπό την ηγεμονία του 
λαϊκού παράγοντα, υπό τον αστε¬ 
ρισμό των κινημάτων, αυτό που 
συμβαίνει είναι οι λαϊκές επιθυμίες 
και ο κινηματικός πλούτος να κατα¬ 
ναλώνονται θεαματικά για την εδραί- 
ωση μιας νέας εξουσίας που, μέσα 
από την ετερογένειά της, παράγει 
μια ομογενοποιητική κυριαρχία.(2) 
Με απλά λόγια, στο πλαίσιο αυτό, 
οι επιμέρους διαφορές, ο πλούτος 
των εμπειριών και των νοημάτων 


που συγκροτούν το αριστερό αξιακό 
φορτίο, μετατρέπονται σε ευκόλως 
διαχειρίσιμο πολτό, σε αδρανές 
υλικό, σε απλό έρμα για τη σταθε¬ 
ροποίηση μιας «προοδευτικής και 
δημοκρατικής» διακυβέρνησης, που 
να μην εκφράζει πραγματικά καμία 
από τις επιμέρους δυνάμεις που 
συγκρότησαν αρχικά τον ηγεμονικό 
φορέα. Είναι αυτό που αναφέρεται 
συχνά ως «αποϊδεολογικοποίηση», 
διαδικασία που πετάει τις εντός 
του ΣΥΡΙΖΑ δυνάμεις έξω από την 
πάλη που εκτυλίσσεται γύρω από 
τις φαντασιακές σημασίες. Με άλλα 
λόγια, με την παρούσα κομματική 
αρχιτεκτονική, τα μέλη του ΣΥΡΙΖΑ 
θα κληθούν να επιλέξουν ανάμεσα 
στο κόμμα και στις ιδέες τους. 
Ταυτόχρονα, η διαμεσολάβηση της 
επικοινωνίας ανάμεσα στη «βάση» 
και στην «κορυφή» έχει ως αποτέλε¬ 
σμα την περαιτέρω διαμεσολάβηση 
της επικοινωνίας ανάμεσα στο κόμ¬ 
μα και στην κοινωνία. Η αυτονό¬ 
μηση των ηγετικών ομάδων εντός 
του κόμματος συνοδεύεται από 
την αυτονόμηση του κόμματος σε 
σχέση με τις κοινωνικές ομάδες τις 
οποίες υποτίθεται ότι εκπροσωπεί. 
Οι τόποι της διαχωρισμένης εξουσί¬ 
ας πολλαπλασιάζονται μεταδοτικά 
αλλοτριώνοντας το κόμμα από την 
κοινωνία, κι ακόμη περισσότερο θ’ 
αλλοτριώσουν την όποια κυβέρνη¬ 
ση και από το κόμμα και από την 
κοινωνία. Αυτή είναι μια διαδικα¬ 
σία που αναπόφευκτα δημιουργεί 
πολλαπλά σημεία έντασης και οι 
εντάσεις συσσωρεύονται στους 
αρμούς. Τα πρώτα σημεία που υπο¬ 
φέρουν, τα σημεία που υποφέρουν 
ήδη και που θα υποφέρουν ακόμη 
περισσότερο σε μία κυβέρνηση 
με τέτοια χαρακτηριστικά, είναι οι 
δίαυλοι ανάμεσα στα κοινωνικά 
κινήματα και στο κυβερνών πλέον 
κόμμα. Με απλά λόγια, τα μέλη 
του ΣΥΡΙΖΑ που τόσα χρόνια ήταν 
οργανικό κομμάτι των κινημάτων και 
πατούν με το ένα πόδι στο κόμμα 
και με το άλλο στην κοινωνία, θα 
αναγκαστούν να επιλέξουν: ή με 



το κόμμα ή με τα κινήματα. 
Επιπλέον, αυτή τη στιγμή, στα αρι¬ 
στερά του ΣΥΡΙΖΑ, οι οργανωμένες 
πολιτικές δυνάμεις εκφράζουν έναν 
μπολσεβικισμό παλαιός κοπής που 
καμία σχέση δεν έχει με το ελευ- 
θεριακό πρόταγμα για καθολική 
ελευθερία και ισότητα, ούτε βεβαί¬ 
ως και με τα σύγχρονα κινήματα 
χειραφέτησης και με το αίτημα για 
μια «δημοκρατία των από κάτω», 
όπως αυτά εκφράστηκαν ιδιαίτερα 
στις πλατείες το 2011. Ο μπολσε- 
βικισμός το 2015 εξυπηρετεί την 
αναπαραγωγή του και μόνο. 
Συνεπώς, υπάρχουν αυτή τη στιγμή 
σημαντικές για τα κινήματα δυνάμεις 
που θα κινδυνεύσουν στο επόμενο 
διάστημα να συντριβούν ανάμεσα 
στις μυλόπετρες του κυβερνητισμού 
και του ταυτοτικού ναρκισσισμού, 
αφού οι δυνατότητες εσωκομματι¬ 
κής πάλης έχουν εξανεμιστεί μαζί 
με την εσωκομματική δημοκρατία. Η 
πορεία των κοινωνικών κινημάτων, 
η διάνοιξη και υπεράσπιση του 
δημόσιου χώρου στο ενδεχόμε¬ 
νο μιας κυβέρνησης ΣΥΡΙΖΑ, θα 
εξαρτηθεί σε μεγάλο βαθμό από 
την αντοχή αυτών των δυνάμεων, 
από την προσήλωσή τους στην 
υπέρβαση της αντιπροσωπευτι¬ 
κής δημοκρατίας -προσήλωση 
που αυταπόδεικτα κλονίζεται- και 
από τη δυνατότητα των εκτός των 
τειχών να δουν τις δυνάμεις αυτές 
ως κομμάτι της λύσης και όχι του 
προβλήματος, να τις αποδεσμεύ¬ 
σουν αντί να τις εγκλωβίσουν, να 
υπερασπιστούν τους ενδιάμεσους 
χώρους και χρόνους, τους μοναδι¬ 
κούς όπου θα υπάρξει οξυγόνο στο 
επόμενο διάστημα. 

12/1/2015 

1. Βλ. Κιουπκιολής Αλέξανδρος, 
«Για τα κοινά της ελευθερίας», Αθή¬ 
να, Εξάρχεια, 2014. 

2. Σιαμανδούρας Σωτήρης, «ΝΐοοοΙό 
ΜαοίΊΪανθΙΝ, Αμηχανία και Μηχανική, 
Ελευθερία και πολιτικός χρόνος 
στα θεμέλια της νεωτερικότητας», 
Αθήνα, Εξάρχεια, υπό έκδοση. 

Ροαβιηοδ: 

Ανάμεσα στην «αριστερή ηγεμονία» 
και την «έφοδο» των κοινωνικών 
κινημάτων στου$ θεσμοάε 

- Θοδωρής Καρυώτης 


Α πό τις αρχές του 2014, το 
Ροάθΐηοδ εμφανίστηκε στην 
Ισπανία ως μια νέα πολιτική 
δύναμη που απειλεί να αποστα¬ 
θεροποιήσει το μεταπολιτευτικό 
σύστημα δικομματικής εναλλαγής 
στην εξουσία. Με την ευρεία στήριξη 
των νέων, των λαϊκών στρωμάτων 
και των κοινωνικών κινημάτων και 
με επίκεντρο τη χαρισματική ηγεσία 
του νεαρού καθηγητή πολιτικών 
επιστημών ΡσόΙο ΙρΙθδϊαδ, το νέο 
κόμμα έχει βλέψεις στην εξουσία 
και ευαγγελίζεται την ανατροπή της 
νεοφιλελεύθερης συναίνεσης των 
τελευταίων δεκαετιών. Όπως και ο 
ΣΥΡΙΖΑστην Ελλάδα, το Ροάθιηοδ 
επιδιώκει να καταλάβει το κενό που 
δημιουργεί η εξάντληση της σοσι¬ 
αλδημοκρατίας, προωθώντας την 
αναδιανομή του πλούτου υπέρ των 
μεσαίων και χαμηλών στρωμάτων, 
βάζοντας φρένο στη διάλυση του 
κράτους πρόνοιας και προωθώ¬ 
ντας την επανεκκίνηση της εθνικής 
οικονομίας απέναντι στην επίθεση 
του διεθνούς κεφαλαίου. 

Ας προσπεράσουμε την εύκολη 
3 ρποπ κριτική που λέει «είναι αυ¬ 
τονόητο λοιπόν ότι το Ροάθιηοδ 
(ή ο ΣΥΡΙΖΑ ή προσθέστε εδώ το 
κόμμα της [δυσ]αρεσκείας σας) δεν 
αποτελεί σχέδιο χειραφέτησης των 


από τα κάτω με όρους κοινωνικής 
αυτοδιάθεσης, αλλά απόπειρα ανα¬ 
συγκρότησης της κυριαρχίας»· ας 
εξετάσουμε αντίθετα αυτό το κόμμα 
ως προϊόν των πολιτικών εξελίξεων 
και ιδιαίτερα των κοινωνικών κινητο¬ 
ποιήσεων των τελευταίων χρόνων 
στην Ισπανία. 

Η κινηματική έκρηξη 
του 2011 

Το κίνημα των «ϊηάϊρηβάοδ», με 
αφετηρία τις πλατείες τον Μάιο 
του 2011, αποτέλεσε για την ισπα¬ 
νική κοινωνία το «ξύπνημα» από 
δεκαετίες μεταδημοκρατικής απο¬ 
πολιτικοποίησης. Οι πρωταγωνι¬ 
στές του κινήματος των πλατειών 
ήταν κυρίως νέοι καταδικασμένοι 
στην ανεργία και την επισφάλεια, 
οι οποίοι συσπειρώθηκαν γύρω 
από την απόρριψη του υπάρχοντος 
πολιτικού συστήματος και την απαί¬ 
τηση για πραγματική δημοκρατία. 
Ωστόσο, όπως σε κάθε μαζικό λαϊκό 
κίνημα, πίσω από τα κεντρικά συν¬ 
θήματα των ΐηάϊρηβάοδ κρυβόταν 
ένα εύρος από προσεγγίσεις και 
αιτήματα: Από την απόρριψη του 
κράτους ως ρυθμιστή και διαμεσο¬ 
λαβητή της κοινωνικής ζωής έως την 
υπεράσπιση του κράτους ως μηχα¬ 


νισμό αναδιανομής του πλούτου και 
ως ανάχωμα στην καπιταλιστική 
ανομία - από το φαντασιακό της 
αποανάπτυξης, της αυτοδιαχείρισης 
και της οικοδόμησης των κοινών 
μέχρι το αίτημα για επανεκκίνηση 
της καπιταλιστικής οικονομίας με 
σκοπό την απορρόφηση των εκα- 
τομμυρίων ανέργων. Το βασικό 
αίτημα και συνεκτικό στοιχείο του 
κινήματος (στο οποίο ταυτίζονται 
με το παγκόσμιο κύμα κινητοποι¬ 
ήσεων των τελευταίων χρόνων) 
ήταν η πολιτική ισότητα, η κατάρ¬ 
γηση του χάσματος ανάμεσα σε 
κυβερνώντες και κυβερνώμενους. 
Η έλλειψη ιδεολογικών «αποσκευ¬ 
ών» και η απουσία οργανωμένων 
πολιτικών ομάδων στο εσωτερικό 
τους, επέτρεψε στους ϊηάϊρηβάοδ 
να συνεχίσουν να υπάρχουν ως 
συμπαγές κίνημα χωρίς να αισθά¬ 
νονται την ανάγκη να λύσουν τις 
εσωτερικές τους αντιφάσεις ή να 
πάρουν ξεκάθαρες ιδεολογικές θέ¬ 
σεις. Κατάφεραν έτσι να αλλάξουν 
ριζοσπαστικά το πολιτικό σκηνικό 
αλλά και το περιεχόμενο του δημο¬ 
σίου διαλόγου στην Ισπανία. 

Παρά τη μαζική κινητοποίηση, οι 
επόμενοι μήνες έφεραν αφενός 
την επιδείνωση της πολιτικής και 
οικονομικής κατάστασης και αφε- 








τέρου μια αυτοδύναμη κυβέρνηση 
του δεξιού Ραιΐίάο ΡορυΙαΓ με το 
44% της ψήφου. Ακολούθησε μια 
σκοτεινή εποχή, με εντατικοποίηση 
της νεοφιλελεύθερης αναδιάρθρω¬ 
σης και ακραία καταστολή, με απο¬ 
κορύφωμα τον «Νόμο Φίμωτρο» 
(«Ι_ογ Μογ 03 Ζ 3 »), ένα πρωτοφανές 
κατασταλτικό νομοσχέδιο, το οποίο 
ποινικοποιεί τις μορφές διαμαρτυ¬ 
ρίας που ανέπτυξαν αυτά τα νέα 
κινήματα και στοχοποιεί συγκεκρι¬ 
μένες οργανώσεις. 

Η εμφάνιση του Ροάθΐηοβ 
και η «έφοδος στους 
θεσμούς» 

Οι συζητήσεις για τη συμμετοχή των 
ϊηάϊρηαάοδ και του ευρύτερου αντα¬ 
γωνιστικού κινήματος στις εκλογές 
-αυτό που αργότερα θα ονόμαζαν 
«έφοδο στους θεσμούς» («333ΐίο 3 
Ι3δ ϊηδίϊίυοϊοηθδ»)- προϋπάρχουν 
της εμφάνισης του Ροάθΐηοδ. Το 
βασικό κίνητρο για την επιλογή της 
εκλογικής οδού είναι ότι πρόκειται 


για ένα κίνημα που αισθάνεται ότι 
αντικατοπτρίζει την κοινωνική πλει- 
οψηφία, αλλά δέχεται αλλεπάλληλες 
ήττες επειδή σε επίπεδο πολιτικής 
αντιπροσώπευσης βρίσκεται στη 
μειοψηφία. Η επιθυμία για θεσμο¬ 
ποίηση του αγώνα καταδεικνύει 
φυσικά την αδυναμία των κινημά¬ 
των να συγκροτηθούν ως πολιτι¬ 
κό υποκείμενο έξω από το στενό 
πλαίσιο της αντιπροσωπευτικής 
δημοκρατίας. Από την άλλη, είναι 
ενδεικτική επίσης της απόρριψης 
του περιθωριακού ρόλου που επι¬ 
φυλάσσει το πολιτικό σύστημα στα 
κινήματα βάσης και της αισιοδοξί¬ 
ας ότι η κεντρική πολιτική σκηνή 
μπορεί να «αποικιστεί» με τις αξίες 
και τις μεθόδους των τελευταίων. 
Ταυτόχρονα, οι ϊηάϊρηαάοδ απορρί¬ 
πτουν την παραδοσιακή αριστερά, 
το λεξιλόγιο, τις συνταγές και την 
οργάνωσή της (στο πρόσωπο της 
Ενωμένης Αριστερός [ΙζςυϊθΓάα 
ΙΙπΐάσ], της συμμαχίας που μεταπο¬ 
λιτευτικά συγκεντρώνει τις δυνάμεις 
της κοινοβουλευτικής αριστερός) 


και επιδιώκουν τη δημιουργία ενός 
νέου πολιτικού φορέα. 

Το Ροάθιηοδ αναπτύχθηκε σε ένα 
κλίμα όπου το πολιτικό σύστημα 
και οι δορυφόροι του -κόμματα, 
συνδικάτα, μέσα ενημέρωσης- ήταν 
πλήρως απαξιωμένα και νέοι τρόποι 
οργάνωσης και πάλης έρχονταν 
στο προσκήνιο. Ξεχωριστό παρά¬ 
δειγμα αποτελούν οι «παλίρροιες» 
(«ιτΐ3Γθ3δ»), οριζόντιες κλαδικές 
ή θεματικές συνομαδώσεις που, 
οργανωμένες συνελευσιακά και πα¬ 
ρακάμπτοντας τα γραφειοκρατικά 
συνδικάτα, εξαπέλυσαν σημαντικές 
και νικηφόρες μάχες ενάντια στη 
νεοφιλελεύθερη αναδιάρθρωση: η 
«λευκή παλίρροια» και η «πράσινη 
παλίρροια» ενάντια στην διάλυση 
τη δημόσιας υγείας και παιδείας 
αντίστοιχα, η «γαλάζια παλίρροια» 
ενάντια στην ιδιωτικοποίηση των 
υπηρεσιών ύδρευσης, η «πορτοκαλί 
παλίρροια» ενάντια στις περικο¬ 
πές στα προγράμματα πρόνοιας, 
κ.ο.κ. 

Ανάμεσα σε μια αμείλικτη δεξιά » 

και μια σαστισμένη αριστερά, το 
Ροάθίτιοδ υπήρξε το μόνο κόμμα 
που κατάφερε να μιλήσει τη γλώσσα 
αυτών των νέων μορφών οργά¬ 
νωσης και να παρουσιαστεί σαν 
σύνθεση και πολιτική έκφραση των 
αγώνων ενάντια στην εξαφάνιση 
των λαϊκών κεκτημένων. Αποτέλεσε 
αρχικά δημιούργημα μιας παρέας 
νέων αλλά έμπειρων ακαδημαϊκών 
του πανεπιστημίου ΟοηηρΙυίθηδθ 
της Μαδρίτης, οι οποίοι είχαν ήδη 
αποκτήσει κάποια δημοσιότητα 
μέσω της εβδομαδιαίας τηλεοπτικής 
εκπομπής που παρουσιάζουν, της 
«Ι_3 Τυθάο». Μετά το θρίαμβό τους 
στις ευρωεκλογές του Μάίου 2014, 
ο ριζοσπαστικός λόγος τους και η 
επιμονή τους στην «ήπια» αντιπρο¬ 
σώπευση (συμμετοχικές διαδικασί¬ 
ες, κυκλικότητα, ανακλητότητα, κτλ) 
συναρμόζουν με τις ανησυχίες της 
νέας γενιάς αγωνιστών έτσι ένα 
μεγάλο κομμάτι των ϊηάϊρηθάοδ 
πείθεται ότι αυτό είναι το κόμμα με 
το οποίο θα κάνουν «έφοδο στους 
θεσμούς»· σε τέτοιο βαθμό που οι 
«κύκλοι» του Ροάθηηοδ, οι τοπικές 
ανοιχτές συνελεύσεις που απο¬ 
τελούν τη «βάση» του κόμματος, 
αντικαθιστούν τις εναπομένουσες 
συνελεύσεις των ΐηάϊρηθάοδ σε 
πολλές ισπανικές πόλεις. Υπάρχουν 
βεβαίως και φωνές που κριτικάρουν 
τη διάχυση του κινήματος μέσα 
στον νέο πολιτικό φορέα, αλλά ο 
γενικευμένος ενθουσιασμός τις 
αφήνει στο περιθώριο. 

Στη βάση του ανερχόμενου νέου 
κόμματος, λοιπόν, συναντούμε 
μια συμμαχία ανάμεσα στα νέα 
κινήματα των κοινών, της συμμε¬ 
τοχής και της αυτοδιαχείρισης, με 
τα κινήματα που υπερασπίζονται 
τα δημόσια αγαθά και το κράτος 
πρόνοιας. Δεν υπάρχει καμία αντί¬ 
φαση στη συμμαχία αυτή: όσο κι 
αν είναι σημαντικό να διακρίνουμε 
τη διαφορά ανάμεσα σε κοινό και 
δημόσιο, άλλο τόσο σημαντικό είναι 
να δούμε τα δημόσια αγαθά ως 
κοινά του παρελθόντος, προϊόντα 
κοινωνικών αγώνων που βρίσκονται 
υπό κρατική «επιτήρηση», τα οποία 


οφείλουμε να προστατεύσουμε από 
το αδηφάγο ιδιωτικό κεφάλαιο. 

Ηγεμονία και αριστερή 
στρατηγική 

Η ομάδα ακαδημαϊκών που -άτυπα 
αρχικά- βρίσκεται στην ηγεσία του 
Ροάθηηοδ, ανταποκρινόμενη στο 
κάλεσμα του Ειτίθδίο Ι_3θΐ3υ και 
της 0ίΊ3ηί3ΐ Μουϊίθ για έναν «αρι¬ 
στερό λαϊκισμό», έχει αναπτύξει 
μια αναλυτικότατη επικοινωνια- 
κή στρατηγική. Στα πλαίσια της 
ανάπτυξης μιας νέο-γκραμσιανής 
«αριστερής ηγεμονίας», εισάγει στη 
ρητορική της έννοιες παραδοσιακά 
συνδεδεμένες με τη δεξιά, όπως η 
«κοινή λογική» ή η «εθνική κυριαρ¬ 
χία», απευθύνεται στο συναίσθημα 
των ψηφοφόρων με νέα σύμβολα 
και ιδέες, δηλώνει ότι το κόμμα 
«δεν ανήκει ούτε στην αριστερά 
ούτε στη δεξιά» και εγκαταλείπει 
τη μαρξιστική ταξική ανάλυση υπέρ 
μιας απλούστερης διχοτομίας ανά¬ 
μεσα στον «λαό» και την «κάστα». 
Με τον τρόπο αυτό, επιχειρεί να 
απευθυνθεί σε μεγάλα κομμάτια 
των ψηφοφόρων που μοιράζονται 
την «αγανάκτηση» με το πολιτικό 
σύστημα αλλά δεν κινητοποιούνται 
από την παραδοσιακή αριστερή 
ρητορική, και έτσι να εδραιώσει 
τη νέα ηγεμονία που θα φέρει το 
Ροάθηηοδ στην εξουσία. 

Στην καρδιά αυτού του πολιτικού 
εγχειρήματος, λοιπόν, υπάρχει μια 
ένταση ανάμεσα αφενός στη βάση 
του κόμματος, ριζωμένη σε συγκε¬ 
κριμένους και καθημερινούς κοινω¬ 
νικούς αγώνες, γαλουχημένη στη 
συμμετοχική λήψη αποφάσεων και 
στηναυτοοργάνωση, και αφετέρου 
στην ηγετική ομάδα, η οποία, έχο¬ 
ντας εκπονήσει ένα συγκροτημένο 
ηγεμονικό σχέδιο, ενδιαφέρεται κυ¬ 
ρίως να απευθυνθεί στην κοινωνική 
πλειοψηφία, συναρθρώνοντας ένα 
ευρύ φάσμα αγώνων, αιτημάτων 
και ταυτοτήτων με ορίζοντα την 
κατάκτηση της εξουσίας. Εντούτοις, 
το δίλημμα που αντιμετωπίζει το 
Ροάθηηοδ υποβόσκει στην καθημε¬ 


ρινή πράξη οποιουδήποτε πολιτικού 
εγχειρήματος, κοινοβουλευτικού ή 
μη: αφενός η ανάγκη διεύρυνσης 
της κοινωνικής απεύθυνσης και 
στήριξης, αποβλέποντας στη δημι¬ 
ουργία ενός φορέα με δυνατότητα 
ουσιαστικής πολιτικής επιρροής, 
αφετέρου η διατήρηση των συγκε¬ 
κριμένων χαρακτηριστικών, αξιών, 
στοχεύσεων και οργανωτικών μορ¬ 
φών που δίνουν στο εγχείρημα τον 
ιδιαίτερο χαρακτήρα του. 

Για την ηγετική ομάδα του, το 
Ροάθηηοδ αποτελεί φυσική συνέ¬ 
χεια και ταυτόχρονα «ωρίμανση» 
του κινήματος των πλατειών. Υπό 
αυτή την οπτική, τα κοινωνικά κινή¬ 
ματα, μολονότι είναι σημαντικά στον 
βαθμό που δημιουργούν μια νέα 
συνειδητοποίηση και καταδεικνύουν 
τη σήψη του υπάρχοντος συστήμα¬ 
τος, δεν παύουν να αποτελούν μια 
μικρή-μολονότι συνειδητοποιημένη 
και δραστήρια- μειοψηφία της ισπα¬ 
νικής κοινωνίας. Το ζητούμενο όμως 
είναι η σύνδεση με τις ανησυχίες και 
τις προσδοκίες του «μέσου πολίτη» 
-της κοινωνικής πλειοψηφίας. 
Είναι προφανές ότι ως εκλογική -και 
μετέπειτα ως κυβερνητική- στρατη¬ 
γική, η σύνδεση με την «κοινωνική 
πλειοψηφία» μπορεί να αποδώσει 
καρπούς -και πιθανότατα να οδηγή¬ 
σει στις πρώτες μη νεοφιλελεύθερες 
κυβερνήσεις της Ευρώπης σε Ελ¬ 
λάδα και Ισπανία. Ωστόσο, τα φα- 
ντασιακά νοήματα, οι προσδοκίες, 
οι αξίες της «κοινωνικής πλειοψη¬ 
φίας» δεν έχουν ουδέτερο πρόσημο 
- αντίθετα είναι προϊόντα αιώνων 
καπιταλιστικής ηγεμονίας. Μια πι¬ 
θανή απομάκρυνση του Ροάθηηοδ 
από τη δεξαμενή νέων νοημάτων, 
αξιών, οργανωτικών μορφών και 
πολιτικών προταγμάτων που είναι 
τα αυτόνομα κοινωνικά κινήματα 
βάσης, μπορεί εύκολα να φυλακίσει 
το νέο κόμμα στον στενό ορίζοντα 
της «λαϊκής σωτηρίας» από τη φι¬ 
λελεύθερη επέλαση -ή σύμφωνα 
με το λεξιλόγιο του Ροάθηηοδ, τη 
«διάσωση των πολιτών» («Γθδ03ίθ 
αυά3ά3ηο»). Κινδυνεύει έτσι η φι¬ 
λόδοξη νέα αριστερά να περιορι- 

στεί στον άχαρο ρόλο του διαχει¬ 
ριστή ενός βάρβαρου κοινωνικού 
συστήματος, δέσμια -εκούσια ή 
ακούσια- των ατομιστικών υλικών 
προσδοκιών της μεσαίας τάξης, 
επαναλαμβάνοντας έτσι την άδοξη 
πορεία της σοσιαλδημοκρατίας. 

Η αντίφαση στην καρδιά 
του εγχειρήματος 

Η ένταση ανάμεσα στο λαϊκιστι- 
κό ηγεμονικό σχέδιο της ηγεσίας 
και στην ριζοσπαστική, οριζόντια 
και συμμετοχική κατεύθυνση της 
βάσης έγινε εμφανής στο ιδρυ¬ 
τικό συνέδριο του κόμματος, τον 
Οκτώβριο του 2014. Η οργανω¬ 
τική πρόταση με τίτλο «Βυηηοηάο 
Ροάθιηοδ» («Μαζί Μπορούμε») 
συγκέντρωσε τις αγωνίες της βά¬ 
σης: Συλλογική ηγεσία, ενισχυμένος 
ρόλος για τους «κύκλους», τακτικά 
συνέδρια, διαφάνεια και συμμετοχή 
στη λήψη αποφάσεων, εναλλα¬ 
γή και ανακλητότητα στις θέσεις 
ευθύνης. Ωστόσο, η οργανωτική 
πρόταση που υπερψηφίστηκε ήταν 
αυτή που κατέθεσε η ομάδα του 
ΡοόΙο ΙρΙβδϊβδ, με τίτλο «ΟΙβγο ηυο 
Ροάθιηοδ» («Φυσικά Μπορούμε») η 
οποία θεσπίζει τη θέση του γενικού 
γραμματέα, επιτρέπει στον ηγέτη 
να επιλέγει αυτούς που τον πλαι¬ 
σιώνουν, υποβιβάζει τον ρόλο του 
συνεδρίου και των «κύκλων» και 
προκρίνει τις συγκεντρωτικές δομές 
στο όνομα της «αποτελεσματικό- 
τητας». Ο ΙρΙβδϊαδ έφτασε ακόμα 
να εκβιάσει ότι αν δεν εγκριθεί η 
πρότασή του, θα αποσυρθεί από 
το κόμμα. Η οργανωτική αυτή πρό¬ 
ταση προκάλεσε μεγάλη αντίδραση 
ανάμεσα στους περίπου 16.000 
παρόντες λόγω των συγκεντρω¬ 
τικών χαρακτηριστικών της, αλλά 
εγκρίθηκε με το 80% των ψήφων. 
Αυτό οφείλεται σε μεγάλο βαθμό 
στο ότι η ψηφοφορία ήταν ανοιχτή 
σε οποιονδήποτε είχε πρόσβαση 
στο διαδίκτυο, με μια απλή ψη¬ 
φιακή «εγγραφή» στη σελίδα του 
κόμματος. 

Το σφάλμα του ΡοόΙο ΙρΙθδϊαδ και 



των στελεχών που τον πλαισιώνουν 
δεν έγκειται στην εκπόνηση του 
ηγεμονικού σχεδίου και την υιοθέ¬ 
τηση μιας λαϊκιστικής ρητορικής. 
Άλλωστε, κάθε πετυχημένο πολιτικό 
εγχείρημα έχει στο κέντρο του μια 
διαδικασία «μετάφρασης» των βα¬ 
σικών ιδεών και αξιών του σε όρους 
που θα επιτρέψουν τη συμμετοχή 
του στο δημόσιο διάλογο. Ειδάλλως 
διακυβεύεται η ίδια η δυνατότητά 
του να επηρεάσει την κοινή γνώμη 
και οδηγείται σε περιθωριοποίηση, 
μια κατάσταση τόσο συχνή στον 
αριστερό και τον ελευθεριακό χώρο, 
που πλέον θεωρείται δεδομένη - 
ακόμα και επιθυμητή, αφού υπό μια 
συγκεκριμένη οπτική, η κοινωνική 
απομόνωση μιας πολιτικής ομάδας 
αποτελεί απλά «επιβράβευση» της 
επαναστατικότητάς της. 

Αντίθετα, το σφάλμα της ηγετικής 
ομάδας του Ροάοηηοδ είναι ότι μέσω 
της επιβολής του δικού της οργανω¬ 
τικού σχεδίου, απενεργοποιεί αυτήν 
ακριβώς τη διαλεκτική που ανέδειξε 
το Ροάθιηοδ ως ελπιδοφόρα πολι¬ 
τική δύναμη και κλείνει τις διόδους 
μέσω των οποίων η οργανωμένη 
κοινωνία μπορεί να επηρεάσει τη 
μελλοντική εξέλιξη του εγχειρήμα¬ 
τος. Θεωρεί την κατάκτηση της κε¬ 
ντρικής εξουσίας ως εκ των ων ουκ 
άνευ της πολιτικής δραστηριότητας 
και υπάγει τη δράση των κινημάτων 
στη δυναμική των εκλογών, των μέ¬ 
σων ενημέρωσης και της κεντρικής 
πολιτικής σκηνής. 

Και τώρα, τι; 

Πιθανότατα το Ροάθιηοδ δεν θα 
είναι το κόμμα-κίνημα που πολλοί 
περίμεναν στις απαρχές του. Μετά 
το συνέδριο του Οκτώβρη, το κόμμα 
έχει συγκροτηθεί ως «εκλογική μη¬ 
χανή» διαρθρωμένη -με σημαντικές 
ποιοτικές διαφορές- κατ’ ομοίω¬ 
ση του κρατικού μηχανισμού του 
οποίου τα ηνία θέλει να αναλάβει. 
Είναι πιθανό η στρατηγική αυτή 
να καταφέρει να εκσφενδονίσει το 
κόμμα στην εξουσία, όπου θα έχει 
τη δυνατότητα να δημιουργήσει μια 


σημαντική ρωγμή στην ηγεμονία 
του νεοφιλελευθερισμού και της 
αντιδραστικής δεξιάς στην Ισπανία 
και την Ευρώπη. Προς το παρόν 
όμως, η διαδικασία οικοδόμησης 
ενός κόμματος αυθεντικής «λα¬ 
ϊκής εξουσίας», στηριγμένου σε 
διαδικασίες βάσης και στην άμεση 
δημοκρατία -αν δεχτούμε βεβαίως 
ότι η άμεση δημοκρατία μπορεί να 
ευδοκιμήσει στο ασφυκτικά στενό 
πλαίσιο της κοινοβουλευτικής πο¬ 
λιτικής- ανακόπηκε πρώιμα με το 
ιδρυτικό συνέδριο. 

Είναι σημαντικό τα ισπανικά κοινω¬ 
νικά κινήματα να διατηρήσουν την 
αυτονομία τους και να μην διαχυ¬ 
θούν μέσα στο ηγεμονικό σχέδιο 
του ΙρΙθδϊαδ. Από μια πιθανή κυ¬ 
βέρνηση του Ροάθιηοδ μπορούν 
να περιμένουν μια ανατροπή των 
συσχετισμών δύναμης, που θα τους 
δώσει μια ανάσα και θα ανακόψει 
την αμείλικτη καταστολή που δέχο¬ 
νται αυτήν τη στιγμή. Πιθανότατα θα 
βρουν επίσης έναν αποφασισμένο 
σύμμαχο τόσο στην οικοδόμηση των 
κοινών όσο και στην υπεράσπιση 
του δημοσίου και του κράτους πρό¬ 
νοιας -αν και είναι εξίσου πιθανό 
να χρειαστεί να διαδραματίσουν 
τον ρόλο της μόνης ουσιαστικής 
αντιπολίτευσης, όταν η κυβέρνηση 
θα αρχίσει τους αναπόφευκτους 
συμβιβασμούς με την οικονομική 
εξουσία. Παρ’ όλες τις εσωτερι¬ 
κές κριτικές και την αναπόφευκτη 
«υποχώρηση» σε κάποιες από τις 
πιο ριζοσπαστικές του θέσεις, το 
Ροάθιηοδ έχει καταφέρει να κινη¬ 
τοποιήσει μεγάλα κομμάτια της 
ισπανικής κοινωνίας που παραδο¬ 
σιακά απείχαν από τις εκλογές και 
να τραβήξει προς τα αριστερά ένα 
μέρος του συντηρητικού εκλογικού 
σώματος. Μένει να διαπιστώσουμε 
εάν, στον έναν χρόνο που το χωρίζει 
από τις γενικές εκλογές, θα καταφέ¬ 
ρει να δημιουργήσει μια μακρόπνοη 
εσωτερική δυναμική που να ευνοεί 
τη δημοκρατία και τη συμμετοχή ή 
θα θυσιάσει τις αξίες αυτές για χάρη 
της βραχυπρόθεσμης εκλογικής 
αποτελεσματικότητας. 





Στρατόπεδα Συγκέντρωσης 

Μεταναστών: 
Τα όρια του συναισθηματισρού 
και η κατάσταση εξαίρεσης 

Αποστολής Στασινόπουλος 


Ο ι μετανάστες στα στρατόπεδα 
συγκέντρωσης βρίσκονται σε 
έναν άνομο χώρο χωρίς δικαιώματα 
και καμία νομική πρόβλεψη, δεν εί¬ 
ναι πολίτες, παρά ανήκουν σε αυτό 
που το ρωμαϊκό δίκαιο ονόμαζε 
γυμνή ζωή. Η κατάσταση εξαίρεσης 
ως μέρος της σύγχρονης κυβερνη- 
σιμότητας μέσω των διαταγμάτων, 
των έκτακτων θεσμίσεων, και της 
αναστολής των νόμων επεκτείνεται 
σε κάθε πτυχή της ζωής, περιβάλ¬ 
λοντας ολόκληρο τον βίο, με σκοπό 
να ορίσει τη ζωή που είναι άξια να 
βιωθεί καθιστώντας την υπό δια¬ 
πραγμάτευση. Σε αυτό το πλαίσιο, 
δεν είναι καθόλου τυχαίο πως έχει 
ανοίξει η συζήτηση για την παρα¬ 
χώρηση των στρατοπέδων συγκέ¬ 
ντρωσης σε ιδιώτες, επιζητώντας η 
φύλαξη, η κράτηση και ο έλεγχος 
να εισέλθει στον ανταγωνισμό κό- 
στους-οφέλους. Η επέκταση του 
νομικού του νοήματος με βάση το 
κυβερνητικό πρόγραμμα «Θέτις», 
όπου στην Αμυγδαλέζα οδηγήθηκαν 
τοξικοεξαρτημένοι απλά και μόνο 
για να καταγραφούν, αποτελεί μια 
προσπάθεια διεύρυνσης του χαρα¬ 
κτήρα του αποκλεισμού. Η επιδίωξη 
του κράτους να τους διατηρεί σε 
ένα νομικό κενό και σε μια αόριστη 
κράτηση φανερώνει με τον πιο έκ- 


δηλο τρόπο την προσπάθειά του 
να καταστήσει αόριστη όχι μόνο την 
περίοδο της κράτησης αλλά και την 
ίδια τη φύση του εγκλεισμού. 
Μπορούμε σε αυτό το σημείο να 
βρούμε δύο αναλογίες με αυτό το 
καθεστώς. Αρχικά, το στρατιωτικό 
διάταγμα που εξέδωσε ο Μπους 
στις 13/11/2001 και έδινε τη δυνα¬ 
τότητα της επ’ αόριστον κράτησης 
μη Αμερικανών πολιτών, υπόπτων 
για τρομοκρατία. Εδώ συναντάμε τη 



Ο κρατικόδ μηχανισμ05 
έχει μεταιρέψει σήμερα τη 
δημοκρατία από κοινοβου¬ 
λευτική σε κυβερνητική με 
άξονα τα διατάγματα, τουε 
εξουσιοδοτικούε νόμουε 
και την αναστολή του δικαί¬ 
ου με πρόφαση τη διατήρη¬ 
ση τηε συνταγματικήε τάξηε 
ωε βασικέε συνιστώσεε 
του σύγχρονου καθεστώτοε 
εξαίρεσηε. 


ριζική άρση της νομικής υπόστασης 
του ατόμου, καθώς, όπως έλεγε η 
Τζούντιθ Μπάτλερ, αυτό το ον δεν 
είναι ούτε αιχμάλωτος, ούτε κατηγο¬ 
ρούμενος παρά απλά κρατούμενος 
σε μια κατάσταση που εκφεύγει 
από κάθε νομικό έλεγχο. Η δεύτερη 
αναλογία εντοπίζεται στη νομική 
κατάσταση των Εβραίων στα στρα¬ 
τόπεδα συγκέντρωσης, οι οποίοι, 
μαζί με την υπηκοότητα, έχαναν 
και κάθε νομική ταυτότητα. Οι ναζί 
τούς οδηγούσαν στα στρατόπεδα 
αφού πρώτα τους είχαν απεθνικο- 
ποιήσει διαγράφοντας από πάνω 
τους κάθε νομική ιδιότητα. Η ειδική 
σχέση που δημιουργείται μεταξύ του 
διαχωρισμού ανθρώπου και πολίτη 
όπως διατυπώθηκε και στο πρώτο 
γαλλικό σύνταγμα, έδωσε τη δυνα¬ 
τότητα στην εξουσία να αποφαίνεται 
επί της έννοιας του πολίτη και να 
την ορίζει. Η παροχή ιθαγένειας 
σε όποιον το επιθυμεί, σκιαγραφεί 
ένα ουσιαστικό διακύβευμα για τα 
κινήματα καθώς η έλλειψη αυτής 
της νομικής ταυτότητας διαλύει κάθε 
άλλη ιδιότητα του ανθρώπινου υπο¬ 
κειμένου το οποίο έτσι διολισθαίνει 
στη σφαίρα του μη ανθρώπου. Όταν 
τα δικαιώματα του ανθρώπου δεν 
είναι και δικαιώματα του πολίτη 
τότε η ζωή καθίσταται φονεύσιμη. 









Η Χάνα Άρεντ υποστηρίζει πως 
η αντίληψη των δικαιωμάτων του 
ανθρώπου, η οποία θεμελιώνεται 
πάνω στην υποτιθέμενη ύπαρξη 
ενός καθεαυτό ανθρώπινου όντος, 
καταρρέει αμέσως μόλις εκείνοι που 
την επαγγέλλονταν βρουν μπροστά 
τους ανθρώπους οι οποίοι έχασαν 
κάθε άλλη ιδιότητα και ειδική σχέση, 
εκτός από το καθαρό ιδεολογικό 
σχήμα ότι είναι άνθρωποι. Εκεί 
πρέπει να αναζητήσουμε και τη 
σύγχρονη απάθεια γύρω από τα 
φονεύσιμα σώματα των μετανα¬ 
στών. 

Ζούμε την πλήρη κατάρρευση των 
αξιών εκείνων που συνοδεύουν 
και επακολουθούν την παρακμή 
των ανθρωπιστικών ιδεών και της 
δημοκρατίας και ζούμε τον εφιάλτη 
της κατανάλωσης, της ιδιώτευσης 


και της αποσύνθεσης της κοινωνίας. 
Η δυστοπική αυτή περιπλάνηση 
διαμορφώνει ένα περιβάλλον όπου 
ο σύγχρονος άνθρωπος αδυνατεί 
πλέον να κανοναρχήσει αξίες και 
οδηγείται στη πλήρη εξατομίκευση, 
εν απουσίαν όμως ατόμου. Τα στρα¬ 
τόπεδα συγκέντρωσης έχουν ήδη 
παγιωθεί σε πρότυπο κοινωνικής 
οργάνωσης σε μια κοινωνία διαρ¬ 
κούς ελέγχου, επεκτείνοντας έτσι 
τα ηλεκτροφόρα σύρματά τους. Σε 
αυτό το πλαίσιο, κάθε ουμανιστικός 
λόγος συντρίβεται καθώς η σχετικο- 
ποίηση των αξιών, η διάλυση κάθε 
συλλογικής σημασίας και η στροφή 
στον γενικευμένο κομφορμισμό και 
την ιδιωτικότητα έχουν δημιουργή¬ 
σει έναν κοινωνικοϊστορικό τύπο 
ανθρώπου ματαιωμένο, απαθή 
και μονήρη, λησταρχικό με κάθε 


θεσμό και σημασία, περίκλειστο 
στην καταναλωτική του ατομικότητα. 
Κάθε προσπάθεια να ενσκήψουμε 
στο ζήτημα και να το ανοίξουμε 
στην κοινωνία μέσα από τη λογική 
της ευαισθησίας θα βουλιάζει στο 
κενό καθώς θα επικαλείται έναν 
θολό ανθρωπισμό ο οποίος έχει 
προ πολλού συντρίβει, εφόσον 
για πρώτη φορά στην ιστορία η 
κοινωνία δεν έχει τίποτε να σκεφτεί 
και τίποτε να πει για τον εαυτό της, 
για αυτό που είναι και για αυτό που 
θέλει, για το τι αξίζει για αυτήν και 
τι δεν αξίζει - κατ’ αρχάς, για το αν 
θέλει τον εαυτό της ως κοινωνία και 
σαν ποια κοινωνία, όπως υποστή¬ 
ριζε και ο Καστοριάδης. Ο κρατικός 
μηχανισμός έχει μετατρέψει σήμερα 
τη δημοκρατία από κοινοβουλευ¬ 
τική σε κυβερνητική με άξονα τα ® 








διατάγματα, τους εξουσιοδοτικούς 
νόμους και την αναστολή του δικαί¬ 
ου με πρόφαση τη διατήρηση της 
συνταγματικής τάξης ως βασικές 
συνιστώσες του σύγχρονου κα¬ 
θεστώτος εξαίρεσης. Το φαντασι- 
ακό της εξουσίας σήμερα κινείται 
στη διεύρυνση του χαρακτήρα της 
εξαίρεσης, ξεκινώντας από το μετα- 
ναστευτικό και τους τρομονόμους, 
επεκτείνοντας όμως συνεπακόλου- 
θα το δίχτυ του αποκλεισμού σε 
περισσότερα κοινωνικά κομμάτια, 
όπως τους τοξικοεξαρτημένους, 
τους μη ετεροκανονικούς, τους μη 
παραγωγικούς και ενδεχομένως 
τους οφειλέτες του δημοσίου, δεί¬ 
χνοντας επίσης ότι η λογική των 
στρατοπέδων συγκέντρωσης είναι 
μια διαρκής ρύθμιση που εμπεριέχει 
εν δυνάμει το σύνολο της κοινωνί¬ 
ας. Η πολιτική των κινημάτων θα 
πρέπει να διαπνέεται από μια νέα 
διάσταση της έννοιας της αλλη¬ 
λεγγύης που δεν θα βασίζεται στη 
συναισθηματική απομόνωση και 
την ιδεολογική αυταρέσκεια προ¬ 
σπαθώντας να εκβιάσει πολιτικά 
υποκείμενα εκεί που δεν υπάρ¬ 
χουν, αλλά θα πρέπει να ριχτεί σε 
μια μάχη με τους μετανάστες που 


θα προϋποθέτει την ανοικτότητα 
του νοήματος και την κοινωνική 
απεύθυνση, με τη διάθεση να ανα- 
δείξει πως η κατάσταση εξαίρεσης 
και το στρατόπεδο συγκέντρωσης 
αποτελούν ένα πλέγμα ελέγχου και 
επιτήρησης που συνεχώς διευρύ¬ 
νεται και μπορεί να αγκαλιάσει τον 
καθένα. Αυτό που μας ενώνει με 
τους μετανάστες, και σε αυτό πρέπει 
να επενδύσει η σύγχρονη αλληλεγ¬ 
γύη, είναι η στέρηση της ελευθερίας 
και η κατάσταση εξαίρεσης, η οποία 
εντάσσεται σε μια ενιαία ατζέντα της 
εξουσίας από τις Σκουριές και τους 
ίαδί ίΓ3θΚ νόμους, τα νομοθετικά 
διατάγματα τύπου ΕΡΤ μέχρι τα 
στρατόπεδα και τις φυλακές τύπου 
Γ. Το εύρος και η πολλαπλότητα της 
κοινωνικής έκφρασης είναι ικανές 
να σηματοδοτήσουν τις διαδρομές 
και τις απολήξεις αυτής της αναμέ¬ 
τρησης. 

Η νομιμοποίηση αποτελεί ένα επί- 
δικο για εμάς, καθώς είναι ικανή 
να αποδιοργανώσει τη συνολική 
τακτική του “εκτός νόμου” που προ¬ 
τάσσει η κυριαρχία και να δώσει 
πολλαπλές νίκες. Δεν πρέπει όμως 
να απομονωθούμε σε μια απονενο¬ 
ημένη πολιτική αιτημάτων τη στιγμή 


που το κράτος έχει διακόψει κάθε 
δίαυλο επικοινωνίας. Το ευρωπαϊκό 
έδαφος στο οποίο γεννήθηκαν, 
ανδρώθηκαν και αργοσβήνουν σή¬ 
μερα οι μεγάλες αφηγήσεις στέκεται 
έκθαμβο απέναντι σε ένα πλήθος μη 
πολιτών που διαμένουν μόνιμα, και 
που ούτε μπορούν, ούτε θέλουν να 
πολιτογραφηθούν ή να επαναπατρι- 
στούν. Η ρωγμή που εμφανίζει αυτό 
το σπάσιμο των διακρίσεων μεταξύ 
ανθρώπου και πολίτη, γέννησης και 
εθνικότητας σημειοδοτεί την ουσι¬ 
αστικότερη ρήξη με το έθνος-κρά- 
τος. Η διάλυση της ιθαγένειας που 
φέρει εντός του ο μετανάστης και η 
συνακόλουθη προς αυτό συντριβή 
της σχέσης ζωής και εξουσίας δια- 
νοίγει πεδία δράσης και διαλόγου 
για τη συγκρότηση διαφορετικών 
πολιτικών θεσμίσεων. Η κατάρ¬ 
ρευση όλων των παραδοσιακών 
ορισμών και αφηγήσεων σύμφωνα 
με τα παραπάνω, μας προτρέπει 
να αναζητήσουμε τα διάκενα των 
καθιερωμένων μορφών πολιτικής 
συγκρότησης και να δώσουμε εκεί 
μάχες με τους μετανάστες για τη 
διαμόρφωση επιμέρους δικαιωμά¬ 
των στη βάση του μη αποκλεισμού, 
όπως και για την ενεργοποίηση 
αυτόνομων τόπων συνομιλίας και 
σύμπραξης των κινημάτων με στόχο 
την ανασύνταξη της ζωής, πέρα από 
κάθε βεβαιότητα με όρους ρητής 
αυτοθέσμισης. Πιο συγκεκριμέ¬ 
να, είναι αναγκαία μια κοινωνική, 
ανοιχτή, με κινηματικά χαρακτη¬ 
ριστικά δραστηριοποίηση χωρίς 
ιδεολογικές περιφράξεις και κλειστές 
ταυτότητες που θα στοχεύει στον 
επαναπροσδιορισμό της έννοιας 
του πολίτη μέσα από τα νεότατα 
κοινωνικά κέντρα και τους χώρους 
αυτοοργάνωσης που προβάλλουν 
έναν νέο τρόπο πολιτικής ύπαρξης 
με άμεση και διευρυμένη συμμετοχή 
δημιουργώντας ένα ανοιχτό πε¬ 
δίο κοινωνικών διεργασιών χωρίς 
αποκλεισμούς. Αυτή η μάχη περ¬ 
νάει μέσα από τη διεκδίκηση του 
δημόσιου χώρου, με συνέπεια το 
κλείσιμο των στρατοπέδων και η 
πλήρης επανανθρωποποίηση των 
μεταναστών να διαβαίνει μέσα από 
την απόσπαση και αυτοθέσμιση του 
δημόσιου χώρου. 

I 

Ποιοι και Γιατί Εχθρεύονται 

την Αυτοδιαχείριση; 

- Κώστας Χαριτάκης 



Τ ο εγχείρημα της αυτοδιαχει- 
ριζόμενης ΒΙΟΜΕ έχει βρεθεί 
αντιμέτωπο όχι μόνο με τους 
“φύσει” και “θέσει” εχθρούς της 
αυτοδιαχείρισης, τα αφεντικά και 
το κράτος, αλλά και με δυνάμεις 
της αριστερός, κομμουνιστικές και 
αντικαπιταλιστικές, ακόμη και του 
αναρχικού κινήματος. Παρά τις 
διαφορές τους, οι δυνάμεις αυτές 
φαίνεται να συμφωνούν ως προς 
το ότι εντός του καπιταλισμού η 
αυτοδιαχείριση δεν μπορεί παρά 
να είναι ένα είδος «αυτοεκμετάλλευ¬ 
σης» των εργαζομένων, μια μορφή 
«συλλογικού κεφαλαιοκράτη». Και 
επομένως, όχι μόνο δεν έχει να 
προσφέρει τίποτα στην υπόθεση 
της κοινωνικής χειραφέτησης, αλλά, 
ακόμη χειρότερα, «απαλλάσσει» τον 
καπιταλισμό από την... υποχρέωσή 
του να βρίσκει δουλειά και να τρέφει 
όλους τους εργαζόμενους. Κατά 
μία άλλη παραλλαγή αυτών των 
απόψεων, αν και αναγνωρίζονται οι 
«καλές προθέσεις» τέτοιων εγχειρη¬ 
μάτων, είναι ωστόσο καταδικασμένα 
απλώς να διαχειρίζονται τη μιζέρια 
και να αναπαράγουν εντέλει τον 
καπιταλισμό όσο δε συμβαίνει μια 
«κεντρική» αλλαγή μέσω της κατά- 
κτησης της κρατικής εξουσίας. 

Στη συζήτηση αυτή, που πολλές 
φορές έχει πάρει διαστάσεις ανοι¬ 
χτής πολεμικής και εχθρότητας 
απέναντι σε κάθε αυτοδιαχειριστική 
προσπάθεια, έχουν επιστρατευτεί 
τα βαρύτιμα θεωρητικά τσιτάτα από 
τις σκονισμένες βιβλιοθήκες, συνή¬ 
θως, του μαρξισμού-λενινισμού, τα 
οποία αποδεικνύουν, «επιστημονι¬ 
κά» πάντα, τη μη επαναστατικότητα 


ή/και την ανοιχτή αντεπαναστατι- 
κότητα αυτών των προσπαθειών. 
Δύο είναι τα κύρια σημεία αυτής 
της επίθεσης: α) η αυτοδιαχείριση 
εκτρέπει τους εργαζόμενους από το 
κύριο έργο που θα πρέπει να έχει 
το «οργανωμένο εργατικό κίνημα» 
που είναι η διεκδίκηση αιτημάτων 
από το κράτος και τις κυβερνήσεις, 
και β) αρνείται, ή έστω υπονομεύει, 
την αναγκαιότητα του ρόλου του 
«κόμματος της εργατικής τάξης» 
που αυτό και μόνο, με τον αγώνα 
του για την οργάνωση της τάξης 
και την κατάκτηση της εξουσίας, 
μπορεί να «απελευθερώσει» την 
κοινωνία. 

Είναι φανερό, και μόνο από αυτή 
τη συνοπτική περιγραφή, ότι δεν 
πρόκειται απλά για κάποιες πο- 
λιτικο-θεωρητικές διαφορές αλλά 
για ένα ολόκληρο πολιτισμικό και 
κοσμοθεωρητικό ρήγμα που χω¬ 
ρίζει αυτές τις απόψεις από την 
πνοή και το πνεύμα των αυτοδι- 
αχειριστικών εγχειρημάτων. Στην 


πραγματικότητα, και γι’ αυτό έχει 
ενδιαφέρον, αυτή η αντιπαράθεση 
συμπυκνώνει με εξαιρετικά διαυγή 
τρόπο τη διαφορά ανάμεσα στον 
ηττημένο και ασθμαίνοντα μπροστά 
στις νέες πραγματικότητες κόσμο 
της ιδεολογίας και των κάθε είδους “- 
ισμών” (κλειστών αυτοαναφορικών 
συστημάτων), από τη μια, και του 
ζωντανού και ανοιχτού κόσμου της 
πράξης που παλεύει εδώ και τώρα 
για απεξάρτηση από τις κυρίαρχες 
σχέσεις και αυτοκαθορισμό, από 
την άλλη. Με άλλα λόγια, ανάμεσα 
σε μια εκ των άνωθεν παλιού τύπου 
κομματοκεντρική και κρατικά εστι¬ 
ασμένη πολιτική, και σε μια νέου 
τύπου πολιτική που αναδύεται από 
τα κάτω, από αγωνίες, διεργασίες 
και μάχες που αφορούν το «πώς να 
ζήσουμε» και όχι απλώς το «υπό 
ποιους θα ζήσουμε». 

Φυσικά, η θεωρητική συζήτηση έχει 
την ιστορία της και η εξέτασή της 
έχει τη σημασία της, όμως σήμερα 
τα παλιά ερωτήματα τίθενται με νέ- » 








ους όρους και οι παλιές απαντήσεις, 
ανεπαρκείς όπως αποδείχθηκε και 
στον καιρό τους, δεν μπορούν να 
διεκδικούν την επάρκεια σήμερα... 
Είτε από τη σκοπιά των λεγάμε¬ 
νων «αντικειμενικών συνθηκών», 
είτε από τη σκοπιά των λεγομένων 
«υποκειμενικών συνθηκών» (δια¬ 
χωρισμός που, στο όνομα μάλι¬ 
στα του υλισμού, έχει καταντήσει 
μεταφυσικός), όλες οι έννοιες των 
παραδοσιακών ιδεολογιών έχουν 
ρευστοποιηθεί, προσβεβλημένες 
από τη διπλή απώλεια και του «υπο- 
κειμένου» (εργατική τάξη, όπως 
την ξέραμε) και του «αντικειμένου» 
(καπιταλισμός, όπως τον ξέραμε). 
Βεβαίως και τα δύο εξακολουθούν 
να υπάρχουν, μόνο που δεν αντι¬ 
στοιχούν πλέον ακριβώς οι λέξεις 
με τα πράγματα. Και δεν είναι μόνο 
οι κυρίαρχοι που ξανασχεδιάζουν 
τον χάρτη των εννοιών και των 
συμβολισμών της δικής τους κυρι¬ 
αρχίας, αλλά και το ανταγωνιστικό 
αντικαπιταλιστικό κίνημα επανα¬ 
προσδιορίζει τις έννοιες και τα μέσα 
της χειραφέτησης με τη δική του 
πολύπλευρη πρακτική. 

Η αυτοδιαχείριση, λοιπόν, ως ζω¬ 
ντανή τάση του σημερινού (“κάτω”) 
κόσμου, δεν έχει ανάγκη να αντλή¬ 
σει τα επαναστατικά διαπιστευτήριά 
της από τις ματαιωμένες σελίδες 
των Απάντων οποιοσδήποτε με¬ 
γάλου διδασκάλου, ούτε από την 
ηρωικότητα των ανεκπλήρωτων 
προσπαθειών του παρελθόντος. 
Της αρκεί, θα έπρεπε να της αρ¬ 
κεί, το ότι καταφέρνει να εμπλέκει 
σήμερα, εδώ και τώρα, ένα πλήθος 
υποκειμένων σε ένα εν δυνάμει 
σχέδιο αναδιοργάνωσης της ζωής 
με όρους αυτονομίας, ισότητας και 
ελευθερίας. Ποια σελίδα τίνος στο¬ 
χαστή, ποια αφήγηση ποιας εποχής, 
μπορεί να διεκδικεί ανώτερη ισχύ 
από την παλλόμενη συγχρονική 
πράξη της προσπάθειας για απα¬ 
γκίστρωση από τον ετεροκαθορισμό 
και την ετερονομία, την κυριαρχία, 
την ανισότητα και την εκμετάλλευση, 


αυτών που υποτίθεται ότι αποτε¬ 
λούν για όλους τους επαναστάτες 
τον «περιούσιο λαό» της κοινωνικής 
απελευθέρωσης; Η «πράξις» αυτή 
δεν είναι αστόχαστη, εμπεριέχει και 
θεωρητικές καταβολές και ιστορικές 
εμπειρίες, αλλά δεν δημιουργεί 
κάποιου είδους «ιδεολογική ταυτό¬ 
τητα». Κι ίσως αυτό είναι που ξενίζει 
περισσότερο τους θεωρητικούς 
“καθοδηγητές”, μαθημένοι καθώς 
είναι σε μια σκέψη πρωτίστως «ταυ- 
τοτική» που δομείται γύρω από το 
ερώτημα «πού κατατάσσεσαι» και 
όχι γύρω από το «τι είναι αυτό που 
κάνεις». 


Αλλά αυτό που κάνουμε είναι «πε¬ 
ρισσότερο ένα μοντέλο μετάβασης, 
παρά ένα μοντέλο κοινωνίας, όπου 
χτίζουμε προοδευτικά τις πρακτικές 
και παίρνουμε αποφάσεις που μας 
απομακρύνουν από το σημείο εκκί¬ 
νησής μας εντός του συστήματος, 
προς τον κόσμο στον οποίο θέλου¬ 
με να ζήσουμε» (Ενρίκ Ντουράν 
- συνέντευξη για τη συνεταιριστική 
πρωτοβουλία ΟΙΟ της Καταλονίας, 
διαθέσιμη στο νννννν.χ-ρΓθδδθά.ΟΓρ). 
Οι παραδοσιακές ιδεολογίες έστι¬ 
αζαν κυρίως στην περιγραφή των 
αρχών και των δομών της νέας 
κοινωνίας (εν είδει άρθρων πίστης 
στην ιδανική κοινωνία που κάποτε 
θα φτάσουμε), η μετάβαση ήταν 
αφημένη στον «αυτόματο πιλό¬ 
το» μιας κρατικά ελεγχόμενης και 
καθοδηγούμενης επαναστατικής 
διαδικασίας. Ο «νέος άνθρωπος» 
(η καθαρίστρια του «Κράτος και 
Επανάσταση» του Λένιν, που θα 
μπορούσε να αναλάβει τη διακυ¬ 
βέρνηση) θα προέβαλλε μετά από 
δοκιμασίες και πολύχρονη κοπια¬ 
στική εκπαίδευση από το κόμμα 
και το κράτος. Μέχρι τότε, ολόκλη¬ 
ρη η ιεραρχία του καπιταλιστικού 
καταμερισμού εργασίας και της 
διεύθυνσης θα ήταν αναγκαία και 
αδιαμφισβήτητη. Τα εργοστασιακά 
συμβούλια και η αυτοδιαχείριση 
ήταν «αποδιοργάνωση», ο κρατικός 
σχεδιασμός και η μονοπρόσωπη 
διεύθυνση ήταν «οργάνωση». Ε, 
λοιπόν, αυτός ο «νέος άνθρωπος» 
δεν προέβαλε ποτέ τελικά, όπως 
όλοι ξέρουμε πια σήμερα, γιατί 
ακριβώς ενώ προσπάθησε να πάρει 
τα εργοστάσια και τη ζωή στα χέρια 
του, τελικά υπέκυψε στη διαπαιδα- 
γωγητική λειτουργία του κόμματος 
και του κράτους. 

Όπως φαίνεται από αυτή τη δραμα¬ 
τική ιστορική εμπειρία, αλλά κυρίως 
από τη σύγχρονη ολοκληρωτική 
καπιταλιστική συνθήκη, το ερώτη¬ 
μα που έχουν να αντιμετωπίσουν 
θεωρητικά και πρακτικά, ή με μια 
θεωρητική πρακτική, τα κοινωνικά 









χειραφετικά κινήματα είναι «πώς 
μπορεί κανείς να καθιερώσει, στα 
διαλείμματα της υποτέλειας, τη 
νέα εποχή της ελευθερίας: όχι την 
εξέγερση των σκλάβων, αλλά την 
έλευση μίας νέας κοινωνικότητας 
μεταξύ ατόμων που ήδη έχουν, ο 
καθένας από μόνος του, αποτινάξει 
τα δουλοπρεπή πάθη που ανα- 
παράγονται επ’ αόριστον από τον 
ρυθμό των ωρών εργασίας;» (Ζακ 
Ρανσιέρ - «ΤΙίθ ηϊρΐιίδ οί Ιαόουπ 
ΤΙίθ ννοΓΚθΓδ’ άΓθαηπ ϊπ πϊηθίθθπίΐΊ 
οθηίυΓγ», παρατίθεται στο «Ο Σίσυ¬ 
φος και η Εργασία της Φαντασίας», 
ΒίθνρΙίθη ΒΙηυΙοϊίϊδ, ίΊίίρ://νν\Λ/νν. 
ΓθόθΙηθί.ρΟ· Κάτι τέτοιο απαιτεί 
τη δημιουργία «υλικών βάσεων» 
για την απεξάρτηση της ζωής μας 
από το κεφάλαιο και το κράτος. 
Αν θέλουμε να κινηθούμε από το 
επίπεδο της προπαγάνδας και των 
ακαδημαϊκών-πολιτικών μαθημάτων 
στο επίπεδο της ζωής, πρέπει να 
βρούμε ή να δημιουργήσουμε εδά¬ 
φη όπου μπορούμε να ριζώσουμε 
και να αναπτυχθούμε με τα δικά 


μας ανεξάρτητα μέσα. Πρέπει να 
μπορούμε να δημιουργούμε λύσεις 
από εμάς και για εμάς, και όχι απλά 
να ζητάμε λύσεις από το κεφάλαιο 
και το κράτος διαιωνίζοντας την 
εξάρτησή μας από τις αλυσίδες της 
εκμετάλλευσης και της κυριαρχίας. 
Η αυτοδιαχείριση μπορεί να μας πα¬ 
ρέχει τα μέσα για την επιβίωσή μας 
με αξιοπρέπεια και ελευθερία, δη¬ 
μιουργώντας ταυτόχρονα εκείνα τα 
δίκτυα αλληλεγγύης και οριζόντιας 
αμεσοδημοκρατικής διασύνδεσης 
που θα αποτελέσουν το πραγματικό 
έδαφος κοινωνικής χειραφετικής 
κίνησης και δημιουργίας των δικών 
μας κοινών. 

Όπως το θέτει και πάλι ο Ρανσιέρ, 
«η απουσία του αφεντικού από την 
ώρα και τον χώρο της παραγωγι¬ 
κής εργασίας μετατρέπει αυτή την 
εκμεταλλευόμενη εργασία σε κάτι 
περισσότερο: όχι απλώς μια συμ¬ 
φωνία που υπόσχεται στο αφεντικό 
μία καλύτερη απόδοση σε αντάλ¬ 
λαγμα της ελευθερίας της κίνησης 
των εργατών αλλά τη διαμόρφωση 


ενός τύπου κίνησης των εργατών 
που ανήκει σε διαφορετική ιστορία 
από αυτή των αφεντικών». Ακρι¬ 
βώς αυτό: η δημιουργία της δικής 
μας ιστορίας. Ή με άλλα λόγια, η 
δική μας αυτοεκπαίδευση ...στο 
να μην είμαστε εργάτες. Να μην 
είμαστε απλώς ο άλλος πόλος του 
κεφαλαίου, έτοιμοι να πεθάνουμε 
από ασφυξία μόλις κοπεί ο δεσμός 
μας (ή μάλλον τα δεσμά) μαζί του. 
Στην παραδοσιακή ιδεολογία και 
εργατική πολιτική υπάρχουν μόνο 
αφεντικά και εργάτες. Γι’ αυτό και 
τους εργάτες που επιλέγουν την 
αυτοδιαχείριση δεν μπορούν να 
τους κατατάξουν παρά μόνο ως 
καινούργια αφεντικά. Δεν υπάρχει 
χώρος για να κινηθούν οι εργάτες 
πέρα από αυτή τη σχέση, καταρ¬ 
γώντας έτσι και τον εαυτό τους ως 
επιβεβαίωση του κεφαλαίου. Αυτόν 
τον δρόμο πασχίζει να διασχίσει, 
με τεράστιες δυσκολίες και πλήθος 
αντιφάσεων, η αυτοδιαχείριση. Και 
αυτό είναι που πάνω απ’ όλα δεν 
συγχωρούν οι εχθροί της... 

Η 

το Φέργκιουσον συνέβη 

και συμβαίνει 
μέχρι να μην ξανασυμβεί 

- Αλέξανδρος Σχισμένος 


¥ ^ νας εμφύλιος χαμηλής έντασης 
^διαδραματίζεται στις μητροπό- 
λεις και τις γειτονιές των Ηνωμένων 
Πολιτειών. Η κοινωνική κλίμακα έχει 
γίνει χασμώδης και ζώνες τριτοκο¬ 
σμικής διαβίωσης επιβάλλονται 
από την πολιτική στρατηγική του 
νεοφιλελεύθερου κορπορατισμού 
και τις οικονομικές διαπλοκές του 
αμερικάνικου κράτους, τόσο με το 
μέτωπο των πολυεθνικών και των 
ιδιωτικών τραπεζών (ανάμεσα στις 
οποίες και η Κεντρική Τράπεζα), 
όσο και με το πιο συγκεντρωμένο 
Στρατιωτικό- Βιομηχανικό σύμπλεγ¬ 
μα, που ακόμη χαράσσει και ορίζει 
την εξωτερική πολιτική και διπλω¬ 
ματία σε επιλεγμένους τομείς, όπως 
είναι η Μέση Ανατολή. Η παρολίγον 
δημοσιονομική χρεοκοπία (από 
την κρίση του 2008 αλλά και το 
περσινό ίϊδοοΙ οΙϊίΓ) αποφεύχθηκε 
εσχάτως δίχως την ελάχιστη πα¬ 
ραχώρηση του μεγάλου κεφαλαίου 
ή της κατεστημένης εξουσίας προς 
τον λαό. Αντιθέτως, το περιβόητο 
Ο03ΙΠ809ΓΘ απέτυχε στον διακη¬ 
ρυγμένο στόχο του, δηλαδή να 
προσφέρει καθολική υγειονομική 
κάλυψη, ιδίως στα φτωχότερα λαϊκά 
στρώματα, ενώ η θεσμική πολιτι¬ 
κή εξουσία σιγά σιγά επανέρχεται 
στους Ρεπουμπλικάνους, μαζί με 
την πλειοψηφία στα σώματα του Κο¬ 
γκρέσου. Δεν χρειάζεται να αναφερ¬ 
θούμε στις τρικυμίες της εξωτερικής 
πολιτικής του Στέητ Ντιπάρτμεντ 
που πάντοτε μεταφράζονται σε 
ναυάγια χωρών και συντρίμμια κοι¬ 
νωνιών στο εξωτερικό. Τα ναυάγια 


και τα συντρίμμια βρίσκονται πλέον 
ορατά σε κάθε πόλη των ΗΠΑ, ο 
τρίτος κόσμος έχει εγκατασταθεί για 
τα καλά στο εσωτερικό και εικόνες 
παιδιών να πεθαίνουν από έλλει¬ 
ψη νερού(!) πολλαπλασιάζονται 
στις άλλοτε κραταιές βιομηχανικές 
παραγκουπόλεις. Το Ντιτρόιτ εί¬ 
ναι πια μια αμερικάνικη Κινσάσα, 
με συνεχείς διακοπές ηλεκτρικού 
ρεύματος, ελλείψεις φαρμάκων, 



Ο Χάουαρνι Ζιν επιση¬ 
μαίνει σαφώε πωε οι 
ραισισιικέε πολιτικέδ 
εφαρμόστηκαν άνωθεν 
και μάλιστα σχεδιάστη¬ 
καν προσεκτικά για να 
ανατρέψουν τον υπαρκτό 
κίνδυνο μίαε συμμαχίαε 
των φτωχών λευκών, των 
μαύρων σκλάβων και των 
αυτοχθόνων ενάντια στη 
μηχανή του φιλελεύθερου 
(καταρχάε γαιοκτητικού 
και εμπορικού) καπιταλι¬ 
σμού που είχε αρχίσει να 
αλέθει την πλούσια Γη. 


τροφίμων και νερού, ερημωμένες 
γειτονιές, διευρυμένη ανομία και 
επανεμφανιζόμενες επιδημίες. Η 
Νέα Ορλεάνη δεν ξεθάφτηκε ποτέ 
από τη λάσπη της Κατρίνα. 

Και ενώ η βιομηχανική ραχοκοκαλιά 
του αμερικάνικου καπιταλισμού 
εξαρθρώνεται, με την υποδομή να 
μεταφέρεται σε πιο σύμφορες χώ¬ 
ρες σκλάβων, δίχως τους πολιτικούς 
και πρακτικούς περιορισμούς του 
αμερικανοδυτικού φαντασιακού 
και τις επενδύσεις να επενδύονται 
σε νέες μορφές τεχνογνωσίας και 
στο χρηματοπιστωτικό καζίνο. Τα 
χτυπήματα ανοίγουν ρωγμές στην 
αμερικάνικη κοινωνία, εκεί ακριβώς 
που έχουν πρόχειρα επιχωματωθεί 
τα ρέματα που η ίδια η εξουσία είχε 
βαθιά σκάψει στο παρελθόν με πο¬ 
λιτικές χειραγώγησης και κοινωνι¬ 
κού διαχωρισμού. Στα ρέματα αυτά 
ποτέ δεν έπαψε να κυλάει νερό. 
Και τώρα που βγήκαν ξανά στην 
επιφάνεια, ο ρατσισμός χτύπησε 
ξανά στο Φέργκιουσον και αλλού, 
και χτύπησε δολοφονικά με την πλέ¬ 
ον θεσμική του μορφή. Με το όπλο 
του μπάτσου και την απόφαση, όχι 
του δικαστή, αλλά των ενόρκων, το 
ρατσιστικό έγκλημα που έχει ποτίσει 
την αμερικάνικη πολιτική αιώνες 
πριν την ίδρυση των ΗΠΑ και για 
αιώνες μετά, εμφανίστηκε πάλι 
στην κεντρική σκηνή. Τα σώματα 
ενόρκων που απελευθέρωσαν τους 
δολοφόνους όχι μία αλλά τρεις φο¬ 
ρές αποτελούταν “κατά τύχη” απο¬ 
κλειστικά από λευκούς. Τα θύματα 
ήταν μαύροι. Τις αθωώσεις των 






μπάτσων ακολούθησαν τεράστιες 
διαδηλώσεις παντού. Ακολούθη¬ 
σαν νέες αθωώσεις και δολοφονίες 
αστυνομικών από ανθρώπους του 
γκέτο. Οι τελευταίοι αυτοδικάστηκαν, 
καθώς αυτοκτόνησαν ή παραδόθη¬ 
καν, όμως δεν αθωώθηκαν. Στην 
Αμερική του προέδρου Ομπάμα, το 
προπατορικό αμάρτημα παραμένει 
το ίδιο. Είναι το μαύρο δέρμα. 
«Αηηθποα \λ/33 βυϊΐί οη Γβοίδιη», 
λέει ο στίχος και η Ιστορία παρέχει 
άπλετες αποδείξεις για να τον στη¬ 
ρίξει. Από τα στίφη των ανθρώπων 
που επιβίωσαν από το απάνθρωπο 
ταξίδι από την Αφρική για να πεθά- 
νουν απάνθρωπα στις φυτείες της 
ανατολικής ακτής, από τα πλήθη 
των ιθαγενών που υπέστησαν τη 
γενοκτονία που καλύπτεται από 
σιωπή, η οικονομική και πολιτι¬ 
κή επέκταση των Ηνωμένων Πο¬ 
λιτειών έχει χρησιμοποιήσει τον 
ρατσισμό σαν κατεξοχήν πολιτικό 
εργαλείο ανερυθρίαστα. Εξαρχής 


ο ρατσισμός και η ιδεολογία που 
τον συντροφεύει υπήρξαν πολιτικό 
εργαλείο και πολιτικός σχεδιασμός 
της πλουτοκρατικής ευρωπαϊκής 
ολιγαρχίας που αποικιοκράτησε 
την Βόρεια Αμερική. Ο Χάουαρντ 
Ζιν επισημαίνει σαφώς πως οι ρα¬ 
τσιστικές πολιτικές εφαρμόστηκαν 
άνωθεν και μάλιστα σχεδιάστηκαν 
προσεκτικά για να ανατρέψουν τον 
υπαρκτό κίνδυνο μίας συμμαχίας 
των φτωχών λευκών, των μαύρων 
σκλάβων και των αυτοχθόνων ενά¬ 
ντια στη μηχανή του φιλελεύθερου 
(καταρχάς γαιοκτητικού και εμπορι¬ 
κού) καπιταλισμού που είχε αρχίσει 
να αλέθει την πλούσια Γη. Προκαλεί 
εντύπωση σε εμάς, που έχουμε συ¬ 
νηθίσει τον αμερικάνικο ρατσισμό, 
όπως και την προτεσταντική ηθική 
της εργασίας, τον άλλο πυλώνα, 
σαν οργανικά στοιχεία του αμερικά¬ 
νικου φαντασιακού, το γεγονός ότι 
αυτός ο ρατσισμός δεν ξεπήδησε 
από τις σκοτεινές προκαταλήψεις 


της αποικιακής κοινωνίας, όπως 
η προτεσταντική ηθική, που είχε 
κοινωνικές ρίζες, αλλά επιβλήθηκε 
άνωθεν, με διατάγματα και νόμους, 
από την καθεστηκυία ελίτ. Την ίδια 
ελίτ που καθυστέρησε ένα διήμερο 
τη Διακήρυξη της Ανεξαρτησίας (η 
αρχική ημερομηνία ήταν για τις 2 
όχι τις 4 Ιουλίου, σύμφωνα με τον 
ΤζονΆνταμς) προκειμένου να αφαι- 
ρεθεί από το κείμενο η παράγραφος 
της κατάργησης της δουλείας, που 
είχε εισαγάγει ο Τζέφερσον, ο ίδιος 
ιδιοκτήτης σκλάβων, την οποία 
όμως δεν κατόρθωσε να υποστη¬ 
ρίξει επαρκώς. Οι απόγονοι αυτής 
της ελίτ φρόντισαν να επιβάλουν, 
μετά την επίσημη κατάργηση της 
δουλείας το 1865 με τη λήξη του 
εμφυλίου ξανά τον αποκλεισμό των 
μαύρων από τη δημόσια ζωή. Και 
το κόμμα που εναντιώθηκε στον 
Λίνκολν, το Δημοκρατικό κόμμα, 
που στις αρχές του 1920 παρο- 
λίγον να στηρίξει μέλος της Κου » 

Κλουξ Κλαν για πρόεδρο, είναι 
το κόμμα που έβγαλε τον μαύρο 
πρόεδρο Ομπάμα, προκειμένου 
να προστατευθούν τα συμφέροντα 
της ελίτ και να κουκουλωθούν οι 
ρατσιστικοί διαχωρισμοί που δεν 
έπαψαν ποτέ να είναι κοινωνική 
πραγματικότητα στους δρόμους 
και τις γειτονιές και στρατηγικός 
σχεδιασμός σε γραφεία πίσω από 
κλειστές πόρτες. Είναι πλέον γνω¬ 
στό το σχέδιο Οοη-ΙπίοΙ-Ορ του ΡΒΙ 
που ευθύνεται για τη διάσπαση 
των Μαύρων Πανθήρων, δεκάδες 
πολιτικές δολοφονίες και την εισροή 
ναρκωτικών στις γειτονιές μέχρι την 
οριστική τους γκετοποίηση. Αποτέ- 
λεσε χρηματοδοτούμενο πρόγραμ¬ 
μα του επίσημου κράτους (παρότι 
μυστικό) ακριβώς τη στιγμή που ο 
Κένεντι ανέβαινε στην εξουσία με 
αέρα παρόμοιο του Ομπάμα. 

Το ρατσιστικό έγκλημα ανέβηκε 
κατά 65% επί προεδρίας Ομπάμα. 
Το ρατσιστικό έγκλημα απέναντι 
στους μαύρους, την πιο ολιγομελή 
από τις μεγάλες κοινότητες στη 
σημερινή Αμερική, σαφώς πιο ολι¬ 
γομελή από τους Λατίνους και τους 
λευκούς. Αποτελεί την άλλη όψη 
της διακριτικής ενοχής που μοιάζει 


να διαχέεται και να εκτονώνεται σε 
μύρια όσα κανάλια του αμερικάνικου 
πολιτισμού, από την υιοθέτηση του 
“μαύρου” ΙϊίθδίγΙθ στις μεσοαστικές 
συνοικίες, μέχρι την εισαγωγή ενός 
μαύρου Οαρίβιπ Αιίίθιίο8 στα κό¬ 
μικς. Την ίδια στιγμή, τα κανάλια της 
γνώσης στενεύουν, τα στερεότυπα 
ανθούν, οι ακροδεξιές οργανώσεις 
βάσης αυξάνονται και τα σώματα 
ενόρκων αποφασίζουν να κάνουν 
σαφές έναν βαθύ, φυλετικού τύπου, 
διαχωρισμό ανάμεσα στο πραγματι¬ 
κά έγκυρο πολιτικό σώμα και αυτούς 
που το υφίστανται. Ο διαχωρισμός 
δεν έπαψε ποτέ, ούτε όταν οι ψήφοι 
των μαύρων συνοικιών ακυρώνο¬ 
νταν για να εκλεγεί ο Μπους, ούτε 
όταν το νέο κύμα της όΐ3χρΙοϊί8ίϊοπ 
(της σημειωτικής εκμετάλλευσης της 
στερεοτυπικής εικόνας του μαύρου) 
ντύθηκε πολιτική περιβολή στο 
πρόσωπο του Μπαράκ. 

Οι βαθιές δομές του αμερικάνι¬ 
κου κράτους ένιωσαν απενοχο- 
ποιημένες μετά την εκλογή του 
μαύρου προέδρου απέναντι στη 
μαύρη κοινότητα. Δεν είναι τυχαίο 
ότι πολλαπλασιάστηκαν εκ δεξιών 
οι καταγγελίες για «αντίστροφο 
ρατσισμό», για διακρίσεις απένα¬ 


ντι στη λευκή ολιγαρχία. Φυσικά, οι 
λευκοί υφίστανται διακρίσεις, από τις 
λευκές ελίτ, διακρίσεις εκμετάλλευσης, 
πολιτικού μονοπωλίου, και σκληρής 
κρατικής βίας, όπως κάθε πληθυσμός 
παγκοσμίως. Όμως το να είσαι μαύρος 
στην Αμερική ακόμη συνοδεύεται από 
αόρατες αλυσίδες. 

Όπως δείχνει ο Ζιν, στην «Ιστορία του 
Λαού των Ηνωμένων Πολιτειών», το 
ρατσιστικό φαντασιακό επιβλήθηκε 
άνωθεν σε έναν φτωχό θρησκόληπτο 
λευκό πληθυσμό, για να τον κρατή¬ 
σουν πειθήνιο και να εκμηδενίσουν 
τις τάσεις φυγής προς την ελεύθερη 
Δύση. Αυτές οι πολιτικές δεν βρήκαν 
κατευθείαν πρόσφορο έδαφος, καθώς 
όσοι λευκοί δεν ήταν πλούσιοι, ουσια¬ 
στικά ζούσαν μία παρόμοια, αν και όχι 
θεσμοθετημένη, δουλεία. Εντυπώθηκαν 
όμως με τον Νόμο και τη Βία, όπως με 
καυτό σίδερο εντυπώνονταν οι τίτλοι 
ιδιοκτησίας. Εξίσου η εξόντωση των 
αυτοχθόνων υπήρξε πολιτική του κρά¬ 
τους, με επιλεγμένες μετακινήσεις και 
αποικισμούς. 

Σήμερα στην Αμερική, τα φλας και η 
λαμπρή πρόσοψη δεν φτάνουν για να 
συγκαλύψουν την κοινωνική εξαθλίωση 
και τον κρατικό ρατσισμό, που έχει 
διαποτίσει τόσα χρόνια σαν δηλητήριο 
την εκπαίδευση και το φαντασιακό 
της πολύχρωμης και θρυμματισμένης 
αμερικάνικης κοινωνίας. Όμως στους 
δρόμους, απέναντι στο ρατσιστικό 
κράτος, τα πλήθη που διαδήλωσαν και 
ξεσηκώθηκαν δεν ήταν ομοιογενή και 
μονόχρωμα. Ήταν πανανθρώπινα, από 
άτομα από κάθε κουλτούρα και τόπο, 
που συνδέονταν με πολύχρωμα λόγια 
αλληλεγγύης. Το κοινό όλων αυτών 
ήταν πως βρέθηκαν ενάντια στο κρά¬ 
τος, αποκλεισμένοι από την εξουσία, 
υποκείμενοι στους σχεδιασμούς των 
ελίτ. Αυτή η κοινωνία που εξεγέρθηκε 
μόνο στις αξίες που βρίσκονται στον 
αντίποδα της κρατικής διαχωριστικής 
στρατηγικής. Το ριζοσπαστικό, ελευθε- 
ριακό φαντασιακό της αμερικάνικης κοι¬ 
νωνίας, με την τόσο πλούσια παράδοση 
αγώνων, είναι αυτό που αναδύθηκε 
στους δρόμους και τις πλατείες. Αυτό 
δεν μπορεί να εκπροσωπηθεί από 
κανέναν Ομπάμα, και το πραγματικό 
χάσμα, ανάμεσα στην κοινωνία και το 
κράτος, δεν μπορεί να γεφυρωθεί παρά 
μόνο με την ανάδυση του κοινωνικού 
αυτεξούσιου και την κατάργηση της 
ολιγαρχίας. 

Συνέντευξη: 

Οθθρ6Γ3ΐΐν3 Ιηΐ60Γ3ΐ 03Ϊ3Ι3Π3 



010: Θα ξεκινήσω την παρουσίαση 
της 010 με το κάλεσμα για ολοκλη¬ 
ρωμένη επανάσταση [οσΙΙ ϊογ ΐηίθρΓαΙ 
ΓθνοΙυίΐοπ]. Το κάλεσμα απευθύνεται 
λοιπόν προς όλους τους φίλους 
της 010 και τις αντίστοιχες πρω¬ 
τοβουλίες και αποτελεί έκκληση 
για μια ολοσχερή επανάσταση, για 
μια κοινωνική επανάσταση με την 
έννοια της αλλαγής των κοινωνικών 
δομών, της αυτοοργάνωσης, ώστε 
να αλλάξουμε κι εμείς οι ίδιοι ως 
άτομα και υποκείμενα. 

Β: Ποια είναι η σημασία του 
«ίηίθμτοΙ»; 

010: Η ιδέα της αναδόμησης της 
ζωής, της συνολικής κοσμοθεώρη¬ 
σης, της ζωής ως ακέραιου όλου, 
ώστε οι προσεγγίσεις αυτοοργά- 
νωσης και αναδόμησης να γίνο¬ 


νται με γνώμονα αυτή τη συνολική 
οπτική. 

Β: Με το όραμα να αλλάξει η κοινω¬ 
νία ως σύνολο και όχι να μείνουμε 
ως νησίδες; 

010: Να ανοίξει ο δρόμος ώστε 
να αλλάξει η κοινωνία και να ανα¬ 
δομηθούν οι κοινότητες ώστε να 
παράγονται όλα τα αναγκαία στην 
κοινότητα. 

Β: Πώς κινείται λοιπόν η Οοοροτοίινα 
Ιηΐθμταί ΟαίαΙαηα προς αυτή την 
κατεύθυνση της κοινωνικής επα¬ 
νάστασης; 

010: Η κύρια γραμμή, ένα από τα 
κύρια σημεία είναι η προώθηση και 
η διεύρυνση της αυτοδιαχείρισης και 
της αυτοοργάνωσης, σε δυο επίπε¬ 
δα: το ένα είναι η δόμηση των κοινών 
βάσει συνελεύσεων, κοινών ομάδων 


εργασίας ώστε να αναπτυχθεί αυτό 
το νέο όραμα για τον κόσμο και οι 
αντίστοιχες πρακτικές. Οι ομάδες 
εργασίες υλοιποιούν τις στρατηγικές 
της συνέλευσης και από εκεί χτίζουμε 
εργαλεία και βέλτιστες πρακτικές 
για μοίρασμα με όλες τις επιμέρους 
συλλογικότητες που από κοινού 
συμβάλλουν σε αυτό το δίκτυο. Το 
επίπεδο των κοινών λοιπόν, και το 
επίπεδο των αυτόνομων συλλογικο- 
τήτων που επιλέγουν πώς θέλουν να 
συσχετίζονται με άλλους, τι θέλουν 
να αλλάξουν. Όλα τα δίκτυα ωστόσο 
έχουν την ίδια βάση, τις ίδιες αρχές 
που μοιραζόμαστε όλοι. 

Β: Η 0/0 Πρόκειται λοιπόν για ένα 
δίκτυο από κοοπερατίβες που εργά¬ 
ζονται αυτόνομα, αλλά μοιράζονται 
τις ίδιες αρχές; » 

010: Ναι. Από τη μια έχουμε το πρό¬ 
βλημα ότι ως συνεταιριστικό μοντέλο 
είναι απαρχαιωμένο, γιατί είναι συν- 
δεδεμένο με την κρατική νομιμότητα. 
Υπάρχει λοιπόν ένα όριο. Ωστόσο, 
η 010 χρησιμοιποιεί αυτή τη νομι¬ 
μοποίηση για να βρει τα νομικά και 
άλλα εργαλεία που θα βοηθήσουν τα 
επιμέρους ρΐΌ]θθί. 

Β: Έχετε ιδρύσει λοιπόν τέσσερις- 
πέντε κοοπερατίβες νόμιμα ώστε να 
προσφέρουν υποστήριξη και προστα¬ 
σία σε άλλες, για παράδειγμα ως προς 
οικονομικές δραστηριότητες. Ποιες είναι 
οι παραγωγικές δραστηριότητες αυτή 
τη στιγμή, τι παράγετε; 

010: Από τη μια έχουμε την παραγωγή 
των αυτόνομων ρτο]θθί, όπως όλων 
των ειδών υπηρεσίες, γεωργικές ερ¬ 
γασίες, δραστηριότητες παραγωγής 
και αναπαραγωγής. Για παράδειγμα, 
υπάρχουν ρΐΌ]θθί για την εκπαίδευση, 
π.χ. σχολεία εκτός του συμβατικού 
συστήματος παιδείας. 

Β: Έχετε λοιπόν σχολείο, δασκάλους, 
μαθητές. Είναι ανοιχτό για τον κό¬ 
σμο; 

010: Στο σχολείο συμμετέχουν οικογέ¬ 
νειες, παιδιά και οι λεγόμενοι “συνοδοί’, 
δηλαδή οι καθηγητές, αλλά όχι με την 
αυστηρή έννοια του όρου. 

Β: Είναι σαν κοοπερατίβα, λοιπόν, κο¬ 
οπερατίβα οικογενειών για να εξασφα¬ 
λίσουν την εκπαίδευση των παιδιών 
τους. Τι ηλικίας είναι τα παιδιά; 

010: Εξαρτάται από το νομικό πλαίσιο. 
Στην Καταλωνία είναι πιο εύκολο να 
ιδρύσεις σχολεία για παιδιά έως έξι 
ετών. Στην πρωτοβάθμια εκπαίδευση, 
από την ηλικία 6 έως 12 τα πράγματα 
είναι νομικά πιο δύσκολα, αλλά υπάρ¬ 
χουν ορισμένες πρωτοβουλίες, αν και 
λιγότερες. Όσον αφορά τη δευτερο¬ 
βάθμια εκπαίδευση, τώρα ξεκινούν 
οι εμπειρίες. 

Β: Έχετε κάποιο άλλο παράδειγμα 
δραστηριοποίησης; 

010: Υπάρχουν πολλά μικρότερα επι¬ 
μέρους ρΓθ]θσΐδ, όπως υπηρεσίες 
μετάφρασης, μουσικοί, θεραπευτές. 
Υπάρχουν μεγαλύτερες ομάδες με 
περισσότερα άτομα, ενώ άλλοι στρέ¬ 
φονται σε γεωργικές δραστηριότητες. 
Εγώ μένω με άλλα άτομα σε ένα γε¬ 
ωργικό ρΓθ]θθί. 

Β: Μπορείς να περιγράφεις το 09 
ΓΑϊου, την έκταση ενός παλιού εργο¬ 


στασίου που έχει αγοράσει η κοο¬ 
περατίβα; 

010: Το Οο Ι’Αίου ήταν έκτασης γης 
με παλιά βιομηχανίες υφαντουργίας 
που εγκαταλείφθηκε πολλά χρόνια 
πριν. Έτσι, βρήκαμε την ευκαιρία 
να συστήσουμε μια κολεκτίβα αγο¬ 
ραστών και κάναμε την απαραίτητη 
συμφωνία με τον ιδιοκτήτη ώστε να 
το αγοράσουμε σε βήματα. 

Β: Ωστόσο, έχετε ήδη καταλάβει 
την έκταση. 

010: Ναι, υπάρχει μια κολεκτίβα που 
έχει ήδη ξεκινήσει εκεί κάποιες πρω¬ 
τοβουλίες, όπως για παράδειγμα το 
εργοστάσιο ζυθοποιίας, ξυλουργείο 
και μεταλλουργείο. 

Β: Ο στόχος είναι η αυτάρκεια, λοι¬ 
πόν; 

010: Αυτάρκεια, αλλά με την εσω¬ 
τερική συνεργασία των κατάλλη¬ 
λων πρωτοβουλιών. Από την άλλη, 
έχουμε την ιδέα να καταλάβουμε 
ένα σπίτι, τριάντα διαμερισμάτων, 
ως μέρος της κολεκτιβοποίησης, τα 
οποία ο κόσμος θα έχει δικαίωμα 
χρήσης, αλλά όχι εκμετάλλευσης 
κερδοσκοπικά. Όχι για ενοίκιο, για 
παράδειγμα. Πληρώνεις ένα μικρό 
ποσό και μπορείς για απεριόριστο 
χρονικό διάστημα να μένεις εκεί, 
πληρώνοντας αναλογικά τη συνει¬ 
σφορά σου για τα έξοδα του κτιρί¬ 
ου. Το διαμέρισμα παραμένει στη 
συνέλευση. 

Β: Φτιάξατε λοιπόν ένα ταμείο μέσω 
της κολεκτίβας και αγοράσατε το 
σύμπλεγμα. 

010: Στην πόλη έχουμε το ρΐΌ]θθί 
Ηδ\^2 ^, ένα σύμπλεγμα διαμερισμά¬ 
των που προς το παρόν νοικιάζουμε, 
αλλά υπάρχει και η προοπτική να 
αγοραστεί από την κοινότητα. 

Β: Ακολουθεί λοιπόν τη λογική των 
κοινών, της κοινής συνεύρεσης αν¬ 
θρώπων για να λύσουν το πρόβλημα 
της στέγασης. Ζουν και συλλογικά; 
010: Εδώ υπάρχει το πρόβλημα των 
διαπροσωπικών σχέσεων και λοιπά. 
Σε αυτό το διαμέρισμα, υπάρχει η 
πτυχή των κοινών και της κοινής 
ζωής, αλλά ο καθένας έχει την ιδι¬ 
ωτική του ζωή. Υπάρχουν χώροι 
κοινοί και ιδιωτικοί. 

Β : Από ό, τι κατάλαβα λοιπόν, υπάρ¬ 
χει η κοοπερατίβα Οοοροταΐινα 
ΙπίορταΙ ΟαίαΙαηθ στην περιοχή της 


Καταλωνίας στην οποία μπορούν 
να συμμετέχουν άτομα ή ομάδες. 
Ποιος είναι ο αριθμός των συμμε- 
τεχόντων; 

010: Έχουμε 2000 μέλη που έχουν 
εταιρική σχέση με την κοοπερατίβα, 
αλλά και άλλους που συμμετέχουν 
σε εθελοντική βάση. Υπάρχουν κολε¬ 
κτίβες αυτοοργάνωσης τοπικά στην 
περιοχή και κολεκτίβες αυτοοργανω- 
μένες μέσω λαϊκών συνελεύσεων 
για να γίνονται συγκεκριμένα έργα. 
Η ίδια ιδέα λοιπόν, η πρακτική ανά¬ 
πτυξη της αυτοοργάνωσης σε όλη 
την επικράτεια, από τη μια μέσω 
των λαϊκών συνελεύσεων και από 
την άλλη μέσω των αυτόνομων έρ¬ 
γων που αναπτύσσονται τοπικά ή 
παγκόσμια. Κάτι σημαντικό είναι 
ότι κάθε συνέλευση είναι κυρίαρχη 
από μόνη της, αυτόνομη από τις 
υπόλοιπες. Καθεμία επιλέγει πώς 
θα συσχετιστεί με άλλες συνελεύσεις 
και άλλα ριτ>]θοί. 

Β: Ποιο είναι το κίνητρο για τη συμ¬ 
μετοχή στην 0/0; 

010: Υπάρχουν διάφοροι λόγοι. 
Ένας λόγος είναι η ιδεολογία, αλλά 
υπάρχουν και λόγοι πρακτικής χρη¬ 
σιμότητας ως προς τη συμμετοχή, 
π.χ. για τη χρήση νομικών, οικονο¬ 
μικών, χρηματοοικονομικών εργα¬ 
λείων και λοιπά. Για παράδειγμα 
υπάρχουν ομάδες δικηγόρων που 
βοηθούν κολεκτίβες καταλήψεις ή 
άλλες που έχουν οικονομική δρα¬ 
στηριότητα και θέλουν να ενταχθούν 
στο δίκτυο κοινωνικού νομίσματος. 
Η οικονομική πτυχή είναι ένα από 
τα βασικά εργαλεία για τη δόμηση 
άλλων συστημάτων. Προάγουμε 
λοιπόν τη μη χρήση των τραπε¬ 
ζικών συστημάτων, τη χρήση του 
κοινωνικού νομίσματος και τη συμ¬ 
μετοχή σε ρΓθ]θσί που λειτουργούν 
χωρίς χρήματα. Δεν επιθυμούμε την 
“χρηματοποίηση’ της κοινωνίας. Τα 
χρήματα χρησιμοποιούνται ως εργα¬ 
λείο, ως ένα μέσο για την επίτευξη 
ενός σκοπού. Το δικό μας νόμισμα 
είναι το θοο. Υπάρχουν όμως και 
άλλες τοπικές, συμπληρωματικές 
πρωτοβουλίες. 

Β: Ποιες αρχές βρίσκονται εμφυ¬ 
τευμένες στο κοινωνικό νόμισμα, 
πέρα από ότι πρόκειται για χρήμα¬ 
τα; Πρόκειται για άθπιυΓΓαρθ, για 


ί 


ΉΓ 




37 




παράδειγμα, χάνει την αξία του με 
το χρόνο; 

010: Όχι, πρόκεται για ένα σύστημα 
που βασίζεται προς το παρόν στην 
αμοιβαία πίστη. Ένα σύστημα που 
χρησιμοποιούμε για ανταποδοτι- 
κότητα. 

Β: Βασίζεται λοιπόν στην εργασία. Οι 
άνθρωποι λοιπόν που συμμετέχουν 
σε αυτό το κοινωνικό δίκτυο, συναλ¬ 
λάσσονται με θοο κατά την ανταλλαγή 
υπηρεσιών και αγαθών; 

010: Ναι, τα οποία με τη σειρά τους 
μπορούν να χρησιμοποιηθούν σε 
άλλες συνεργαζόμενες κολεκτίβες για 
την αγορά διάφορων ειδών, όπως 
ψωμί για παράδειγμα. 

Β: Ποια είναι η σχέση με το κρά¬ 
τος; 

010: Το κοινωνικό νόμισμα είναι 
εντελώς εκτός συστήματος. 

Β: Υπάρχει αντιστοιχία π.χ. ενός 
θοο με ένα ευρώ; 

010: Προωθούμε την αλλαγή των 
ευρώ σε θοο, αλλά όχι το αντίθετο, 
γιατί επιθυμούμε μεταστροφή από το 


κυρίαρχο οικονομικό σύστημα. 

Β: Βλέπετε λοιπόν ότι προσελκύονται 
άνθρωποι από αυτό το σύστημα. 
Έχει χτιστεί σε ευρεία βάση και συ¬ 
νενώνονται και άλλοι. 

010: Αυτή τη στιμή το χρησιμοποιούν 
πολλοί άνθρωποι, αλλά ο όγκος 
των δραστηριοτήτων είναι πολύ 
χαμηλός. 

Β: Εννοείς δηλαδή άνθρωποι άνερ¬ 
γοι; 

010: Όλων των ειδών. Η ιδέα είναι 
η μετεξέλιξη αυτού του οικονομικού 
συστήματος ώστε να είναι αυτόνο¬ 
μο από τη μισθωτή εργασία και το 
κυρίαρχο μοντέλο. 

Β: Και πώς διοικείται το δίκτυο; Έχει 
τρόπους οργάνωσης και θέσμισης; 
Υπάρχει γενική συνέλευση; 

010: Ναι, και είναι εντελώς ανοι¬ 
χτή. Δεν συμμετέχουν όμως όλοι 
στις κοινές συνελεύσεις. Έχουμε 
δυο ειδών συνελεύσεις: μονογρα¬ 
φίες, για συζήτηση και καθορισμό 
στρατηγικών ως προς συγκεκριμένα 
ζητήματα, όπως την συνεργατική 


εργασία, την ανυπακοή, την παιδεία, 
ή και για οποιοδήποτε άλλο θέμα. 
Έτσι, συναντώμαστε ένα σαββατο¬ 
κύριακο το μήνα σε μια τοποθεσία 
της Καταλωνίας. Συναντώμαστε 
πρόσωπο με πρόσωπο με τις συλ- 
λογικότητες και προβληματιζόμαστε 
για τα σημαντικά αυτά ζήτηματα, 
αναπτύσσουμε στρατηγικές και 
δημιουργούμε ομάδες εργασίας 
για την υλοποίησή τους. Υπάρχει 
και μια μόνιμη συνέλευση, κάθε 
δυο εβδομάδες, με ανοιχτή διάταξη, 
όπου οι επιμέρους ομάδες εργασίες 
μπορούν να κάνουν προτάσεις για 
ζητήματα που απαιτούν στρατηγική 
αντιμετώπιση. Η μόνιμη αυτή συ¬ 
νέλευση γίνεται στη μητροπολική 
περιοχή της Βαρκελώνης. 

Β: Στη γενική συνέλευση αποφασί¬ 
ζετε και σχετικά με τους πόρους της 
κοοπερατίβας; 

010: Η κοοπερατίβα έχει ένα κοι¬ 
νό ταμείο με τις συνεισφορές των 
συμμετεχόντων, συνεισφορές από 
ομάδες που διεξάγουν οικονομικές » 

δραστηριότητες και συνεισφορές 
από την οργανωμένη και συλλογική 
απειθαρχία ως προς την πληρωμή 
των κρατικών φόρων. 

Β: Δεν πληρώνετε φόρους, λοι¬ 
πόν; 

010: Όχι. Πληρώνουμε βέβαια το 
ελάχιστο, αλλά ο στόχος είναι να 
κατανέμονται οι φόροι στην διαδι¬ 
κασία της αυτοδιαχείρισης και να 
ενδυναμώνονται οι ομάδες εργασίας 
και τα κοινά ρΓθ]θθί. Δεν υπάρχει 
εκτελεστικό συμβούλιο, αλλά συ¬ 
νελεύσεις. 

Β: Πώς σε λένε και με ποιο τρόπο 
συμμετέχεις στο δίκτυο αυτό; 

010: Το όνομά μου είναι Γκόρκα 
και κατάγομαι από τη χώρα των 
Βάσκων. Ήρθα στην Καταλωνία 
τέσσερα χρόνια πριν και εμπλέκομαι 
στην κοοπερατίβα εδώ και τριάμιση 
χρόνια. Συνεισφέρω στο συντονισμό 
της κοοπερατίβας και βοηθώ τις 
διάφορες ομάδες εργασίας, ώστε να 
αναπτύσσονται γραμμές στρατηγι¬ 
κής. Μια από τις ομάδες εργασίας 
είναι ο ίδιος ο συντονισμός, χωρίς 
να έχει περισσότερες αρμοδιότητες 
από τις υπόλοιπες. Ένα τελευταίο 
που θα ήθελα να προσθέσω είναι 
ότι ως αποτέλεσμα του κινήματος 
15-Μ που ξεκίνησε το 2011 πολλοί 
άνθρωποι που συντάσσονται με 
την αυτοδιαχείριση, ζητούν από την 
κοοπερατίβα να μοιραστεί μαζί τους 
την εμπειρία της, ενώ αναπτύσσο¬ 
νται πολλές ανάλογες πρωτοβουλίες 
στην Ιβηρική χερσόνησο και τη νότια 
Γαλλία. Επομένως, τώρα αρθρώ¬ 
νουμε αυτόνομες, ολοκληρωμένες 
κοοπερατίβες και σε άλλα μέρη, 
αναπτύσσοντας έτσι το δίκτυο. 


Β: Χτίζετε λοιπόν ένα διασυνοριακό 
δίκτυο, λοιπόν. 

010: Ναι, αλλά για την οικοδό¬ 
μηση βέλτιστων πρακτικών και 
την ανταλλαγή εμπειριών. Φέτος 
διοργανώσαμε μια συνάντηση, 
στην οποία συμμετείχαν άνθρωποι 
από πολλές περιοχές. 

Β: Ξέρεις το Ουίίί, το δίκτυο τηλε¬ 
πικοινωνιών; 

010: Ναι, έχουμε σχέσεις, αλλά 
δεν είναι μέρος της κοοπερατί¬ 
βας. Προωθούμε φυσικά τέτοια 
αυτόνομες πρωτοβουλίες στην 
τεχνολογία, συνεργαζόμαστε μαζί 
τους και φυσικά παρέχουμε βοή¬ 
θεια όπου απαιτείται. Το κάλεσμα 
για ολοσχερή επανάσταση λοιπόν 
έχει γίνει αποδεκτό από όλες τις 
συλλογικότητες και αυτό για εμάς 
είναι σημαντικό. Άλλη μια πρωτο¬ 
βουλία αποτελεί η αυτονομία της 
Καταλωνίας, η οποία δεν προω¬ 
θείται από την ίδια την 010, αλλά 
από συμμαχικές συλλογικότητες. 
Το μήνυμά μας είναι ότι δεν επιθυ¬ 
μούμε κράτος, αλλά ανεξαρτησία. 
Η απάντησή μας στο δημοψήφισμα 
είναι όχι στο κράτος και ναι στην 
ανεξαρτησία. 

Β: Πότε είναι το δημοψήφισμα; 
010: Στις 9 Νοεμβρίου. Δεν είναι 
ξεκάθαρο ωστόσο εάν θα συμβεί, 
ή εάν θα υπάρξουν νέες εκλογές. 
Αυτό είναι το μανιφέστο μας, και 
αυτό είναι το κάλεσμα, διαθέσιμο 
και στο ίντερνετ. Στην ιστοσελίδα 
της 010 περιλαμβάνονται και όλες 
οι επαφές και τα σημεία δραστηρι- 
οποίησής μας. 

Β: Σας ευχαριστώ, χάρηκα για τη 
γνωριμία. 


0Ιΐ3Γΐί6 Ηθύβο 

Το διακύβευμα 
τΐΊ5 ελευθερίες 
απέναντι 
σε κάθε μορφή 
ολοκληρωτισμού 


Η επίθεση στο περιοδικό 
0Ιί3γΝθ Ηθόάο μόνο φρί¬ 
κη μπορεί να προκαλέσει. 
Φρίκη αναμφισβήτητα για τις δολο¬ 
φονίες καθαυτές αλλά και φρίκη για 
το γεγονός ότι μέσα από αυτή την 
πράξη είναι δυνατό να ενταθούν οι 
μισαλλοδοξίες, ειδικά σε μία περί¬ 
οδο που η διάλυση των σημασιών 
οδηγεί ένα μεγάλο μέρος του δυ¬ 
τικού κόσμου σε πιο συντηρητικά 
φαντασιακά, το οποίο και καταδει¬ 
κνύεται από την ενδυνάμωση των 
ακροδεξιών κομμάτων σε όλη την 
Ευρώπη. 

Θα ήταν κοινότυπο να αναφέρουμε 
ότι προφανώς και δεν είναι «τρο¬ 
μοκράτες» συλλήβδην όλοι οι μου¬ 
σουλμάνοι. Μετά την επίθεση στο 
περιοδικό πολλοί βιάστηκαν να 
ξεθάψουν τα τσεκούρια του πολέμου 
και το ιδεολόγημα περί «σύγκρου¬ 
σης των πολιτισμών» του Χάντι- 
γκτον άρχισε πάλι να φιγουράρει 
ως η απάντηση του «πολιτισμένου» 
κόσμου απέναντι στους «υπανά¬ 
πτυκτους και φανατισμένους» μου¬ 
σουλμάνους. 

Η προβληματική, βέβαια, που υπάρ¬ 
χει σήμερα είναι ότι η Δύση δεν 
έχει κάτι να υπερασπιστεί. Αν το 
παράδειγμα του Διαφωτισμού και 
της νεωτερικότητας αποτελούσαν 
παλιότερα τον σημασιολογικό πολι¬ 
ορκητικό κριό της Δύσης, αν δηλα¬ 
δή εμπεριείχαν το φαντασιακό της 
πολιτισμικής υπεροχής, τότε ίσως 
κάποιος θα πρέπει να αναζητήσει 
τα συντρίμμια αυτού του λόγου στη 
Χιροσίμα και στην κτηνωδία του 

Άουσβιτς. 

Βέβαια, αυτό σε τίποτα δεν δικαιο¬ 
λογεί τη σφαγή του Σαρλί. Η Δύση 
των νεωτερικών χρόνων παρουσί¬ 
αζε στον εαυτό της και τους άλλους 
μία, λανθάνουσα βέβαια απ’ ό,τι 
αποδείχτηκε, εικόνα ενός «οικου- 
μενισμού». Βέβαια, εάν αυτός ο 
«οικουμενισμός» πραγματώθηκε 
με την αποικιοκρατική πολιτική της, 
τότε κάπου υπάρχει πρόβλημα. 
Αλλά όμως τώρα πλέον η Δύση δεν 
μπορεί να σφυρίζει αδιάφορα. Γιατί 
γνωρίζει ότι έχει τεράστιες ευθύνες 
και πλέον δεν μπορεί να κρυφτεί. 
Γιατί οι παρεμβατικές της πολιτικές 
στις μουσουλμανικές χώρες ήταν 
σχεδόν βέβαιο ότι κάποια στιγμή 
θα προκαλούσαν την εξτρεμιστι- 
κή αντίδραση ενός κομματιού του 
ισλαμικού κόσμου. 

Οι φονταμενταλισμοί των ανατολι¬ 
κών χωρών έχουν τις ρίζες τους σε 
θρησκευτικά φαντασιακά. Όμως, 
οι θρησκευτικοί φονταμενταλισμοί 
συγκρότησαν στο κοινωνικοιστορικό 
πεδίο μία μορφή «καθυστερημέ¬ 
νου» αλλά επιθετικού εθνικισμού 
ως απάντηση στην αποικιοκρατική 
πολιτική της Δύσης. 

Εδώ θα μπορούσαμε να κάνουμε 
μία νύξη ότι πλέον οι ενέργειες 
των τζιχαντιστών ίσως δεν απευ¬ 
θύνονται στην Ανατολή αλλά στη 
Δύση. Δηλαδή, στο εσωτερικό του 
δυτικού κόσμου ως ένα νέο πα¬ 
ράδειγμα σύγκρουσης. Εφόσον 


το δυτικό παράδειγμα βρίσκεται 
σε φαντασιακή και σημασιολογική 
αποσύνθεση, χωρίς κανέναν ενο- 
ποιητικό ή «δημιουργικό» μύθο, 
τότε η πρόταση του Ισλάμ μπορεί 
να βρει πρόσφορο έδαφος. Ίσως, 
όπως ισχυρίζονται κάποιοι, επειδή 
ο φονταμενταλισμός αποτέλεσε 
βασικό συστατικό της Δύσης. 
Μπορεί αυτό να δικαιολογήσει τη 
σφαγή, η οποία βέβαια δεν είναι 
η πρώτη; Σίγουρα όχι. Κανείς δεν 
θέλει να ρίξει μόνο τις ευθύνες στον 
δυτικό επεκτατισμό. Σίγουρα ο φα¬ 
νατισμός και η επιθετικότητα μίας 
μεγάλης τάσης του «εξτρεμιστικού 
Ισλάμ» έχει δημιουργήσει καινούρι¬ 
ες πραγματικότητες. Και το Ισλάμ 
ως θρησκεία και κατεπέκτασιν ως 
ένα ολιστικό δόγμα (το οποίο δεν 
είναι διαχωρισμένο από την πολιτι¬ 
κή), σίγουρα απέχει πολύ από την 
έννοια της ελευθερίας, μιας και η 
θρησκεία αποτελεί βασική πηγή 
ετερονομίας. 

Μετά την ενέργεια αυτή, όπως ήταν 
αναμενόμενο, δόθηκε το απαραίτη¬ 
το «δικαιολογητικό» για την ένταση 
της καταστολής και την στρατικοποί- 
ηση του εσωτερικού των κοινωνι¬ 
ών. Αναζήτηση ενός νέου εχθρού 
που θα λειτουργήσει ενοποιητικά 
για τον δυτικό κόσμο; Δύσκολο 
να απαντήσει κάποιος με ευκολία 
γιατί είναι νωρίς ακόμη. Αλλά και 
για έναν επιπλέον λόγο. Ότι ένας 
ολικός πόλεμος επιβάλει την ύπαρ¬ 


ξη αφετηριακών σημασιολογικών 
και ιδεολογικών συγκροτήσεων. Κι 
είναι σίγουρο ότι η αποσάρθρωση 
των σημασιών σήμερα δεν μπορεί 
να το δημιουργήσει. 

Είμαστε όλοι Σαρλί, λοιπόν; Δύ¬ 
σκολο, ίσως και υποκριτικό, γιατί 
δεν υπάρχουν οι προϋποθέσεις 
για την υπεράσπισή του. Κι αυτό 
όχι γιατί ασκήθηκαν συγκεκριμένες 
αριστερές ή αναρχικές κριτικές στη 
δράση του Σαρλί, αλλά γιατί δεν 
υπάρχει πλέον το σημασιολογικό 
υπόβαθρο να υπερασπίσει τις έν¬ 
νοιες στο κοινωνικοιστορικό πεδίο. 
Γι αυτό και ο επαναπροσδιορισμός 
των εννοιών σήμερα, η κομβικότερη 
μάχη των καιρών μας, πρέπει να 
γίνει από τα κάτω κι όχι από την 
κυριαρχία. 

Σίγουρα δεν υπάρχουν εύκολες 
λύσεις. Με τα γεγονότα να τρέχουν 
σαν αστραπή, δεν θα αποφεύγαμε 
την κοινοτυπία εάν λέγαμε ότι έχου¬ 
με τη συνταγή για την αποτροπή 
των συγκρούσεων. Αυτό όμως που 
μπορούμε να υπερασπιστούμε εί¬ 
ναι το διακύβευμα της ελευθερίας, 
και τις αιχμές που αυτή δημιουργεί, 
σε κάθε της ανθρώπινης δραστη¬ 
ριότητας. Ενάντια σε κάθε μορφή 
παρέμβασης και ολοκληρωτισμού, 
είτε είναι από τη Δύση είτε προέρ¬ 
χεται από την Ανατολή. 
Χρειάζεται πλέον ωριμότητα και 
επαγρύπνηση γιατί η ρευστότητα 
της εποχής μας μπορεί να δημι¬ 
ουργήσει τόσο νέα τερατουργήματα 
όσο και δημιουργικές ελευθερίες. 
Η σφαγή στο Παρίσι θα πρέπει 
να αφυπνίσει το σύνολο της κοι¬ 
νωνίας ώστε να υπερασπιστεί με 
κάθε τρόπο εκείνες τις κοινωνικές 
θεσμίσεις που αποτέλεσαν το προ- 
ωθητικό άρμα για την ελευθερία 
και την αυτονομία του ανθρώπου. 
Και οι τελευταίες θα πρέπει να 
είναι αδιαπραγμάτευτες από κάθε 
μορφή εξουσίας, κοσμική ή θρη¬ 
σκευτική. 

Νίκος Κατσιαούνης 

Δεν είμαστε ΟιατΙϊε ΗβΙιτΙο: 

ένα$ ανακυκήούμενοβ βρώμικος πόλεμο3 


Τ ώρα, περισσότερο από ποτέ 
συνειδητοποιούμε σε ποιο 
εύρος μας μιλάει μια γλώσσα 
μέτρια και κανονικοποιημέ- 
νη, η οποία τίθεται υπεράνω μας 
και μιλάει μέσα μας, εναντίον μας, 
συνθλίβοντάς μας και καθιστώντας 
μας ανίκανους. Θα θέλαμε τόσο 
πολύ να επικαλεστούμε τη μνήμη 
μιας κοινοτοπίας για τους τόσους πολ¬ 
λούς ανθρώπους που μπουκώνουν 
τα μέσα κοινωνικής δικτύωσης με 
συλλυπητήρια μηνύματα, έτοιμοι να 
ενταχτούν στον νέο πόλεμο των πολι¬ 
τισμών εναντίον του Ισλάμ (στη δεξιά 
πτέρυγα) ή στην εξίσου ανυπόφορη 
επιστήμη της ελευθερίας του λόγου 
(στην αριστερή πτέρυγα): δεν υπάρ¬ 
χει ελευθερία αποκομμένη από μια 
πραγματική δύναμη μετασχηματισμού 
της υπάρχουσας πραγματικότητας 
- τα υπόλοιπα είναι λόγια του αέρα. 
Σε αυτές τις στιγμές, οι περισσότεροι 
από εμάς νιώθουν την έλλειψη μιας 
Ψ υ ΧΡΠς> αποστασιοποιημένης και 
ουσιαστικής σκέψης. 

Το πιο ανυπόφορο πράγμα είναι ότι 
θα γίνουμε μάρτυρες διαδηλώσεων 
και δημόσιων ανακοινώσεων όπου οι 
ιππότες της φιλελεύθερης και καυστι¬ 
κής ειρωνείας θα παρελαύνουν δίπλα 
δίπλα με τους Λεπενιστές και τους 
υποστηρικτές της οΝο Αριστερός του 
Ολάντ. Κακοί συνοδοιπόροι. Ενώ η 
Δεξιά αναβιώνει χαμένες και φαντα¬ 
στικές ταυτότητες, και η Αριστερά 
επιδεικνύεται με τον μεταμοντέρνο 
κυνισμό της απόστασης και της ει¬ 
ρωνείας της απεμπλοκής, η οποία 
στο τέλος της ημέρας είναι και πολύ 
λειτουργική (όπως θα δούμε τις ερ¬ 
χόμενες ημέρες) για την ενίσχυση 
της φιλελεύθερης και καπιταλιστικής 
τάξης πραγμάτων. Η πρώτη δουλεύει 
για τη δημιουργία ενός φανταστικού 
εχθρού, η δεύτερη για μια ηθική της 
μη-δεσμευτικότητας και μια ουσιώδη 
συμμόρφωση με το ύστερο καπι¬ 
ταλιστικό μοντέλο της ελευθερίας- 
εντός της-κατανάλωσης (ειδικά της 
«πολιτιστικής», ςα να δ8Πδ άιτθ (Στμ. 
αυτονόητο). 

Για να αποφύγουμε οποιαδήποτε 


παρεξήγηση, και για να αποπειρα¬ 
θούμε να αναλάβουμε μια δύσκολη 
και ενοχλητική αφήγηση, λέμε: είμαστε 
εξαγριωμένοι με αυτό που έγινε! Εί¬ 
μαστε έτη φωτός μακριά από τέτοιες 
πράξεις! Δεν τις κρίνουμε για να αντι¬ 
προσωπεύσουμε ή για να είμαστε 
χρήσιμοι με τον οποιοδήποτε τρόπο 
με τους σκοπούς και τα συμφέροντα 
των πληθυσμών που πλήρωσαν 
και συνεχίζουν να πληρώνουν για 
τα αποτελέσματα των παρανοϊκών 
ιμπεριαλιστικών πολιτικών. Με το που 
απορρίψουμε και δούμε προσεχτικά 
αυτή την πλευρά - συνειδητοποιούμε 
το πόσο εξευτελιστικό και σουρεαλι¬ 
στικό είναι να πρέπει να γράψουμε 
αυτή την παρένθεση; 

Αντί να πρέπει να πάρουμε μια 8 
ρποίϊ στάση στήριξης του Δυτικού 
Πολιτισμού (εκτός του γεγονότος του 
ότι καλούμαστε να τεθούμε στην πυρά 
που αποτελεί ήδη μια επιβεβαίωση 
της Δυτικής αφήγησης στην οποία η 
ισλαμοφοβική «ελευθεριακή» σάτιρα 
είναι ένα ενσωματωμένο κομμάτι της 
ομογενοποίησης) εμείς θα συνεχίσου- 
με να στοχαζόμαστε... 

Τα τελευταία 20-25 χρόνια, η Ευρω- 
ατλαντική Δύση διεξήγαγε πανθρη- 
σκευτικούς και πανεθνικούς πολέμους 
και συγκρούσεις ή τις ενεργοποίησε 
με τις παρίες της, με σκοπό να κρα¬ 
τήσει τη γεωστρατηγική κυριαρχία 
σε περιοχές που στο μεγαλύτερο 
μέρος τους συνέβαινε να είναι το σπίτι 
πλειοψηφικών πληθυσμών ισλαμικής 
πίστης. Δεν είναι ζήτημα να δικαιωθεί 
μια σφαγή που βγάζει νόημα μόνο 
σε αυτούς που την έκαναν και σε 
αυτούς που θέλουν να αναβιώσουν 
νέες συγκρούσεις πολιτισμών. Πα¬ 
ρόλα αυτά, το γεγονός παραμένει 
ότι είναι αναπόφευκτο και επιτακτικό 
να ρωτήσουμε τους εαυτούς μας 
πόσους νεκρούς παρήγαγαν αυτά 
τα 30 χρόνια της Ευρω-αμερικανικής 
παρέμβασης στη Μέση Ανατολή. 
Παρεμβάσεις που ενορχηστρώθηκαν 
κατ’ επιθυμία, χρησιμοποιώντας και 
ενισχύοντας, ή αντίθετα, τιμωρώντας 
και πολεμώντας έναν πολιτικό και 
στρατευμένο ισλαμισμό που, με τη 


σειρά του, ποτέ δεν σταμάτησε να 
μεταλλάσσεται, να επανέρχεται και να 
ανασυνθέτει τον εαυτό του ανάλογα 
με τις συμμαχίες και τα συμφέροντα 
που διακυβεύονταν. 

Οι μυστικές υπηρεσίες και τα γενικά 
επιτελεία των ΗΠΑ, Μεγ. Βρετανίας, 
Γαλλίας, Γερμανίας και Ιταλίας ποτέ 
δεν σταμάτησαν να παίζουν ανεύθυνα 
με μαριονέτες που με τη σειρά τους 
εδώ και κάποιο καιρό άρχισαν να 
αντεκμεταλλεύονται τους χορηγούς 
τους και τους άνισους υποστηρικτές 
τους. Ας αναλογιστούμε τι έγινε στη 
Αιβύη, στο Μάλι, στη Συρία και τώρα 
προ πυλών του Κομπανί με το Ισλαμι- 
κό Κράτος, τον υποκινητή αυτής της 
ηλίθιας και άσκοπης σφαγής. Σήμερα, 
μέρος αυτού του βρώμικου και συ- 
γκεκαλυμμένου πολέμου επέστρεψε 
στα σπίτια μας, με συμφέροντα. Και 
ενώ συμβαίνει ολοένα συχνότερα, 
δεν παίρνει τις ξεκάθαρες και νομιμο¬ 
ποιημένες μορφές του παρωχημένου 
κόσμου, αλλά την παραληρηματική 
και θανατηφόρα φυσιογνωμία ενός 
κόσμου στα πρόθυρα της συστη- 
μικής κατάρρευσης. Τα σκατά που 
εξαγάγαμε αλλού μας πληρώνουν με 
το ίδιο νόμισμα. Παραδόξως, το ουϊ 
όοπο αυτής της πράξης συμπίπτει 
με τα συμφέροντα των απολογητών 
των πολιτιστικών πολέμων - όχι μόνο 
τους ακολουθητές των Σαλβίνι, Αεπέν 
και του νέου Χαλιφάτου, αλλά και των 
ΗΠΑ. Οι ΗΠΑ γελάνε από μακριά, και 
τώρα θα έχουν την ευκαιρία να απο¬ 
λαύσουν τον ελιγμό της εναπόθεσης 
του κόστους στην Ευρώπη όχι μόνο 
όσον αφορά την οικονομική κρίση, 
αλλά και τα άρρωστα επακόλουθα 
εκείνου του «πολέμου στην τρομο¬ 
κρατία», του οποίου είναι οι κύριοι 
εκφραστές. 

Τελευταία, θα θέλαμε να αφιερώσουμε 
μερικές λέξεις ακόμα για να σατιρί- 
σουμε την τόσο ξακουστή ελευθερία 
του λόγου. Από το 2001 και έπειτα, 
το ΟΙίβγΙϊθ Ηθόάο έχει φτιάξει την 
οικονομική του βάση σε μια ισλαμοφο¬ 
βική νεύρωση που βασίστηκε πάνω 
σε μουσάτους άντρες, καλυμμένες 
γυναίκες και φανταστικούς εχθρούς. 
Αντιλαμβανόμαστε τον πυρήνα της 







Ναι! Εμεί$ είμαστε Σαρλί 


σάτιρας ως κάτι ενοχλητικό σε αυτούς 
που κυβερνάνε. Το να εκφράζεσαι 
ειρωνικά με τη χρήση των καρτούν 
δεν συνεπάγεται την απαλλαγή από 
την υπαγωγή σου σε μία αξιολογική 
κρίση. Το να στοχοποιείς μειονοτι¬ 
κές ομάδες που γίνονται αντικείμενο 
διακρίσεων με βάση συγκεκριμένες 
ιστορικές ευθύνες δεν είναι το ίδιο 
πράγμα με το να εξευτελίζεις την 
θρησκευτική και πολιτιστική εξουσία 
που είναι ηγεμονική στη χώρα σου. 
Στη Γαλλία, το αποκαλούμενο θέμα 
«του εσωτερικού εχθρού», σήμερα 
πανταχού παρών σε όλη την Ευρώπη, 
σχηματίζεται γύρω και πάνω στην 
αποικιακή αφαίρεση. Ως εκ τούτου, 
δεν υπάρχει μια αφηρημένη ελευ¬ 
θερία που μπορεί κάποιος να ανα¬ 
φερθεί, και το ΟΙίθγΙϊθ Ηθόάο, από 
μια βλάσφημη εφημερίδα, έχει γίνει 
ένα περιοδικό που είναι τρομακτικό 
ακόμα και για κάποιους από τους 
πρώην αρθρογράφους του. Για να 
καταλήξουμε, παρόλη τη συμπάθεια 
που μπορούμε να νιώθουμε για τα 
θύματα, ηουδ ιίθ δοηηηηθδ ραδ 0 Ιτ3γΙϊθ 
Η θόάο, ένα περιοδικό που κατέληξε 
πολύ άσχημα. 

Η απόλυτη απόδειξη αυτής της ασυμ¬ 
φωνίας της υπάρχουσας πραγματι¬ 
κότητας μας δίνεται με την ευκολία 
που η συνεκδοχή επενεργεί για τον 
δράστη μιας εγκληματικής πράξης και 
της κοινωνικής του ομάδας. Εξαιτίας 
αυτής, όταν ένας Μουσουλμάνος πυ¬ 
ροβολεί είναι υπεύθυνο όλο το Ισλάμ, 
όταν ένας νέγρος διαπράττει ληστεία η 
εθνικότητά του είναι συλλήβδην ένοχη 
(όπως μας δείχνουν οι αριθμοί των 
φόνων νεαρών μαύρων στις ΗΠΑ από 
τους αστυνομικούς). Από την άλλη, 
όταν ένας καθολικός ιντεγκραλιστής 
σκοτώνει δεκάδες στο όνομα της 
Ιουδαιοχριστιανικής Ευρώπης (όπως 
συνέβη στη Νορβηγία στην Ουτόγια), 
το επεισόδιο αποπολιτικοποιείται αυ¬ 
τόματα και σχετίζεται με το βασίλειο 
της ψυχιατρικής. 

Ο γενικός χαμός στον οποίο ζούμε δεν 
μπορεί παρά να παράγει τέρατα (και 
από τις δύο πλευρές) - αυτό είναι κάτι 
που πρέπει να το γνωρίζουμε. Η μόνη 
δυνατή, μη αφομοιώσιμη απάντηση 
είναι να κοιταχτούμε μεταξύ μας και να 
χτίσουμε σχέσεις μιας δύναμης ικανής 
να επιβάλει το έδαφος του λόγου μας 
χωρίς να τραβηχτεί στο έδαφος ενός 
άλλου υπονομευτικού. Αρνούμαστε 
το κάλεσμα για συστράτευση, ακόμα 
και με το κόστος του να είμαστε μη 
αρεστοί σήμερα, για να αποφύγουμε 
να παράξουμε περαιτέρω καταστρο¬ 
φές στο αύριο. 

1ηΐθ3ΐι1.θΓ9 


Α νατρίχιασαν άραγε όλοι από το 
στυγερό έγκλημα του Παρισιού; 
Κάποιοι δεν μπορούσαν να μην ανα- 
τριχιάσουν. Κάποιοι όφειλαν να ανατρι- 
χιάσουν. Και κάποιοι έπρεπε να φανούν 
σαν να ανατρίχιασαν. 

«Είμαστε όλοι Σαρλί» ήταν το σύνθη¬ 
μα της πορείας του 1,5 εκατομμυρίου 
και το σύνθημα που κυριάρχησε στην 
παγκόσμια επικαιρότητα τις πρώτες 
μέρες του 2015. «Είμαστε όλοι Σαρλί» 
είπαν χιλιάδες ανώνυμοι και μία χούφτα 
ετερόκλητοι επώνυμοι από τη Μέρκελ 
μέχρι τον Τσίπρα. Σε ποιους αναφέ- 
ρεται λοιπόν αυτό το «είμαστε»; Και τι 
σημαίνει Σαρλί Εμπντό; 

Η απάντηση στο δεύτερο ερώτημα θα 
διαφωτίσει και το πρώτο. Τι σημαίνει 
Σαρλί Εμπντό; Σημαίνει τον εικονο¬ 
κλάστη διάδοχο του Η3Γ3 Κϊιί, σημαί¬ 
νει έναν έντυπο ελευθεριακό τόπο με 
ακονισμένο χιούμορ απέναντι σε κάθε 
αυθεντία, και βιτριολικό λόγο απέναντι 
στις κατεστημένες εξουσίες. Σημαίνει 
μία διαφωτιστική αιχμή πένας απέναντι 
στον σκοταδισμό, σημαίνει τη γλώσσα 
έξω, σημαίνει την απείθεια, σημαίνει το 
παιδί που δείχνει ότι ο βασιλιάς είναι 
γυμνός και τον Διογένη που σπρώχνει 
τον Αλέξανδρο για να χαρεί τον ήλιο. 
Σημαίνει παρρησία, θράσος, ελευθερία 
γνώμης και τη δύναμη του λόγου. Ση¬ 
μαίνει ένα περιοδικό που είχε εξώφυλλα 
που θα σκανδάλιζαν κάθε κληρικό ή 
πιστό, την Αγία Τριάδα σε τρίο και τον 
Αλλάχ να χαμουρεύεται με τον Μωάμεθ. 
Σημαίνει τον διαφωτισμό απέναντι στο 
δόγμα. 

Αυτά σημαίνει το Σαρλί Εμπντό. Αυτά 
χτυπήθηκαν από τις σφαίρες των ισλα- 
μιστών. Όχι των Αράβων ή των Μεσα- 
νατολιτών ή των Περσών ή των Ασια- 
τών. Των Ισλαμιστών. Το Ισλάμ είναι 
δόγμα οικουμενικό, ούτε γλώσσα ούτε 
κουλτούρα ενός λαού, είναι θρησκεία, 
είναι επιλογή. Και όπως και οι άλλες 
θρησκείες, είναι εξ ορισμού ενάντια σε 
κάθε έννοια ελευθερίας, μουσουλμά¬ 
νος σημαίνει υποταγμένος στον Θεό, 
όπως ο μεσαιωνικός ή αμερικάνικος 
χριστιανικός φονταμενταλισμός. Το 
Ισλάμ είναι εξ ορισμού σκοταδιστικό, 
όπως κάθε μεταφυσικό δόγμα. Δεν 
είναι «στοιχείο μιας άλλης κουλτούρας», 


«γούστο ενός άλλου πολιτισμού». Είναι 
ένας οδοστρωτήρας ομογενοποίησης 
που ισοπέδωσε μυριάδες κουλτού¬ 
ρες, γλώσσες και πολιτισμούς όταν 
επεκτάθηκε κατακτητικά στον μισό 
γνωστό κόσμο, λίγα χρόνια μετά την 
επινόησή του από τον Μωάμεθ. Όπως 
υπήρξε και ο Χριστιανισμός, μέχρι ο 
διαφωτισμός να διαλύσει τη μηχανή του 
οδοστρωτήρα. Στις χώρες του Ισλάμ, 
διαφωτισμός δεν πρόλαβε να έρθει, 
ήρθε η αποικιοκρατία. Στράφηκαν άραγε 
οι αποικιοκράτες ενάντια στους θεσμούς 
του Ισλάμ; Όχι, μόνο ενάντια στους 
εξεγερμένους λαούς. Δεν μπορούμε 
να ξεχνάμε πως κάθε θρησκεία είναι 
θεμέλιο της ετερονομίας. Το ίδιο δόγ¬ 
μα που δικαίωσε (όπως και οι λοιπές 
μονοθεϊστικές θρησκείες) τη δουλεία 
επί αιώνες και την υποδούλωση των 
γυναικών, το ίδιο δόγμα εμψύχωσε την 
σφαγή στο Παρίσι. 

Δεν είδαμε λοιπόν κάποια απελευθε¬ 
ρωτική ένοπλη οργάνωση απέναντι 
στους κατοχικούς καταπιεστές, δεν 
είδαμε κάποια πολιτική δολοφονία κά¬ 
ποιου πολιτικού, είδαμε ένα στοχευμένο 
χτύπημα απέναντι στην ελευθερία του 
λόγου, στην ελευθερία της σκέψης. 
Το ίδιο δράμα που έστειλε κάποτε τον 
Τζορντάνο Μπρούνο στην πυρά, όταν 
αυτός έφτυσε τον εσταυρωμένο, είδαμε, 
με μοντέρνο ένδυμα. 

ΓΓ αυτό δεν είναι Σαρλί οι κυβερνώντες 
και οι ελίτ. Αυτοί δεν χτυπήθηκαν από 
τους τζιχαντιστές, αυτοί συνεργάζονται 
με τους ιμάμηδες και τους εμίρηδες, τα 
αφεντικά δηλαδή των «εξεγερμένων 
ισλαμιστών». Τα πολιτικά αφεντικά της 
Ευρώπης κάνουν δουλειές με τις ισλα- 
μικές ελίτ, τζιχαντιστικές και κρατικές, 
το 1313 και τους Σαουδάραβες. Δεν 
ανησυχούν πλέον οι άρχοντες για τους 
ασσασσίνους. Οι ασσασσίνοι χτυπάνε 
τον κοινό εχθρό, την ελεύθερη γνώμη. 
Ο Ζαν-Μαρί Λεπέν ήταν τουλάχιστον 
ειλικρινής. Αυτός δεν είναι Σαρλί. Ούτε 
οι συνδαιτυμόνες του, κι ας βγαίνουν με 
κλοιό μπάτσων στους δρόμους. Πρέπει 
να φανούν ότι είναι Σαρλί, για να μην 
γίνει ορατό το τεράστιο χάσμα που τους 
χωρίζει από εμάς, που ερωτευτήκαμε 
τον Βολίνσκι μαζί με τον Μάη του ’68. 

Αλ. Σχισμένος 








42 





? 


Να κΑείσουμε 
μάτι στα επόμενα 
20 χμόνια; 


Γιώργος Κτενάς 


; ^ II ερμηνεία της σχέσης του ανθρώπου και των δραστηριοτήτων του με 
9 I I το περιβάλλον που τον φιλοξενεί, έφερε στην επικαιρότητα ήδη από 
τις αρχές του 20ου αιώνα τη γεωπολιτική. Σαν επιστήμη αποτελεί σταθερό 
σύμμαχο για εκείνους που ελέγχουν με στρατηγικό τρόπο την οικονομική, 
στρατιωτική κ.λπ. ισχύ ενός τόπου και, φυσικά, είναι ένα πολύ χρήσιμο 
εργαλείο για να κάνει κάποιος πολιτική. Να σημειώσουμε ότι πολιτική, με 
τη μεγάλη έννοια του όρου, δεν είναι αυτό που βλέπουμε στα παράθυρα 
της τηλεδημοκρατίας. Αυτή η οπισθοδρομική προσέγγιση αποτελεί τον 
ορισμό της μικροπολιτικής και δεν έχει σχέση με πράξεις και ενέργειες που 
κλείνουν το μάτι στα επόμενα 20-30 χρόνια. Αυτό είναι πολιτική. Καθαρά 
με αυτή την έννοια και, ίσως, με μία δόση υπερβολής, πολιτική στις μέρες 
μας κάνουν οι πολυεθνικές, οι τράπεζες κ.λπ. Εκείνοι, δηλαδή, που μετρούν 
με χειρουργική ακρίβεια κάθε τους κίνηση και, πριν πάρουν χαμπάρι οι 
φωστήρες των κάθε λογής κομματικών επιτελείων, σε παγκόσμια κλίμακα, 
έχουν δεσμεύσει για δεκαετίες τις ζωές μας. 

Πάνω σε αυτό το μοτίβο κινείται και ο αθλητισμός, που λογίζεται ως μία 
ξεχωριστή οικονομική οντότητα σε παγκόσμιο επίπεδο. Με το ποδόσφαιρο 
να κρατάει τη μερίδα του λέοντος αλλά, φυσικά, να μην είναι μόνο αυτό. Κι 
ας πάρουμε το παράδειγμα του τελευταίου Μουντιάλ, αλλά και των Ολυ¬ 
μπιακών Αγώνων του 2016: Θεωρεί κανείς πως είναι τυχαία η διεξαγωγή 
αμφότερων των διοργανώσεων στη Βραζιλία; Μία χώρα με πληθυσμό 180 
εκ. ανθρώπων, που ουσιαστικά “κρατάει” μαζί της σε αυτά τα δύο κορυ¬ 
φαία αθλητικά γεγονότα και τις υπόλοιπες της Λατινικής Αμερικής. Με την 
κοινωνία τής Βραζιλίας να μην έχει κανένα όφελος, όπως έχουμε αναλύσει 
σε προηγούμενο σχόλιο, αλλά να καλείται να πληρώσει επί σειρά ετών τα 
σπασμένα των πολυεθνικών. 

Κι εδώ να δούμε πού θα γίνουν τα δύο επόμενα, αντίστοιχου βεληνεκούς, 
αθλητικά γεγονότα: Στη Ρωσία το Μουντιάλ τού 2018 και στην Ιαπωνία οι 
Ολυμπιακοί Αγώνες του 2020. Δύο τεράστιες αγορές, που μπλέκουν άμε¬ 
σα το αθλητικό με το οικονομικό και το πολιτικό. Σε αυτήν την πλαισιακή 
προσέγγιση είναι απόλυτα χρήσιμη και άμεσα αξιοποιήσιμη η επιστήμη 
τής γεωπολιτικής για τη ΦΙΦΑ, τη Διεθνή Ολυμπιακή Επιτροπή κ.λπ. Με τα 
κυρίαρχα ιτίθάια να αναλαμβάνουν τον ρόλο της κολυμβήθρας του Σιλωάμ, 
προκειμένου να δημιουργηθεί η εντύπωση της τυχαίας επιλογής ή της 
απολιτικής προσέγγισης, του τύπου «επιτέλους να δούμε ένα Μουντιάλ 
στην ποδοσφαιρομάνα Βραζιλία». 

Μέσω του αθλητισμού και δη του ποδοσφαίρου, συσσωρεύονται τεράστια 
κέρδη, που συνδέονται άμεσα με τις πολιτικές εξελίξεις της γεωπολιτικής 
πραγματικότητας. Κι αυτό αποδεικνύει ότι (και) ο αθλητισμός έχει μπει στις 
τσέπες των μαύρων κοστουμιών των ροΐάοη όογδ. Για αυτό, οφείλουμε να 
κατανοήσουμε και να αναδείξουμε αυτό το τεράστιο πρόβλημα, στη σφαίρα 
του κοινωνικού, άρα και του πολιτικού. Του αισθητικού. Και να δημιουρ¬ 
γήσουμε τις προϋποθέσεις για έναν διαφορετικού τύπου αθλητισμό, ως 
προέκταση μίας διαφορετικού τύπου κοινωνίας. Και όχι σαν ένα ξεχωριστό 
κομμάτι κάποιας ετερότητάς της. 


Η διαχείριση των απορριμμά¬ 
των επικεντρώνεται σήμερα 
σε μια ανεξέλεγκτη διάθεση 
αποβλήτων σε χωματερές και ΧΥΤΑ 
-που λειτουργούν ουσιαστικά σα 
χωματερές- στην επιμόλυνση αστι¬ 
κών απορριμμάτων από βιομηχα¬ 
νικά απόβλητα και στη συνειδητή 
διατήρηση των απορριμμάτων σε 
σύμμεικτη μορφή, τα οποία με τη 
σειρά τους οδηγούνται σε συγκε¬ 
ντρωτικές και υπερδιαστασιολο- 
γημένες σύνθετες εγκαταστάσεις 
επεξεργασίας. Οι συνέπειες είναι 
πολλαπλές και καταστροφικές: η 
χωρίς έλεγχο διάχυση επικίνδυ¬ 
νων αποβλήτων, οι επιπτώσεις 
της καύσης (αέρια, τοξική τέφρα 
κ.λπ.), η ρύπανση του υδροφόρου 
ορίζοντα, οι τεράστιοι χώροι ταφής, 
η μηδαμινή κομποστοποίηση και η 
ανεπαρκής ανάκτηση υλικών. Στο 
πλαίσιο αυτό προστίθενται και οι 
συνεχείς προσπάθειες για ιδιωτι¬ 
κοποιήσεις σε όλη τη κλίμακα της 
διαχείρισης, γεγονός που συνδέεται 
με τη δημοπράτηση τεσσάρων νέων 
εργοστασίων στην Αττική, δύο στη 
Φυλή, ενός στο Γραμματικό και ενός 
στην Κερατέα. 

Αυτό που αντιμετωπίζουμε, εντοπί¬ 
ζεται στην εμπορευματοποίηση σε 
ό,τι μέχρι τώρα θεωρούνταν κοινό 
και στη συνεπακόλουθη υποβάθ- 
μιση φυσικών πόρων, μέχρι και 
την καταστροφή του εδάφους, του 
αέρα, του νερού. Στον πυρήνα της 
υφιστάμενης διαχείρισης βρίσκεται 
η λογική πως όλα κινούνται γύρω 
από την οικονομία επιβάλλοντας 
έναν αντίστοιχο πολιτισμό της οι¬ 
κονομίας της αγοράς με θεμέλιο 
την αέναη μεγέθυνση και σπατάλη 
του συνόλου του φυσικού πλούτου, 
κάτι από το οποίο το κράτος στη 
σημερινή του μορφή είναι απολύτως 
εξαρτημένο. Έχοντας ήδη μετα¬ 
τρέψει, εδώ και δεκαετίες, καθετί 
δημοσιοκρατικό σε δημόσια οικονο¬ 
μική επιχείρηση, η κρατική εξουσία 
προσπαθεί να παραδώσει σήμερα 
σε επιχειρηματικά και εργολαβικά 
λόμπι τη διαχείριση των παραπά¬ 
νω επιχειρήσεων -εν προκειμένω 
των απορριμμάτων- πουλώντας 
τους χρήστες, δηλαδή εμάς, στο 
ιδιωτικό κεφάλαιο, κραυγάζοντας 
ταυτόχρονα πως θα δώσει γη και 
ύδωρ, ενέργεια και σκουπίδια στην 


! 

Τα κοινά απορρίμματα 
και η κοινωνική διαχείριση 



Αποστολής Στασινόπουλος 


καταστροφική ανάπτυξη και τις κε¬ 
φαλαιουχικές επενδύσεις. Γινόμαστε 
διαρκώς μάρτυρες, μέσα από ένα 
πλήθος γεγονότων, της συντριπτι¬ 
κής υπεροχής της κερδοσκοπίας 
που αδηφάγα επιχειρεί να ιδιωτικο¬ 
ποιήσει το σύνολο των κοινών υπό 
το γυμνό πέπλο της ανάπτυξης. Η 
λογική των συγκεντρωτικών δομών 
επεξεργασίας, της καταστροφής 
του περιβάλλοντος, της μη ανά¬ 
κτησης υλικών παραμένει, απλά 
επιζητάται να περάσει όπως κάθε 
κοινό αγαθό, μετά τη διαρκή αδυνα¬ 
μία και απογύμνωση του κρατικού 
μοντέλου διαχείρισης, σε ιδιωτικά 
συμφέροντα. 


Αυτό που δεν πρέπει να μας δια¬ 
φεύγει και πάνω στο οποίο πρέπει 
να σκεφτούμε, είναι η ίδια η ύπαρ¬ 
ξη των απορριμμάτων ως κοινά 
και κοινά παραγόμενα αγαθά τα 
οποία είναι και αδύνατον να συνε- 
χίσουμε να επιτρέπουμε να είναι 
διαχειριζόμενα από διαχωρισμένες 
από την κοινωνία εξουσίες καθώς 
αλλοιώνονται και παραμορφώνο¬ 
νται σε επικίνδυνο βαθμό από της 
δυνάμεις της αγοράς (και του κρά¬ 
τους που εξαρτάται από την αγορά) 
και να διεκδικήσουμε μέσα από το 
συλλογικό πολιτικό πράττειν το 
αναπαλλοτρίωτο των φυσικών κοι¬ 
νών αγαθών. Οι κάθε λογής υλικοί, 


φυσικοί, κοινωνικοί και διανοητικοί 
πόροι, όπως για παράδειγμα τα 
απορρίμματα που συνθέτουν τον 
κοινωνικά παραγόμενο πλούτο, 
δεν καθίστανται κοινά παρά μόνο 
μέσα από την άμεση δράση και 
την αυτοθεσμιστική δραστηριότητα 
της κοινωνίας για τον σχεδιασμό, 
την οργάνωση και τη δημιουργία 
θεσμίσεων, που καθιστούν δυνατή 
την ίση πρόσβαση, το μοίρασμα 
και τη συμμετοχή στην παραγωγή 
του κοινού πλούτου. Μέσα από τον 
αγώνα για την ανάδειξη των απορ¬ 
ριμμάτων ως κοινών, μπορούμε να 
ξεπεράσουμε τη θολή και ψευδή 
διχοτόμηση μεταξύ κρατικού και ^ 

ιδιωτικού, καθώς η οικειοποίηση των 
πόρων, εν προκειμένω των απορριμ¬ 
μάτων, για τη συγκρότηση κοινών 
περνά μέσα από την απόσπασή τους 
από πρότερα δικαιώματα ιδιωτικής 
ή κρατικής ιδιοκτησίας και, κυρίως 
μέσα από τη διακήρυξη του κοινό¬ 
χρηστου, αναπαλλοτρίωτου και μη 
εμπορευματικού χαρακτήρα τους. Η 
κοινωνική συμμετοχή και διαχείριση 
των πόρων ενάντια στην ιδιωτική ή 
κρατική ιδιοκτησία, η μείωση των 
διαστάσεων των υποδομών , η εγ¬ 
γύτητα, η ενεργή πολιτική πράξη για 
τη λήψη των αποφάσεων συνολικά 
γύρω από τη διαχείριση, η λογική 
του αυτοπεριορισμού και της απο- 
μεγέθυνσης σε μια προοπτική να 
πάψουμε να κυριαρχούμε τη φύση 
αλλά να ενταχθούμε στο περιβάλλον 
της, σκιαγραφούν τους όρους για μια 
διαφορετική διαχείριση των απορριμ¬ 
μάτων διαπνεόμενη από ένα ριζικά 
νέο προς το ισχύον φαντασιακό. 

Η εναλλακτική πρόταση για την 
κοινωνική διαχείριση των απορ¬ 
ριμμάτων, που αναδείχθηκε από 
κινηματικές διεργασίες, αποτελεί 
μια πραγματικά ριζοσπαστική θέση, 
συμμετέχοντας στον πυρήνα του δια¬ 
λόγου αυτού, εγκολπώνοντας ακόμα 
και τους προαναφερθέντες όρους. 
Συνοπτικά, η πρόταση εστιάζει στις 
αρχές της αποκέντρωσης, της μικρής 
κλίμακας, της ιεράρχηση της διαχεί¬ 
ρισης και επιζητά τη μέγιστη ανάκτη¬ 
ση υλικών και τη δραστική μείωση 
της ποσότητας των απορριμμάτων. 
Μιλάμε δηλαδή για μια διαχείριση 
αποκεντρωμένη (σε επίπεδο δήμου 
ή διαχειριστικής ενότητας δήμων, με 
μικρής κλίμακας εγκαταστάσεις) και 
ολοκληρωμένη, δηλαδή βασιζόμενη 
στους τρεις άξονες: μείωση-πρόλη- 
ψη, επαναχρησιμοποίηση και ανακύ- 
κλωση-κομποστοποίηση, έτσι ώστε 
μια πολύ μικρή -έως μηδενική- πο¬ 
σότητα αδρανών απορριμμάτων να 
καταλήγει σε χώρο υγειονομικής 
ταφής υπολειμμάτων (ΧΥΤΥ). 

Σε αυτό το σημείο όμως πρέπει να 
σταθούμε σε κάποια ζητήματα που 
αναδύονται από το περιβάλλον μέσα 
στο οποίο οικοδομείται η συγκε¬ 
κριμένη πρόταση αλλά και από τα 
διακυβεύματα που θέτουν τα εκ των 
πραγμάτων όρια και αδιέξοδα της 
αυτοδιοίκησης. Ο θεσμός της τοπι¬ 
κής αυτοδιοίκησης ενσαρκώνει μια 


επέκταση της κρατικής διοίκησης 
σε τοπικό επίπεδο. Οι όροι και οι 
δομές του Καλλικράτη διέλυσαν 
ακόμα και τα τελευταία ψήγματα ή 
υπόνοιες αποκεντρωμένης αυτο¬ 
διοίκησης. Η άμεση εξάρτησή της 
από την κεντρική εξουσία την υπο¬ 
βιβάζει σε έναν θεσμό με επιτελικό 
ρόλο, σε υλοποιητή των κυρίαρχων 
αποφάσεων. Πρόσφατα ακούσαμε 
την προσπάθεια του ΥΠΕΚΑ να 
αφαιρέσει αρμοδιότητες από την 
περιφέρεια για τη διαχείριση των 
απορριμμάτων. Όσοι κατάφεραν 
να εκλάβουν τον δημόσιο χώρο 
ως κοινό έδαφος προς κοινωνική 
αυτοθέσμιση, χωροθετώντας μια 
σφαίρα ανασκευής των όρων της 
κυριαρχίας, σφυρηλάτησαν δεσμούς 
που κατοχύρωναν τον χώρο ως 
ελεύθερο δημόσιο και κοινωνικό. Η 
δυνατότητα των κοινωνικών κινήσε¬ 
ων να διαπλάθουν σχέσεις κοινοτι¬ 
κής αυτονομίας με πολιτική έκφραση 
χωρίς να απευθύνονται στις κρατικές 
δομές, εγγράφεται σε ένα ρεύμα 
συνολικής αμφισβήτησης και συλ¬ 
λογικής δημιουργίας που εξυφαίνει 
νέους όρους συμβίωσης στην πόλη. 
Το πραγματικό επίδικο, που ίσως 
και για πρώτη φορά διατρέχει τον 
δημόσιο διάλογο και ανακύπτει από 
τα αδιέξοδα συμπλέγματα κρατικού- 
ιδιωτικού και τα όρια της αυτοδιοί¬ 
κησης, εντοπίζεται στη συγκρότηση 
αιτημάτων, εκπορευόμενων από την 
κοινωνία, που αναζητούν τρόπους 
εφαρμογής μέσα από την κοινω¬ 
νία. Το ζήτημα της διαχείρισης των 
σκουπιδιών αποτελεί ένα έδαφος 
ανοιχτό και πορώδες και η επιδίωξη 
της συγκρότησης διευρυμένων δη¬ 
μόσιων χώρων μέσα και γύρω από 
τους οποίους θα συναρθρώνονται 
συνεταιριστικά εγχειρήματα κοινωνι¬ 
κής διαχείρισης των απορριμμάτων 
συνιστά ένα απολύτως ουσιαστικό 
και εφικτό διακύβευμα που μπορεί 
να ξεκινήσει από τώρα. 

Η υλοποίηση της πρότασης ή μέρος 
αυτής, συνιστά ήδη μια καθημερινή 
πραγματικότητα, για πολλαπλές 
πρωτοβουλίες σε δήμους και γει¬ 
τονιές, ενώ η διεύρυνσή της περνά 
μέσα από τον επαναπροσδιορισμό 
της έννοιας του δημόσιου και τον 
σχηματισμό τόπων αμεσοδημοκρα- 
τικής διαβούλευσης και πολιτικής 
πράξης. 


Π αρατήρησα με μεγάλη 
χαρά ότι έχετε δημοσι¬ 
εύσει στο περιοδικό σας 
«Σοσιαλισμός ή Βαρβαρότητα» 
μία μετάφραση της επιστολής μου 
σχολιασμένη με κριτικές παρα¬ 
τηρήσεις, με τέτοιον τρόπο ώστε 
να εμπλέκονται οι αναγνώστες 
σας σε μία συζήτηση σχετικά με 
θεμελιώδη ερωτήματα. Αφού εκ- 
φράσατε την επιθυμία να συνε¬ 
χιστεί η συζήτηση, σας στέλνω 
διάφορες παρατηρήσεις πάνω 
στην απάντησή σας. Φυσικά, 
υπάρχουν ακόμη διαφορές στις 
απόψεις μας που θα μπορούσαν 
να εμφανιστούν στη συζήτηση με 
μεγαλύτερη καθαρότητα. Αυτές οι 
διαφορές οφείλονται συνήθως σε 
μία διαφορετική εκτίμηση του ποια 
θεωρεί ο καθένας ως πιο σημα¬ 
ντικά σημεία, η οποία με τη σειρά 
της σχετίζεται με τις πρακτικές 
εμπειρίες μας ή το περιβάλλον 
στο οποίο βρισκόμαστε. Για μένα, 
αυτή ήταν η μελέτη των πολιτικών 
απεργιών στο Βέλγιο (1893), στη 
Ρωσία (1905 και 1917), και στη 
Γερμανία (1918 έως 1919), μία 
μελέτη με την οποία επιχείρησα να 
φτάσω σε μία ξεκάθαρη κατανό¬ 
ηση του θεμελιώδους χαρακτήρα 
αυτών των ενεργειών. Η ομάδα 
σας ζει και εργάζεται μέσα στην 
αναταραχή της εργατικής τάξης 
μίας μεγάλης βιομηχανικής πόλης- 
ως εκ τούτου, η προσοχή σας 
επικεντρώνεται σε ένα πρακτικό 
πρόβλημα: πώς θα μπορούσαν 
οι μέθοδοι της αποτελεσματικής 
πάλης να αναπτυχθούν πέρα από 
τον αναποτελεσματικό αγώνα των 
κομμάτων και μερικών απεργιών 
του σήμερα; 

Φυσικά, δεν ισχυρίζομαι ότι όλες οι 
επαναστατικές πράξεις της εργα¬ 
τικής τάξης θα εκτυλιχθούν σε μία 
ατμόσφαιρα ειρηνικής συζήτησης. 
Αυτό που ισχυρίζομαι είναι ότι το 
αποτέλεσμα του αγώνα, συχνά 
βίαιο, δεν καθορίζεται από τυ¬ 
χαίες περιστάσεις, αλλά από ό,τι 
είναι ζωντανό στις σκέψεις των 
εργαζομένων, ως βάση μιας στέ¬ 
ρεας συνείδησης που αποκτήθηκε 
από την εμπειρία, τη μελέτη, ή 
τις συζητήσεις. Αν το προσωπι¬ 
κό ενός εργοστασίου πρέπει να 
αποφασίσει εάν πρέπει ή όχι να 
κατέβει σε απεργία, η απόφαση 

Πόσον καιρό ακόμα 
η ανθρωπότητα θα κατατρύχεχαι 
από τις ματαιότητες και τις 
ψευδαισθήσεις που ονομάζρυμε 
εμπορεύματα; 






δεν λαμβάνεται με το να χτυπάνε 
τις γροθιές τους στο τραπέζι, αλλά 
-φυσιολογικά- με τις συζητήσεις. 
Θέτετε το πρόβλημα με έναν εντε¬ 
λώς πρακτικό τρόπο: τι θα έκανε το 
κόμμα αν είχε το 45% των μελών 
των συμβουλίων πίσω του και αν 
ανέμενε ένα άλλο κόμμα (νεο-Σταλι- 
νικοί που προσπαθούν να κατακτή¬ 
σουν το καθεστώς) να επιχειρήσει 
κατάκτηση της εξουσίας με τη βία; 


Η απάντησή σας είναι: πρέπει να 
το προκαταλάβουμε κάνοντας αυτό 
που φοβόμαστε ότι θα κάνει. Ποιο 
θα είναι το οριστικό αποτέλεσμα 
μιας τέτοιας πράξης; Κοιτάξτε τι 
συνέβη στη Ρωσία. Εκεί υπήρχε 
ένα κόμμα, με καλές επαναστατικές 
αρχές, επηρεασμένο από τον Μαρ¬ 
ξισμό - και διασφαλισμένο, επίσης, 
από την υποστήριξη των συμβου¬ 
λίων που είχαν ήδη σχηματιστεί 


από τους εργαζομένους - ωστόσο, 
ήταν υποχρεωμένο να καταλάβει 
την εξουσία, και το αποτέλεσμα 
ήταν ολοκληρωτικός Σταλινισμός 
(κι αν λέω «ήταν υποχρεωμένο» 
εννοώ ότι οι συνθήκες δεν ήταν 
αρκετά ώριμες για μία πραγματική 
προλεταριακή επανάσταση. Στον 
δυτικό κόσμο όπου ο καπιταλισμός 
είναι περισσότερο αναπτυγμένος, 
οι συνθήκες σίγουρα είναι πιο ώρι- 11 







μες - αυτό το μέτρο δίνεται από την 
ανάπτυξη της εργατικής πάλης). 
Έτσι, πρέπει κανείς να θέσει το 
ερώτημα: θα μπορούσε ο αγώνας 
του κόμματος που προτείνετε να 
σώσει την προλεταριακή επανά¬ 
σταση; Αντίθετα, μου φαίνεται ότι 
θα ήταν ένα βήμα προς μία νέα 
καταπίεση. 

Βέβαια, θα υπάρχουν πάντα δυσκο¬ 
λίες. Αν η γαλλική, ή η παγκόσμια 
κατάσταση απαιτούσε μία μαζική 
πάλη των εργατών, τα κομμουνι¬ 
στικά κόμματα αμέσως θα προσπα¬ 
θούσαν να μετατρέψουν αυτή τη 
δράση σε μία φιλορωσική επίδειξη 
εντός των ορίων του κόμματος. 
Πρέπει να ηγηθούμε ενός ενεργη¬ 
τικού αγώνα εναντίον αυτών των 
κομμάτων. Αλλά δε μπορούμε να 
τα νικήσουμε ακολουθώντας τις 
μεθόδους τους. Αυτό είναι εφικτό 
μόνο με την άσκηση των δικών μας 
μεθόδων. Η πραγματική μορφή 
δράσης μιας τάξης που αγωνίζεται 
είναι η δύναμη των επιχειρημά¬ 
των, που βασίζεται στη θεμελιώδη 
αρχή της αυτονομίας των αποφά¬ 
σεων! Οι εργαζόμενοι μπορούν να 
αποτρέψουν την καταστολή του 
κομμουνιστικού κόμματος μόνο με 
την ανάπτυξη και την ενδυνάμωση 
της δικής τους ταξικής δύναμης- 
αυτό προϋποθέτει και την ομόφωνη 
βούλησή τους να πάρουν τα μέσα 
παραγωγής υπό τον έλεγχο και τη 
διαχείρισή τους. 

Η κύρια προϋπόθεση για την κατά- 
κτηση της ελευθερίας της εργατικής 
τάξης είναι ότι η αντίληψη της αυτο¬ 
διοίκησης και αυτοδιαχείρισης των 
μέσων παραγωγής είναι ριζωμένη 
στη συνείδηση των μαζών. Αυτό 
συναινεί, σε κάποιο βαθμό με ό,τι 
έγραψε ο ϋβυΓθδ για τη Συντακτική 
Συνέλευση, στη Σοσιαλιστική Ιστο¬ 
ρία της Γαλλικής Επανάστασης: 
«Αυτή η Συνέλευση, εντελώς και¬ 
νούρια, συζητώντας πολιτικά ζη¬ 
τήματα, γνώριζε ότι με το που θα 
συσταθεί έπρεπε να ματαιώσει όλες 
τις μανούβρες του Δικαστηρίου. Για¬ 
τί; Επειδή είχε διάφορες μεγάλες και 
αφηρημένες ιδέες, που ωρίμασαν 
επί μακρό χρονικό διάστημα με σο¬ 
βαρότητα, κάτι που τους έδωσε μία 
σαφή εικόνα της κατάστασης». 
Φυσικά, οι δύο υποθέσεις δεν είναι 


ταυτόσημες. Αντί για τις μεγάλες 
πολιτικές ιδέες της Γαλλικής Επα¬ 
νάστασης, υπάρχει ένα ερώτημα 
σχετικά με τις μεγάλες σοσιαλιστικές 
ιδέες των εργατών, το οποίο είναι: 
η διαχείριση της παραγωγής μέσω 
της οργανωμένης συνεργασίας. 
Αντί για 500 εκπροσώπους εφοδι¬ 
ασμένους με τις αφηρημένες ιδέες 
που απέκτησαν μέσω της μελέτης, 
οι εργάτες θα είναι εκατομμύρια 
και θα οδηγούνται από την πείρα 
μιας ολόκληρης ζωής μέσα στην 
εκμετάλλευσης της παραγωγικής 
εργασίας. Γι αυτό βλέπω τα πράγ¬ 
ματα με τον ακόλουθο τρόπο: 

Το πιο ευγενές και χρήσιμο καθήκον 
ενός επαναστατικού κόμματος είναι 
-μέσω της προπαγάνδας του με 
χιλιάδες μικρά περιοδικά, μπρο¬ 
σούρες κ.λπ - να εμπλουτίσει τις 
γνώσεις των μαζών στη διαδικασία 
απόκτησης μιας συνείδησης πιο 
σαφούς και διευρυμένης. 

Τώρα, μερικά λόγια για τον χαρα¬ 
κτήρα της Ρωσικής Επανάστασης. 
Μεταφράζοντας την αγγλική φράση 
«ιηϊάάΐθ οΙαδδ ΓθνοΙυίϊοη» (επα¬ 
νάσταση της μεσαίας τάξης) σε 
«ΓθνοΙυίϊοη όουτροοίδθ» (επανά¬ 
σταση της μπουρζουαζίας/αστικής 
τάξης), δεν εκφράζεται ακριβώς 
το νόημά της. Όταν στην Αγγλία 
οι λεγόμενες μεσαίες τάξεις κατέ¬ 
λαβαν την εξουσία, αποτελούνταν 
κατά το μεγαλύτερο μέρος από 
μικρούς καπιταλιστές, ή επιχειρη¬ 
ματίες, ιδιοκτήτες των βιομηχανικών 
μέσων παραγωγής. Η πάλη των 
μαζών ήταν αναγκαία για να διώξει 
την αριστοκρατία από την εξουσία. 
Παρόλα αυτά, η ίδια η μάζα δεν 
ήταν ακόμη ικανή να καταλάβει τα 
μέσα παραγωγής. Οι εργαζόμενοι 
θα μπορούσαν να επιτύχουν την 
πνευματική, ηθική και οργανωτι¬ 
κή ικανότητα να το κάνουν αυτό 
μόνο μέσω της ταξικής πάλης σε 
έναν επαρκώς αναπτυγμένο κα¬ 
πιταλισμό. Στη Ρωσία, δεν υπήρχε 
μία αστική τάξη τέτοιας σημασίας. 
Κατά συνέπεια, η εμπροσθοφυλακή 
της επανάστασης γέννησε μία νέα 
«μεσαία τάξη» ως άρχουσα τάξη 
της παραγωγικής εργασίας, που 
διαχειρίζεται τα μέσα παραγωγής, 
και όχι ως ένα σύνολο μεμονωμέ¬ 
νων ιδιοκτητών, όπου ο καθένας 


διαθέτει ένα συγκεκριμένο κομμάτι 
των μέσων παραγωγής, αλλά ως 
συλλογικοί ιδιοκτήτες των μέσων 
παραγωγής στο σύνολό τους. 

Σε γενικές γραμμές, θα μπορούσαμε 
να πούμε: αν οι εργαζόμενες μάζες 
(επειδή είναι στο σύνολό τους προ¬ 
ϊόν προκαπιταλιστικών συνθηκών) 
δεν είναι ακόμη ικανές να πάρουν 
την παραγωγή στα χέρια τους, αυτό 
αναπόφευκτα θα οδηγήσει μία νέα 
ηγετική τάξη να ελέγχει την πα¬ 
ραγωγή. Είναι αυτή η συμφωνία 
που με κάνει να πω ότι η Ρωσική 
Επανάσταση (στον ουσιαστικό και 
μόνιμο χαρακτήρα της) ήταν μία 
αστική επανάσταση. Σίγουρα η μαζι¬ 
κή εξουσία του προλεταριάτου ήταν 
απαραίτητο να καταστρέψει το προ¬ 
ηγούμενο σύστημα (και αυτό ήταν 
ένα μάθημα για τους εργαζομένους 
ολόκληρου του κόσμου). Αλλά μία 
κοινωνική επανάσταση δεν μπορεί 
να λάβει τίποτα περισσότερο από 
αυτό που αντιστοιχεί στον χαρα¬ 
κτήρα των επαναστατικών τάξεων, 
και αν ο μεγαλύτερος δυνατός ρι¬ 
ζοσπαστισμός ήταν αναγκαίος για 
να καμφθούν όλες οι αντιστάσεις, 
σε μεταγενέστερο χρόνο πρέπει να 
μείνει πίσω. 

Αυτός φαίνεται να είναι ο γενικός 
κανόνας όλων των επαναστάσε¬ 
ων μέχρι και σήμερα: έως το 1793 
η Γαλλική Επανάσταση έγινε όλο 
και πιο ριζοσπαστική, έως ότου οι 
αγρότες έγιναν οριστικά οι ελεύθεροι 
κύριοι του εδάφους, κι έως ότου οι 
ξένοι στρατοί απωθήθηκαν. Εκείνη 
τη στιγμή, οι Ιακωβίνοι σφαγιάστη¬ 
καν και ο καπιταλισμός έκανε την 
είσοδό του ως ο νέος κυρίαρχος. 
Όταν κάποιος βλέπει τα πράγματα 
με αυτόν τον τρόπο, η πορεία της 
Ρωσικής Επανάστασης θα είναι η 
ίδια με εκείνες τις προηγούμενες 
επαναστάσεις οι οποίες -όλες- κα- 
τέκτησαν την εξουσία, στην Αγγλία, 
τη Γαλλία, τη Γερμανία. Η Ρωσική 
Επανάσταση δεν ήταν καθόλου μία 
πρόωρη προλεταριακή επανάσταση. 
Η προλεταριακή επανάσταση ανήκει 
στο μέλλον. 

Ελπίζω ότι αυτή η εξήγηση, αν και 
δεν περιέχει νέα επιχειρήματα, να 
βοηθήσει στο να διευκρινιστούν 
αρκετές αποκλίσεις στις απόψεις 
μας. 




ΠΟΛΙΤΙΣΜΟΣ 



Μπορεί το θέατρο 
να “προσιατευθεΓ 
από την πραγματικότητα; 

Μαργαρίτα Σταυροττούλου 



Ο τρόπος με τον οποίον κανείς 
απευθύνεται στο εν δυνάμει 
κοινό μιας παράστασης ή 
και οποιασδήποτε μορφής τέχνης 
έχει κι αυτός τη σημασία του. Τη ση¬ 
μασία εκείνη που του δίνει η χρήση 
των λέξεων, έχοντας ο θεατής, πριν 
ακόμη ανακαλύψει τη συγκεκριμένη 
επίδραση μιας παράστασης στον 
ψυχικό και διανοητικό προσανα¬ 
τολισμό του, κληθεί να τοποθετηθεί 
σε μια δοσμένη, εξωτερική σχέση 
με αυτό που θα εκτυλιχθεί. Ο θε¬ 
ατής, δηλαδή, καλείται να εισέλθει 
στον χώρο της παράστασης έχο¬ 
ντας αφήσει απ’ έξω τη “μνήμη” 
του και όλες τις κοινωνικές ή και 
πολιτικές, εντελώς ανθρώπινες 
σχέσεις που τη συνθέτουν. 

Μια τέτοια προσέγγιση καταρχήν 
υποτιμά τον ρόλο του θεάτρου. 
Σίγουρα, το θέατρο ήταν πάντα 
τρόπος διασκέδασης. Εκεί όμως 
εξαντλείται ο ρόλος του; 

Η γέννηση του θεάτρου, αλλά και 
η ιστορία του, μάλλον το αντίθετο 
δείχνουν. Ήδη η αττική τραγωδία 
τοποθετεί τον θεατή απέναντι της, 
προκειμένου να τον εισαγάγει στις 
μαινόμενες συγκρούσεις του εκτυ¬ 
λισσόμενου δράματος. Η Αντιγόνη 
τίθεται προ ενός διλήμματος, που 
τελικά αναπτύσσει μία φοβερή σύ¬ 
γκρουση αξιακών συστημάτων. 
Στο ξεδίπλωμα του διλήμματος, 
καταλυτικό ρόλο θα διαδραματίσει 
ο χορός, ανώνυμος, συλλογικός 
εκφραστής των κρίσεων και των 
συναισθημάτων του κοινωνικού 
συνόλου, φορέας του κοινού αι¬ 
σθήματος. Ο χορός αποτελεί μια 
γέφυρα, τον κρίσιμο σύνδεσμο 


ανάμεσα στον τραγικό ήρωα και 
στο κοινό, υποβοηθώντας και τους 
δύο να πάρουν μία θέση απέναντι 
στα συμβαίνοντα. Άλλωστε, πάντα 
το θέατρο τελούσε και τελεί -αλλά 
και πρέπει να τελεί- σε διαλεκτική 
σχέση με την κοινωνία και την εκά- 
στοτε εποχή του. 

Σήμερα, με την πολυπλοκότητα των 
κοινωνικών σχέσεων και συσχετι¬ 
σμών, τη συνεχώς μεταβαλλόμενη 
κοινωνία, τις αισθητικές και ιδεολο¬ 
γικές επιλογές που εναλλάσσονται 
στα 300131 ηηθάΪ3 και στα ΙϊίθδίγΙθ 
έντυπα, την επικίνδυνη απο- πολιτι¬ 
κοποίηση του κόσμου, τα φασιστικά 
φαινόμενα που έχουν γίνει μέρος 
της καθημερινότητάς μας και πια 
δε μας εκπλήσσουν, το θέατρο δεν 
μπορεί να αρκείται απλά σε μια τέ¬ 
τοια λειτουργία, να μας κάνει δηλαδή 
να “ξεχνιόμαστε”. Ιδιαίτερα στον 
βαθμό που ο κόσμος του θεάτρου 
ήταν πάντα από τις πιο πληττόμενες 
κοινωνικές ομάδες και με τεράστια 
ποσοστά ανεργίας. Δεν μπορεί η 
πραγματικότητα να προσπερνά το 
θέατρο. Το θέατρο δεν είναι απλά 
ωραίες λέξεις αραδιασμένες στη 
σειρά, ωραίες φωνές, χάρη στην 
κίνηση, έξυπνα τρικ και επιμελώς 
ατημέλητοι τονισμοί. Είναι αυτό, και 
είναι και κάτι πέρα απ’ αυτό. 

Τα παραπάνω δεν σημαίνουν ασφα¬ 
λώς πως πρέπει να ανεβαίνουν 
μόνο πολιτικά έργα και στρατευμέ- 
νες παραστάσεις. Μπορούμε όμως 
να πούμε ότι το ανέβασμα μιας 
παράστασης είναι πράξη “πολιτι¬ 
κή “ -με μια καταχρηστική χρήση 
του όρου- καθώς περιλαμβάνει 
μια συγκεκριμένη επιλογή έργου, 
μια συγκεκριμένη σκηνοθετική ιδέα 





και ένα συγκεκριμένο μήνυμα. Η 
θεατρική διαδικασία διέπεται από 
μια συνειδητότητα, και αυτό είναι 
ιδιαίτερα αναγκαίο σε εποχές κοι¬ 
νωνικά έκρυθμες. Όπως σημείωνε 
ο Μπρεχτ: «Πώς να συγκινήσει η 
τέχνη τους ανθρώπους, όταν δεν 
συγκινείται η ίδια από τη μοίρα 
τους;» 

Ο ρόλος του θεάτρου πρέπει να 
είναι συγκρουσιακός, να μας βοηθά 
να δούμε τον εαυτό μας και την 
κοινωνία όπως πραγματικά είναι και 
να δίνει το έναυσμα να εκφραστούν 
οι συγκρούσεις που υποβόσκουν 
μέσα μας. Και η αισθητική παίζει κι 
αυτή τον ρόλο της, καθώς έχουμε 
να κάνουμε με Τέχνη, αναπαρι- 
στώντας το πραγματικό μέσα από 
την επιλογή μιας φόρμας και όχι 
αντιγράφοντάς το. Αναγκαία επί¬ 
σης, είναι η εύρεση νέων τρόπων 
απεύθυνσης σε έναν κόσμο που 
διαρκώς μεταβάλλεται. 

Από την άλλη, μερίδιο ευθύνης έχει 
και ο αποδέκτης, το έτερο μέρος 
της διαλεκτικής σχέσης, το κοι¬ 
νό, το οποίο πρέπει να βρίσκεται 
σε εγρήγορση, να μην “ξεχνιέται”, 
αλλά να μπορεί να κρίνει και να 
αξιολογεί και τελικά ελεύθερα να 
παίρνει θέση. Για αυτό χρειάζεται 
μια διαπαιδαγώγηση της κοινωνίας 
για την κατανόηση της τέχνης, που 
είναι δυστυχώς ανύπαρκτη. 
Όπως αγωνιούσε ο Αρτώ, «το 
θέατρο πρέπει για να ξαναγίνει 
αναγκαίο να μας δώσει όλα αυτά 
τα στοιχεία που υπάρχουν στον 
έρωτα, στο έγκλημα, στον πόλεμο 
ή στην τρέλα. Έχουμε ανάγκη από 
ένα θέατρο που να μας ξεκουνήσει 
νεύρα και καρδιά.» 

ΙηΙο 11)6 ΙΑΙΟΟ(Ι$: Όιαν 

ία παραμύθια σοβαρεύουν 


Κ άτι συμβαίνει ακόμα και στις πλέον 
νέες παραγωγές του σινεμά! Πες 
κάτι οι πιο δοξασμένες σελίδες που 
μπορεί να πει κανείς πώς γράφονται 
στην έκρηξη των αμερικανικών και 
βρετανικών σειρών ποιότητας, κάτι οι 
ιδιαιτέρως περίεργοι καιροί που διά¬ 
γουμε, βλέπουμε όλο και περισσότερο 
δουλειές -που σε άλλες περιπτώσεις 
δεν θα ήταν παρά νερόβραστες χα¬ 
ζομάρες προορισμένες για τη μικρο¬ 
αστική μάζα ενός ομογενοποιημένου 
πολιτισμού- να βρίσκονται πλέον να 
διεκδικούν τις δάφνες υπαρξιακών 
δραμάτων, που κάποτε υπήρχε πε¬ 
ρίπτωση να δούμε μόνον στα πλέον 
των ανεξάρτητων στούντιο. 

Ένα τέτοιο παράδειγμα; I ηίο ΙΙίθ 
ννοοάδ. Κορυφαία μεταφορά μιούζικαλ 
από το Μπρόντγουεη, η ταινία στέκεται 
στον αντίποδα, όχι της ψυχής των 
αθεράπευτα ρομαντικών, αλλά όλων 
όσοι νομίζουν, πως η βραδινή έξοδος 
σε ένα μούλτιπλεξ θα μπορούσε να 
είναι απλώς μια εύκολη χαλαρωτική 
υπόθεση. Τίποτε από όλα αυτά δεν 
θα συναντήσει ο μη υποψιασμένος 
θεατής του Ιηίο ίΐΐθ ννοοάδ! Εκείνο 
με το οποίο θα βρεθεί αντιμέτωπος, 
είναι μια ταινία όπου αναμειγνύονται 
οι μύθοι και η ουσία κλασικών παρα¬ 
μυθιών, όπως η «Σταχτοπούτα» ή η 
«Κοκκινοσκουφίτσα» και ο «Τζακ και 
η Φασολιά», φέρνοντάς μας όμως 
από τη μέση και μετά σε επαφή με 
υπόρρητες έννοιες, κρυμμένα μηνύ¬ 
ματα, ανατροπές και αντιστροφές, 
που καταδεικνύουν το γεγονός πως 


- Γ. Ραουζαίος 

ναι μεν υπάρχει μαγεία αλλά πως 
ακόμα και τα πιο όμορφα παραμύθια, 
ακριβώς επειδή μέσα μας συνεχίζουν 
να λειτουργούν ως γίγνεσθαι, χρόνος 
και πράξη, μπορεί να μην έχουν και 
το πλέον των αισίων φινάλε. Ένα 
τραγούδι μπορεί να μας θυμίσει πώς 
οι ευχές μπορεί να είναι παιδιά, και 
μάλιστα πονηρά, σκοτεινά και άτακτα, 
κλεισμένα στις λέξεις, τις σημασίες και 
τους τόνους ενός εξαιρετικού σεναρίου 
- λιμπρέτο, όμως αυτό που είναι να 
βρεθεί σε ένα έργο τέχνης, δεν είναι ή 
δεν μπορεί να είναι κάτι λιγότερο, από 
μια ξεχωριστή μέθεξη με αποκαλυπτι¬ 
κά για τον ψυχισμό του καθενός μας 
χαρακτηριστικά που μας ωθεί προς τη 
συνειδητοποίηση των ατερμάτιστων 
προταγμάτων της ζωής, του έρωτα 
και του θανάτου. 

Το Ιηίο ίίΐθ ννοοάδ έχει ένα μοντάζ εξαι¬ 
ρετικό και ερμηνείες ηθοποιών, όπως 
τηνΈμιλυ Μπλαντ, τον Κρις Πάιν και 
τη Μέριλ Στριπ, στις καλύτερες στιγμές 
τους. Μας κερδίζει; Εμένα πάντως 
απόλυτα. Αν ο 21ος αιώνας θέλει να 
είναι κάτι που να τον υπερβαίνει από 
τα φαντάσματα των ιδεολογιών των 
προηγούμενων δύο, τόσο των “ιδεα- 
λιστικών”, όσο και των “υλιστικών”, 
αυτό θα πρέπει να γίνει με έναν άλλον 
τρόπο από αυτόν που προτάθηκε από 
τον κύκλο της Ιένας, δηλαδή θα πρέπει 
να επανανακαλύψουμε τους μύθους 
και να μπορέσουμε να ενώσουμε στα 
οράματά τους μια ανθρωπότητα, που 
επιτέλους πρέπει να τολμά να δει τον 
εαυτό ως ΠΡΟΣΩΠΟ! 


Τ ο «Αϊβαλί» είναι ένα Ελ¬ 
ληνικό κόμικς ΙΟΟάδων 
σελίδων. Θα μπορούσες να 
μας το περιγράφεις σε τρεις 
φράσεις; 

Όσο πιο πολύ βυθίζεσαι στη 
σκοτεινή πλευρά του ανθρώ¬ 
πινου είδους, τόσο πιο ευδι¬ 
άκριτη γίνεται η λάμψη της 
ανθρώπινης αξιοπρέπειας. 


Όπως γράφεις στις τελευταίες σελί¬ 
δες του «Αϊβαλιού», αφορμή για τη 
συγγραφή του στάθηκε μία μονοή¬ 
μερη εκδρομή στην ομώνυμη πόλη. 
Ποια όμως ευαίσθητη χορδή σου 
χτύπησε η ιστορία του «Αϊβαλιού», 
για να καταπιαστείς με ένα τόσο 
μεγάλο έργο; 

Σίγουρα έπαιξε ρόλο η καταγωγή 
των παππούδων και των γιαγιά¬ 
δων μου που ήταν Μικρασιάτες. 
Θυμάμαι καθαρά τις αφηγήσεις 
της γιαγιάς μου της Μαρίας για τη 
Σμύρνη που φλεγόταν, κι εκείνη 
έπεφτε με απόγνωση στο νερό για 
να πνιγεί. Απωθημένες εικόνες -κάτι 
ανάμεσα σε παραμύθι και θρίλερ— 
που ξαναζωντανεύουν συνήθως 
όσο μεγαλώνεις και προσπαθείς 
να βάλεις μια τάξη γι’ αυτά που 
συμβαίνουν στις μικρές ζωές μας. 
Όταν βρέθηκα λοιπόν στο Αϊβαλί, 
με κατέκλυσαν ανάκατα συναισθή¬ 
ματα. Βρισκόμουν στο σήμερα και, 
ταυτόχρονα, σε ένα ολοζώντανο 
χθες. Και σ’ αυτό βοήθησαν τόσο τα 
σπίτια της πόλης που παραμένουν 
σχεδόν όπως τα άφησαν οι Έλληνες 
κάτοικοί τους στην καταστροφή, όσο 
και στον ιδιαίτερο λόγο του Φώτη 
Κόντογλου στο «Αϊβαλί η πατρίδα 
μου», που κουβαλούσα μαζί μου για 
συντροφιά. Εκεί λοιπόν, ξεπήδησαν 
απρόσμενα ένα σωρό «Γιατί». Και 
αυτά δεν είχαν να κάνουν μόνο με 
τις σχέσεις Ελλήνων και Τούρκων, 
αλλά γενικότερα για τους ανθρώ¬ 
πους όταν έρχονται αντιμέτωποι σε 
κοινωνικό επίπεδο με την παράλογη 
διαχείριση της εύθραυστης ύπαρξής 
μας. Τον ισοπεδωτικό χείμαρρο της 
βαρβαρότητας και του μίσους. 

$οΙουρ: 


Συνέντευξη στη Βαβυλωνία 


με Αφορμή την'Εκδοση του Κόμικ «Αϊβαήί» 

_ Α. Μπρούμας 


Στην εκτύλιξη της ιστορίας του «Αϊ- 
βαλιού», ο κομίστας στέκεται άναυ¬ 
δος μπροστά στα προσωπικά δρά¬ 
ματα, που προκαλούν οι θηριωδίες 
μεταξύ των κρατών. Υπάρχει, κατά 
τη γνώμη σου, κάποιος τρόπος, που 
αξίζει να ακολουθήσουμε, για να 
καταστήσουμε για πάντα τον πόλεμο 
μεταξύ κρατών παρελθόν; Υπάρχει 
σήμερα ο κίνδυνος να επαναλάβου¬ 
με το αποκρουστικό αυτό πρόσωπο 
της ανθρώπινης ιστορίας; 

Δεν υπάρχει «για πάντα», ούτε για 
τον πόλεμο ούτε για την ειρήνη. Όσο 
για το «αποκρουστικό πρόσωπο» 
των ανθρώπων, αυτό ήταν και είναι 
πάντα εδώ. Μια ματιά στον κόσμο 
γύρω μας, στη Μέση Ανατολή, στην 
Ουκρανία, στην βόρεια Αφρική, 
στις συνοικίες της Αμερικής και στις 
πόλεις της Ευρώπης, ακόμα και στο 
ίδιο το μπουγάζι που περιγράφω 
στο βιβλίο ανάμεσα στη Μυτιλήνη 
και το Αϊβαλί το οποίο συνεχίζει να 
ξεβράζει πρόσφυγες και πτώμα¬ 
τα, δυστυχώς επιβεβαιώνει αυτό 
που σας λέω. Όμως ταυτόχρονα με 
αυτό το αποκρουστικό πρόσωπο, 
υπήρχε πάντα και η ανάγκη για μια 
πιο δίκαιη ζωή. Μια ζωή που θα 
μπορείς να συμβιώνεις ειρηνικά με 
τον διπλανό σου, με βασική προ¬ 
ϋπόθεση τον αλληλοσεβασμό στις 
επιλογές και τις ιδέες του άλλου. 
Στους περισσότερους, κάτι τέτοιο 
ακούγεται ουτοπικό. Όμως, αυτή η 
ουτοπία δεν είναι το ζητούμενο στη 
συνειδητοποίηση της ανθρώπινης 
ύπαρξης; Εκείνο που μας ξεχωρίζει 
από τα αγρίμια που αλληλοσπαρά- 
ζονται; Άλλωστε, με τα ιδανικά της 
«ευγένειας», της «καλοσύνης» ή 
της «δημοκρατίας» δεν μεγαλώνουν 
οι μπαμπάδες τα παιδιά τους, οι 
θρησκείες τους πιστούς τους και 
τα κράτη τους πολίτες τους; Γιατί 
λοιπόν θεωρούνται «ρεαλιστές» 



εκείνοι που πρώτοι καταπατούν τα 
ιδανικά τους; Νομίζω λοιπόν πως 
αυτός είναι ο δρόμος, κι ας είναι 
ένας δρόμος χωρίς τελειωμό. Αν 
πράγματι πιστεύουμε στην εξέλι¬ 
ξη του ανθρώπινου πολιτισμού, 
θεωρώ πιο ρεαλιστικό να προσπα¬ 
θούμε να παραμένουμε κατ’ ουσίαν 
ουτοπιστές. 

Με τη διακοπή της έκδοσης του 
περιοδικού Βαβέλ και τις λοιπές 
αποτυχημένες εκδοτικές προσπά¬ 
θειες, ο πλούτος των Ελληνικών 
κόμικς αδυνατεί εδώ και χρόνια 
να συνάψει μία μόνιμη σχέση με 
το αναγνωστικό κοινό. Υπάρχει 
ακόμη η δυνατότητα για κάποια 
συλλογική προσπάθεια ή πιστεύεις 
πως θα συνεχίσουμε να κινούμαστε 
με προσωπικές απόπειρες; 

Η οικονομική και ...όχι μόνο (για να 
δανειστώ και τον υπότιτλο της Βα¬ 
βέλ) κρίση, έχει αλλάξει πολλά από 
αυτά που θεωρούσαμε δεδομένα 
πριν λίγα μόλις χρόνια. Όχι μόνο τα 
περιοδικά κόμικς αλλά γενικότερα 
τα έντυπα χάνουν τη δύναμή τους. 
Το διαδίκτυο φαίνεται παρ’ όλα αυτά 


να δίνει διεξόδους επικοινωνίας κι 
έκφρασης, τόσο στους καλλιτέχνες 
και τους δημιουργούς κόμικς, όσο 
και στους αναγνώστες. Και επίσης 
δίνει ευκαιρίες για δημιουργικές 
συλλογικότητες και στα κόμικς. Με 
δΐίθδ και όίορδ που οι σκιτσογράφοι 
δημιουργούν και πειραματίζονται 
από κοινού. Όμως το βασικό πρό¬ 
βλημα δεν είναι το Πώς, αλλά το Τι 
θέλεις να πεις. Αν αυτό που θέλεις 
να πεις έχει ουσία και ειλικρίνεια και 
είναι κάτι που αφορά ουσιαστικά 
τις ζωές των ανθρώπων, τότε θα 
βρει τον δρόμο του. Ακόμα και αν 
είναι, παρά την κρίση, τυπωμένο 
σε χαρτί. 

Προσφάτως έγραψες στην επικαι- 
ρότητα σκιτσογραφώντας τον Πρω¬ 
θυπουργό. Έχει χιούμορ η εξουσία; 
Γενικότερα, ποια πρέπει να είναι η 
σχέση του σκιτσογράφου/κομίστα 
με εξουσίες κάθε είδους; 

Η εξουσία έχει χιούμορ, όταν το 
χιούμορ την συμφέρει. Συνήθως 
όμως δεν την συμφέρει, γιατί η σά¬ 
τιρα και η γελοιογραφία βρίσκονται 
από θέση απέναντι στην εξουσία, 
όποια και αν είναι αυτή. Ακόμα και 
όταν ο ...εξουσιαστής δεν είναι 
ένας πρωθυπουργός αλλά και ένας 
άντρας που φέρεται βάναυσα στη 
γυναίκα του ή ένα παιδί στο σκυλί 
του. Οι αυλοκόλακες άλλωστε, ποτέ 
δεν έκαναν σάτιρα. Καθόλου τυχαία 
έτσι, η σάτιρα από την εποχή του 
Αριστοφάνη αποτυπώνει σε μεγάλο 
βαθμό το... άχτι των εκάστοτε κα¬ 
ταπιεσμένων. Είναι η υπεράσπιση 
της ελάχιστης αξιοπρέπειάς τους. 
Όσο λιγότερες είναι λοιπόν οι εξαρ¬ 
τήσεις ενός σατιρικού δημιουργού 
από τη δύναμη της εξουσίας, τόσο 
καλύτερα μπορεί να κάνει τη δου¬ 
λειά του. 














Ο Χρόνης Μίσσιος δε χρειάζε¬ 
ται συστάσεις. Το βιβλίο του 
«...καλά εσύ σκοτώθηκες νωρίς» 
έσπασε τα ταμεία και προκάλεσε 
πονοκέφαλο στον εκδότη του 
Βαγγέλη Τρικεριώτη (εκδόσεις 
γράμματα), ο οποίος πριν προ¬ 
λάβει κάθε φόρα να συνεννοηθεί 
με τον τυπογράφο για επανεκτύ- 
πωση, είχε ήδη βομβαρδιστεί με 
δεκάδες παραγγελίες. 

Πρόκειται για ένα λογοτεχνικό αρι¬ 
στούργημα, που γράφτηκε με αίμα, 
όπως πιθανότατα θα παραδεχόταν 
και ο Νίτσε. Η αξία του αποδίδεται 
στην εντυπωσιακή ικανότητα του 
συγγραφέα να περιγράφει τα βιώματά 
του αποτυπώνοντας τα συναισθήματα 
και την καθημερινή βάσανο των αγω¬ 
νιστών της εθνικής αντίστασης και 
της δικτατορίας, στην εξορία και στις 
φυλακές. Βέβαια, όταν αναφέρομαι 
στη βάσανο, δεν εννοώ αποκλειστι¬ 
κά τα σωματικά βασανιστήρια που 
υπέστησαν οι άνθρωποι αυτοί αλλά 
κυρίως την ψυχική τους εξουθένω¬ 
ση. Και πάλι να διευκρινίσω ότι δεν 
έστιασα τόσο στη στενοχώρια και την 
κατάθλιψη λόγω του εγκλεισμού, της 
καταβαράθρωσης της αξιοπρέπειάς 
τους και την οπισθοχώρηση πολλών 
συντρόφων τους αλλά στην ιδεολο¬ 
γική και πολιτική κρίση που βίωσαν 
οι αγωνιστές. 

Από τη Μακρόνησο μέχρι τις φυλακές 
Αβέρωφ, από την Κέρκυρα έως τον 
Κορυδαλλό και τα κρατητήρια στη 
Μπουμπουλίνας, η κατάρρευση των 
ιδεολογιών και η απομυθοποίηση 
των αξιών που πρέσβευε το τότε 
κομμουνιστικό κόμμα, αποτέλεσαν 
το μέγιστο βασανιστήριο: «...από 
ελεύθεροι άνθρωποι, από επανα¬ 
στάτες, μετατρεπόμασταν μέσα από 
το σύμπλεγμα πειθαρχία-κόμμα σε 
ιδιόμορφα θρησκευόμενα άτομα». 
Η τελευταία αυτή φράση του Χρόνη 
είναι χαρακτηριστική του αισθήμα¬ 
τος της προδοσίας του κόμματος, το 
οποίο εκπροσωπούσε στις ψυχές των 
αγωνιστών το μοναδικό δρόμο για 
την κατάκτηση της ίδιας της ζωής, το 
μονοπάτι προς την ελευθερία και την 
αξιοπρέπεια, το «ναό» των δικαιωμά¬ 
των και των υπέρτατων ανθρωπίνων 



αξιών, την ελπίδα για έναν άλλο 
κόσμο. 

Όλα αυτά, άρχισαν να φαντάζουν 
σαν ουτοπία, σαν μία μάταιη προσ¬ 
δοκία, η οποία μετατρεπόταν σε 
φάντασμα στα όνειρά τους. Το νό¬ 
ημα της επανάστασης χανόταν κα¬ 
θημερινά στη δίνη του μυαλού τους 
και οι ιδέες τους μετατρέπονταν σε 
αετούς πληγωμένους από τα βέλη 
μιας αμείλικτης δηλητηριώδους 
πολιτικής καθοδήγησης: «Καταλα¬ 
βαίνεις πώς όλο το πρόβλημα ήταν 
πώς θα δικαιολογεί την ύπαρξή 
της η καθοδήγηση, το παιχνίδι της 
υποταγής φτιαγμένο από πάνω ως 
κάτω, όλο δημοκρατία και ανθρω¬ 
πιά». Ένα μαύρο σύννεφο επίσκιαζε 
την επαναστατική τους δύναμη και 
το αίσθημα της προδοσίας ρούφηξε 
κάθε σταγόνα αισιοδοξίας. Ήταν, 
σύμφωνα με τον συγγραφέα σα να 
τους πήραν την ταυτότητά τους, σα 
να μην υπήρχε πια λόγος να συνε¬ 
χίσου ν να αγωνίζονται. Για ποιον και 
γιατί υπομένουν με τέτοιο σθένος 
να τους εξευτελίζουν τα καθεστω¬ 
τικά ανθρωποειδή; «...εκείνο που 
με πειράζει είναι ότι μας άφησαν 
χωρίς ιδεολογία ...όχι τα βασανι¬ 
στήρια». Συνειδητοποίησαν ότι είναι 
αστείο να περιμένεις υποστήριξη 
από τα στελέχη ενός κόμματος 
που κάθονται στην καρέκλα τους 
γαντζωμένα και τα οποία απαιτούν 
τη διεκπεραίωση της αντίστασης 
σύμφωνα με τις δικές τους εντολές 
και τη θυσία των «συντρόφων» τους 
με στόχο την κοινωνική απελευθέ¬ 
ρωση. Είχαν το θράσος να ορίζουν 
με ποιο τρόπο θα πρέπει κανείς να 
αγωνίζεται. Είχαν διατυπώσει τον 
«θεϊκό» κώδικα δεοντολογίας για 
τις ζωές των άλλων και είχαν την 
αξίωση να αναπαράγουν οι καθο- 
δηγούμενοι-«σύντροφοι» επί λέξει 
την πολιτική τους πλατφόρμα και 
να γίνονται όταν χρειάζεται ακόμη 
και οσιομάρτυρες θυσιάζοντας στο 
όνομα του θεού-κόμματος, την ίδια 
τους τη ζωή. Το κορμί των αγωνι¬ 
στών ανήκει στο κόμμα, το οποίο 
«ξέρει» και έχει προβλέψει για όλα: 
«Μια ζωή η φόρμα μας ένοιαζε 
.. .και βέβαια τελικά καταφέρναμε να 
υποτάσσουμε τις σκέψεις μας στις 


λεκτικές διατυπώσεις, δηλαδή αντί 
οι λέξεις να υπηρετούν τη σκέψη 
μας, οι σκέψεις μας υπηρετούσαν 
τις λέξεις....» 

Ποιος έχει το δικαίωμα να πουλάει 
πολιτική με τις ζωές των άλλων; 
«Η μέρα είναι ωραία, ένας όμορ¬ 
φος ζεστός ήλιος, εγώ όμως είμαι 

απελπισμένος Η γραμμή να μην 

αυτοκτονούμε δεν μπορεί να είναι 
πάντα σωστή και για όλες τις περι¬ 
πτώσεις. Ποιος ξέρει τι φάτσα θα 
είχα, ξαφνικά οι μπάτσοι με πιάνουν 
αγκαζέ, αυτοί σίγουρα συμφωνούν 
με τη γραμμή του κόμματος». Ποιος 
είναι τόσο ειδικός στα κοινωνικά 
και πολιτικά θέματα που θα πρέπει 
εμείς να υποτάσσουμε το είναι μας 
στο «οργανωμένο» του σχέδιο; Ο 
δρόμος για την αναζήτηση της ελευ¬ 
θερίας και της ευτυχίας είναι μακρύς 
και κακοτράχαλος. Μπορεί κανείς 
εύκολα να τσακιστεί στο διάβα του 
και πολλές φορές η ματαιότητα πα¬ 
ρουσιάζεται ως η σκοτεινή μάγισσα 
που απεικονίζει την πραγματικότη¬ 
τα. Μια πραγματικότητα που όμως 
δεν έχουμε καθορίσει εμείς .... ο 
στόχος μας είναι να γίνουμε πρω¬ 
ταγωνιστές μέσα σ’ αυτή ώστε να 
είμαστε υπεύθυνοι για την ιστορία 
μας.... Είναι ένας δρόμος που αν 
δεν τον διασχίσουμε οι ίδιοι, δεν 
θα μπορέσει κανείς να το κάνει για 
εμάς. Δεν χωράει αντιπροσώπευση 
σε μια τέτοια πορεία! 

Αυτή είναι η ουσία του συγκλονι¬ 
στικού αυτού έργου. Ο καθηλω- 
τικός τρόπος γραφής του Χρόνη 
Μίσσιου απέδειξε ότι η λογοτεχνία 
είναι το αποτελεσματικότερο μέσο 
έκφρασης των συναισθημάτων και 
πολιτικής ανάλυσης. Κανένα δοκίμιο 
με ξύλινη γλώσσα δεν κατάφερε 
προσωπικά να με προβληματίσει 
πιο πολύ από αυτό το βιβλίο. Το 
πρόβλημα δεν είναι η πολιτική που 
ασκήθηκε από το κομμουνιστικό 
κόμμα. Δε θα άξιζε τον κόπο να 
ασχοληθεί κανείς με κάτι το οποίο δι- 
αψεύστηκε από την ίδια την ιστορία, 
είναι όμως ένα δυνατό μάθημα. Όχι 
απλά ένα πολιτικό μάθημα αλλά ένα 
μάθημα ζωής, που συμβάλλει στην 
αναθεώρηση και στον αναστοχασμό 
των ίδιων των εννοιών. 













